text:
ཇོ་ཁང་།
ཇོ་ཁང་ངམ་གཙུག་ལག་ཁང་ནི་ལྷ་སའི་སྐད་གྲགས་ཅན་གྱི་ལྷ་ཁང་ཞིག་རེད།
ནང་དོན།
ལོ་རྒྱུས།[རྩོམ་སྒྲིག]
ཇོ་ཁང་ནི་སྤྱི་ལོ་༦༤༢ལོ་ཙམ་ལ་ཆོས་རྒྱལ་སྲོང་བཙན་སྒམ་པོས་ཕྱག་བཏབ་གནང་བ་རེད། མཚན་རྒྱས་པར་ལྷ་ལྡན་ར་ས་འཕྲུལ་སྣང་གི་ གཙུག་ལག་ཁང་ངམ། ད གའ་བཞི་གཙུག་ ལག་ཁང་ཞེས་ཞུ། དགའ་བཞི་གཙུག་ལག་ ཁང་ཞེས་པ་ནི། སྒོ་བཞི་དཀྱིལ་འཁོར་རིས་ སུ་བྱས་པས་བླ་མ་དགའ། ཀ་བ་ཕུར་པ་རིས་ སུ་བྱས་པས་སྔགས་པ་དགའ། རྩིག་པ་གཡུང་ དྲུང་རིས་སུ་བྱས་པས་བོན་པོ་དགའ། ལྕམ་ གདུང་རེའུ་མིག་རིས་སུ་བྱས་པས་བོད་འབངས་ དགའ་ཞེས་ཟེར། གཙུག་ལག་ཁང་འདི་ནི་ལྷ་ ས་གྲོང་ཁྱེར་རྙིང་པའི་ལྟེ་བར་ཆགས་ཡོད། དེའང་ཆོས་རྒྱལ་སྲོང་བཙན་གྱིས་ཕོ་བྲང་དམར་ པོ་རིའི་སྟེང་མ་བསྐྱོན་གོང་། ད་ལྟ་ལྷ་སའི་ ཁུལ་དུ་སྐྱིད་ཤོད་ཅེས་དང་དེ་ཁུལ་དུ་རྒྱུགས་ པའི་ཆུ་བོ་ལ་སྐྱིད་ཆུ་ཞེས་ཟེར། ད་ལྟའི་ར་ ས་གཙུག་ལག་ཁང་གི་ཤུལ་དུ་འོ་མཚོ་ཞེས་ མཚེའུ་ཆུང་ངུ་ཞིག་ཡོད་པ་བཅས་ཡིན། དེ་ནས་ཆོས་རྒྱལ་སྲོང་བཙན་དམར་པོ་རི་ ལ་བཞུགས། བལ་བཟའ་ཁྲི་བཙུན་དང་ རྒྱ་བཟའ་ཀོང་ཇོ་རྣམ་གཉིས་སྔ་རྗེས་སུ་རྒྱལ་ པོའི་བཙུན་མོར་བསུས། བལ་བཟའ་ཁྲི་ བཙུན་གྱི་རྟེན་སྐལ་དུ་ར་མོ་ཆེའི་ཇོ་བོ་ཞེས་ ཇོ་བོ་མི་བསྐྱོད་རྡོ་རྗེ་དང་། རྒྱ་བཟའ་ཀོང་ ཇོའི་རྟེན་སྐལ་དུ་ར་ས་གཙུག་ལག་ཁང་གི་ཇོ་ བོ་ཤྭཀྱ་མུ་ནེ་བཅས་སོ་སོར་གདན་དྲངས། དེ་ནས་བལ་བཟའ་རང་གིས་གདན་དྲངས་པའི་ རྟེན་གྱི་བཞུགས་གནས་ཤིག་བཞེངས་དགོས་ ཐུགས་ལ་ཤར་ཏེ་རྒྱལ་པོར་ཞུས་པས་རྒྱལ་པོས་ ཀྱང་ཐུགས་དགྱེས་དང་བཅས་དེ་ལྟར་ཆོག་པ་ ཞལ་གྱིས་བཞེས། དེ་ནས་བལ་བཟའ་ཁྲི་བཙུན་ གྱིས་ཞལ་ཏ་མ་མངགས་ཏེ་རྒྱ་བཟའ་ཀོང་ཇོར་ གཙུག་ལག་ཁང་བཞེངས་པའི་ས་དཔྱད་གང་བཟང་ ཞུ་བར་བཏང་། རྒྱ་བཟའ་ཀྱང་རྒྱ་ནག་གི་སྤོར་ ཐང་བརྒྱད་ཅུ་ཞེས་རྩིས་སྐོར་ཏེ་གསལ་བར་བསྟན་ ཡང་ཞལ་ཏ་མས་རྒྱ་བཟས་གསུངས་བ་ཇི་བཞིན་ བལ་བཟར་མ་ཞུས་སྟབས་མཚོ་བསུབ་ཀྱང་མ་ཟུབ། ལ་དགོང་ནེའུ་ཐང་ལ་རྨང་བཏིང་ཡང་ཉིན་མོ་མིས་ བརྩིགས་པ་མཚན་མོ་མི་མ་ཡིན་གྱིས་བཤིག དེ་ལྟའི་རྒྱུ་མཚན་རྒྱལ་པོར་ཞུས་པས་རྒྱལ་པོས་ མཁྱེན་བཞིན་དུ་མ་མཁྱེན་ཚུལ་མཛད། ཁྲི་བཙུན་དང་བཅས་འོ་ཐང་གི་མཚོ་འགྲམ་དུ་ ཕེབས་ཏེ་སོར་གདུབ་ནམ་མཁར་འཕེན་བཅུག་ གནང་བས་མཚོ་ནང་དུ་ལྷུང་བ་དང་། དེ་མར་ མཚོའུའི་དབུས་ན་འོད་ཟེར་སྣ་ཚོགས་ལས་གྲུབ་པའི་མཆོད་རྟེན་ཞིག་གསལ་བ་ཀུན་གྱིས་གཟིགས། དེ་ནས་ཆོས་རྒྱལ་གྱིས་བདེན་ཚིག་ཐུགས་སྨོན་ མི་ཚང་མེད་པ་གནང་། བློན་འབངས་ཀྱིས་ རྡོ་བསྐྱུར་བ་སོགས་མཛད་པས་དེ་དབུས་རྡོའི་ མཆོད་རྟེབ་སྲ་ཞིང་བརྟན་པ་ཞིག་ཏུ་སོང་བ་ ལ་གདུང་མ་རྣམས་ཀྱི་སྣེ་གཏད། སྤྲུལ་པའི་ ར་ལ་ས་བཀལ་ཏེ་མཚོ་བསུབས། འོན་ཀྱང་ ཉིན་མོ་མིས་བརྩིགས་པ་མཚན་མོ་ལྷ་འདྲེས་ བཤིགས་པས། རྒྱལ་པོ་ཡབ་ཡུམ་ཉང་བྲན་ ཕ་བོང་ཁར་འཕགས་པ་ཐུགས་རྗེ་ཆེན་པོའི་ སྒྲུབ་པ་ལ་བཞུགས་ཏེ་གསོལ་བ་བཏབ་པས། འཕགས་པས་བོད་འདི་སྲིན་མོ་གན་ཀྱལ་དུ་ཉལ་ བའི་དབྱིབས་སུ་ཡོད་པས་གཙུག་ལག་ཁང་ བཞེངས་པའི་ཐོག་མར་ས་པྲའི་མེ་བཙའ་ རྣམས་གནོན་དགོས་པས། མཐའ་འདུལ། ཡང་འདུལ། རུ་གནོན་བཅས་ཀྱི་གཙུག་ལག་ཁང་རྟེན་དང་ བརྟེན་པར་བཅས་བཞེངས་ན་རྒྱལ་པའི་བཞེད་པ་ ལྷུན་གྱིས་འགྲུབ་པའི་ལུང་བསྟན་པས། དབུ་རུ་མལ་གྲོ་ཀ་ཚནལ་མི་འགྱུར་བའི་ལྷ་ ཁང་དང་། དེའི་ལག་ཏུ་གསེག་ཤང་འགིར་ ཏིའི་ལྷ་ཁང་། གཡོ་རུ་ཡར་ཀླུང་དུ་ཁྲ་ འབྲུག་བཀྲ་ཤིས་བྱམས་སྙོམ་གྱི་ལྷ་ཁང་དང་ དེའི་ལག་ཏུ་བཙན་ཐང་གཡུ་ཡི་ལྷ་ཁང་། གཙང་དུ་གཙང་འགྲམ་དགེ་རྒྱས་ཀྱི་ལྷ་ཁང་ དང་དེའི་ལག་ཏུ་དགེ་དྲུང་གི་ལྷ་ཁང་། ངམ་ རིང་དུ་གྲམ་པ་རྒྱས་དྲི་མེད་ཀྱི་ལྷ་ཁང་དང་ དེའི་ལག་ཏུ་འབྲེའི་ལྷ་ཁང་བཅས་མཐའ་འདུལ་གྱི་ལྷ་ཁང་ལག་དང་བཅས་པ་དང་། ཤར་སྟག་གི་ མགོའི་སྟེང་དུ་ཀོང་པོ་བུ་ཆུའི་ལྷ་ཁང་། ལྷོ་ འབྲུག་གི་ཟེ་སྟེང་དུ་ལྷོ་བྲག་མཁོ་མཐིང་གསེར་ གྱི་ལྷ་ཁང་། ནུབ་བྱ་དམར་པོའི་སྒལ་སྟེང་དུ་ ཚལ་རིག་ཤེས་རབ་སྒྲོན་མེའི་ལྷ་ཁང་། བྱང་ རུས་སྤལ་གྱི་སྒལ་སྟེང་དུ་སྟོད་པྲ་བདུན་རྩེའི་ལྷ་ ཁང་བཅས་ཡང་འདུལ་གྱི་ལྷ་ཁང་བཞི་དང་། ཚངས་པ་རླུངས་གནོན་གྱི་ལྷ་ཁང་། ལྡན་ཀློང་ ཐང་སྒྲོལ་མ། མང་ཡུལ་བྱམས་སྤྲིན་དགེ་རྒྱས་ཀྱི་ ལྷ་ཁང་། ལྷོ་འབྲུག་སྤ་དྲོ་སྐྱེར་ཆུའི་ལྷ་ཁང་སྟེ་རུ་ གནོན་གྱི་ལྷ་ཁང་བཞི་བཅས་རྟེན་དང་བརྟེན་པ་ བཅས་བཞེངས་གནང་མཛད། འོན་ཀྱང་ད་ལྟ་རང་ རེས་མཇལ་བའི་གཙུག་ལག་ཁང་གཞི་ཁྱོན་ཆེན་པོ་ འདི་ལྟ་བུ་དེ་མར་འགྲུབ་མེད་ཀྱང་བལ་བཟའི་ཐུགས་འདུན་ལྟར་གྱི་གཙུག་ལག་ཁང་དེ་འགྲུབ། བལ་བཟའི་ ཡབ་མཉེས་པར་བྱེད་པ་ལ་ལྷ་ཁང་གི་སྒོའང་ནུབ་བལ ་ཡུལ་དུ་གཏད། དུས་མཚུངས་རྒྱ་བཏབ་ར་མོ་ཆེ་གཙུག་ ལག་ཁང་ཡང་འགྲུབ་སྟེ་ཇོ་ཤྭཀྱ་རྣམ་གཉིས་གཙུག་ལག་ ཁང་སོ་སོར་གདན་དྲངས་ཏེ་རྟེན་དང་བརྟེན་པ་བཅས་ འགྲུབ་པར་བྱས། དེ་ནས་ཆོས་རྒྱལ་སྲོང་བཙན་སྐུ་ གཤེགས་རྗེས་མང་སྲོང་མང་བཙན་དུས་རྒྱ་དམག་ལྷ་ སར་འབྱོར་ལ་ཉེ་བའི་དུས་ཇོ་བོ་ཤྭཀྱ་མུ་ནེ་རྒྱ་བཏབ་ ར་མོ་ཆེ་ནས་གདན་དྲངས་ཏེ་ར་ས་གཙུག་ལག་ཁང་གི་ ལྷོ་སྒོ་མེ་ལོང་ཅན་དུ་སྦས་ཏེ་སྒོ་ལ་གཞལ་བ་བྱས། དེའི་སྟེང་འཇམ་དབྱངས་ཀྱི་སྐུ་བྲིས། ཇོ་བོ་མི་བསྐྱོད་ རྡོ་རྗེ་ར་མོ་ཆེར་གདན་དྲངས། རྒྱ་དམག་རྣམས་བོད་ ལ་འབྱོར་ཏེ་ཕོ་བྲང་དམར་པོ་མེར་བསྲེགས། ཇོ་བོ་གདན་དྲངས་ཀྱང་སྐུ་ལྗིད་འཕེལ་བས་ཁྱེར་མ་ཐུབ་ སྟབས་ཆོས་ལུང་དུ་བཞག་དགོས་བྱུང་། དེ་རྗེས་ཆོས་ རྒྱལ་ཁྲི་སྲོང་ལྡེ་བཙན་གྱི་ཡུམ་གྱིམ་ཤིང་ཀོང་ཇོས“ ང་ཡི་ཨ་སིའི་ལྷ་ཁང་དུ་ལྟ་བར་འགྲོ”ཞེས་རྒྱ་བཏབ་ ར་མོ་ཆེར་ཕེབས་པ་ན་ཤྰཀྱ་མུ་ནེ་དེར་བཞུགས་མེད་ པས། ར་ས་གཙུག་ལག་ཁང་གི་ལྷོ་སྒོ་མེ་ལོང་ཅན་ དུ་ཡོད་པ་རྩིས་ཁོག་ནས་མཁྱེན་ཏེ་འཇམ་དབྱངས་ཀྱི་ སྐུ་བརྙན་བྲིས་པ་བརྐོ་བར་བརྩམ་པ་ན་“ཁོ་བོ་གཡོལ་ བས་ཆོག”ཅེས་གསུང་བྱོན་པས་འཇམ་དབྱངས་ཁོ་གཡོལ་ མ་ཞུ་བ་དེ་ནས་བྱུང་། དེ་ནས་ཇོ་བོ་ཤྰཀྱ་མུ་ནེ་གཙང་ ཁང་དབུས་མར་གདན་འདྲེན་སྐབས། དེར་ཇོ་མོའི་སྐུ་ ཚབ་ཏུ་མར་མེ་མཛད་ཀྱི་སྐུ་བརྙན་བཞུགས་པ་སྤོ་བར་ བརྩམ་སྐབས་“ང་འདི་ནས་མི་འགྲོ”ཞེས་གསུང་བྱོན་ པས་ཇོ་བོའི་སྐུ་རྒྱབ་དེ་རང་དུ་བཞུགས་ སུ་གསོལ་དགོས་བྱུང་། དེ་ལྟར་གཙུག་ལག་ཁང་དེར་ ཉམས་ཆག་དང་གཏོར་སྐྱོན་ཇི་ སྙེད་ཅིག་བྱུང་ཡང་། ཉམས་གསོ་དང་། རྒྱ་སྐྱེད། སྤྲོས་པ་སོགས་ཀྱང་ རྒྱུན་ཆད་མེད་པར་བྱུང་བ་ལས་ཉམས་གསོ་ཆེས་ རྒྱས་པ་རྒྱལ་མཆོག་ལྔ་པ་ཆེན་པོས་གནང་། རྗེ་ཙོང་ ཁ་པས་ཇོ་བོ་ཤྰཀྱ་མུ་ནེར་གསེར་ལྗང་བརྡུང་གི་དབུ་ རྒྱན། ཇོ་བོ་མི་བསྐྱོད་རྡོ་རྗེར་དངུལ་གྱི་དབུ་རྒྱན་གསོལ་ བ་ནས་བཟུང་ཇོ་བོ་ཤྰཀྱ་རྣམས་གཉིས་སྤྲུལ་སྐུའི་ཆ་བྱད་ དེ་ལོངས་སྐུའི་ཆ་བྱད་དུ་གྱུར།
དེ་ལྟར་ཕྱིའི་བཀོད་པ་རིམ་བཞིན་རྒྱ་སྐྱེད་བྱུང་བ་ལ། ནང་དུའང་རྟེན་གསུམ་བཞུགས་སུ་གསོལ་བ་ལ་སྐུའི་རྟེན་ དུ་རྒྱལ་བ་རིགས་ལྔ་ཆོས་རྒྱལ་ཉིད་ཀྱི་ཕྱག་ནས་མ་ཞེས་ པའི་ལྡེབས་བྲིས་དང་། གསུང་གི་རྟེན་དུ་ཆོས་རྒྱལ་དུས་ ཀྱི་ཐུགས་རྗེ་ཆེན་པོའི་གཟུངས་ཡིག་དྲུག་མ། ཐུགས་ཀྱི་རྟེན་དུ་ཆོས་རྒྱལ་གྱི་ཕྱག་ཚྭ་བཞུགས་པའི་བརྟན་པ་མཆོད་ རྟེན་ཞེས་པ་བཅས་ཡིན་ཞུ་ཡང་གཙོ་བོ་ནི། ལྷ་ཁང་ དབུས་མའི་ནང་བཞུགས་སུ་གསོལ་བའི་ཇོ་བོ་ ཤྰཀྱ་མུ་ ནེའི་སྐུ་བརྙན་འདི་ཉིད་ཡིན། དེའང་སྐུ་བརྙན་དེ་ཐོག་ མར་ལྷའི་དབང་པོ་བརྒྱ་བྱིན་གྱིས་ལྷ་དང་མིའི་རིན་པོ་ ཆེ་རྣམ་པ་བཅུ་སྐུ་རྒྱུར་བྱས། བཟོ་ཡི་རྒྱལ་པོ་བི་ཤྰ་ ཀརྨས་དེ་རྣམས་བཞུ་བཏུལ་གྱིས་ལུགས་སུ་བླུག རྒྱལ་ བ་ཉིད་ཀྱིས་རབ་གནས་མཛད། ལྷ་དང་ཨོ་རྒྱན་ཡུལ་ སོགས་ལ་གདན་དྲངས། དེ་ནས་ཡུལ་དབུས་མགྷ་དྷར བཞུགས་པའི་ཚེ། རྒྱ་ནག་གི་རྒྱལ་པོའི་བསོད་ནམས་ཀྱི་ མཐུས་མཚོ་ཐོག་ལས་གདན་དྲངས་ཏེ་རྒྱ་ནག་གི་མཆོད་ པའི་ཞིང་དུ་ཡུན་རིང་བཞུགས་པ་ལས་མཐར་གོང་མ་ རང་གི་སྲས་མོ་འུན་ཤིན་ཀོང་ཇོ་སྲོང་བཙན་གྱི་བཙུན་ མོར་ཕེབས་སྐབས་རྟེན་སྐལ་དུ་གནང་སྟབས་བོད་དུ་གདན་དྲངས་པས་ད་བར་ར་ས་འཕྲུལ་སྣང་གི་གཙུག་ལག་ ཁང་དུ་བཞུགས་སུ་གསོལ། སྐུའི་གཡས་གཡོན་ན་ལི་ ལས་གྲུབ་པའི་བྱམས་འཇམ་དབྱངས། སྐུ་རྒྱབ་ཏུ་མི་ འགྲོ་གསུང་བྱོན་ཏེ་མར་མེ་མཛད། དེའི་སྐུ་རྒྱབ་ན་ཟ་ ཟངས་མཁར་ལོ་ཙྰ་བས་བཞེངས་གནང་བའི་ཐུབ་པ་ གངས་ཆེན་མཚོ་རྒྱལ། གཡས་གཡོན་དུ་སེམས་དཔའ་ སེམས་མ་བཅུ་གཉིས། ཁྲོ་བོ་ཀང་ཀིང་བཅས་བཞུགས་ པ་ལ་ལྷ་ཁང་དབུས་མ་ཞེས་ཟེར།
ཐུགས་རྗེ་ཆེན་པོ་རང་བྱོན་ལྔ་ལྡན་ནི་གཙུག་ལག་ཁང་ བཞེངས་པའི་འགལ་རྐྱེན་གསེལ་ཆེད་དུ་འདི་ལྟར་ བཞེངས་དགོས་པའི་རྟགས་བྱུང་བར་བརྟེན་སྤྲུལ་པའི་ དགེ་སྟོང་བློ་གྲོས་འབྱུང་གནས་ཚུལ་ཁྲིམས་ཀྱིས་བཞེངས་པའི་བྱང་ཆུབ་ཤིང་གི་ཡལ་ག རྒྱ་མཚོའི་གླིང་གི་འཇག་ མ། ཆུ་བོ་ནེེ་རཉྫའི་བྱེ་མ། ཙནྡ་སྤྲུལ་གྱི་སྙིང་། གོར་ཤི་ ཀའི་དུམ་དུ། གནས་ཆེན་བརྒྱད་ཀྱི་ས་ལ་སོགས་པ་ངོ་ མཚར་བའི་རྫས་རྣམས་བརྡར། བ་དམར་དང་ར་དཀར་ གྱི་འོ་མས་སྦྲུས་པའི་ཕུང་པོ་རྒྱལ་པོའི་དབུ་སྔས་སུ་བཞག་ ཅིང་། ཕྱོགས་བཅུའི་རྒྱལ་བ་སྲས་བཅས་ལ་གསོལ་བ་ བཏབ་པས་བདེ་གཤེགས་ཞི་ཁྲོའི་ལྷ་ཚོགས་ནམ་མཁའི་ ཁྱོན་གང་བ་ལྟ་བུ་འཇིམ་པའི་ཕུང་པོ་ལ་ཐིམ་པ་གཟིགས། ནངས་པར་སྔར་གྱི་རྒྱུ་རྣམས་ལ་ཐུགས་རྗེ་ཆེན་པོ་བཅུ་གཅིག་ཞལ་དུ་གྲུབ་ནས་ཡོད། རྒྱལ་པོས་བལ་པོའི་བཟོ་ བོ་ལ་རྟེན་འདི་ཡ་མཚན་ཞིང་ཤིན་ཏུ་མགྱོགས་པ་ཞིག་ བྱུང་འདུག་ནའང་སངས་རྒྱས་རབས་བདུན་གྱི་རིང་ བསྲེལ་འདི་དག་གཟུངས་སུ་འབུལ་རྒྱུ་མ་བྱུང་གསུངས་ པར་བཟོ་བོས་སྐུ་འདི་བདག་གིས་བཞེངས་པ་མ་ཡིན་ པར་རང་བཞིན་དུ་བྱོན་འདུག་ཅེས་ཞུས་མ་ཐག་ཞབས་ གཡོན་མའི་ཤམ་ཐབས་ཡར་བརྫེས་པས་དེ་ལས་འོད་ ཟེར་བྱུང་སྟེ་རྟེན་རྣམས་འོད་ཟེར་ལ་དྲངས་ཏེ་ཐུགས་ ཀར་ཐིམ་པ་བཅས་ཀྱི་སྐུ་བརྙན་འཁོར་དང་བཅས་པ་ བཞུགས་པའི་ལྷ་ཁང་འདི་གཉིས་གཙོ་བོ་དང་། གཞན་ ཡང་སྒྲུབ་ཆེན་ཐང་སྟོང་གི་ཕྱག་བཟོ་སྐུ་ཉིད་ཀྱི་སྐུ་བརྙན་ དང་། ཕ་དམ་པ་སངས་རྒྱས། གྲུབ་ཐོབ་བིར་སྦ་པ། ཁ་ཆེ་པཎ ་ཆེན་ཤྭཀྱ་ཤྲྰི། བྱམས་པ་ཁྲུས་མཛད་མ། རྒྱལ་རབས་གསལ་བའི་མེ་ལོང་རྩོམ་པ་པོ་དཀོར་གཉེར་ དཔོན་ལེགས་པའི་ཤེས་རབ་ཀྱི་གདུང་རྟེན། བཤན་པ་ རྨེ་རུ་རྩེའི་སྡིག་བཤགས་ལ་བཞེངས་པའི་འབུམ། མངའ་ རིས་པ་བརྩོན་འགྲུས་སྙིང་པོའི་གདུང་རྟེན། རྒྱལ་བ་ ཙོང་ཁ་པའི་དུས་ཀྱི་རྡོ་ཀོང་བཀྲ་ཤིས་འོད་འབར། གཏེར་སྟོན་པ་པདྨ་གླིང་པས་བཞེངས་པའི་མཁན་ཆེན་ཞི་ བ་འཚོ། ནེ་ཆུང་རི་པས་བཞེངས་པའི་རྒྱལ་བ་སྨན་པའི་ རྒྱལ་པོ། དེ་ནས་རྗེ་ང་འདྲ་མའམ་རྗེ་ཙོང་ཁ་པའི་ཕྱག་ ནས་མ། དེའི་འཁོར་དུ་མར་པ་ལོ་ཙྰ་བ། བུ་སྟོན་ཆོས་ རྗེ་རྒྱལ་སྲས་ཐོགས་མེད་པ། བླ་མ་དམ་པ་བསོད་ནམས་ རྒྱལ་མཚན། ཀརྨ་པ་རང་བྱུང་རྡོ་རྗེ་བཅས་དང་། ཕྱག་ རྡོར་གྱི་སྐུ་བརྙན་ཆོས་རྒྱལ་གྱི་ཕྱག་ནས་མ། གཙང་ཁང་ ནང་སངས་རྒྱས་སྣང་བ་མཐའ་ཡས་གཙོ་འཁོར། དེ་ ནས་འོད་ཟེར་འཕྲོས་པའི་ལྷ་ཁྲོ་བོ་རྨེ་བ་བརྩེགས་ པ། དེ་ནས་ཇོ་བོའི་སྐུ་མདུན་གྱི་པང་གཅལ་སྟེང་བསམ་ ཡས་གཙུག་ལག་ཁང་གི་ས་ཕུད་ལ་ཕུལ་བའི་རྒྱལ་ཆེན་ བཞི། ཤིང་ཕུད་ལ་ཕུལ་བའི་ཀ་བ་གཉིས། སྒོ་སྟེང་དུ་ རྗེ་མི་ལས་ཐང་དཔལ་མོའི་དཔལ་ཐང་དུ་རྫུ་འཕྲུལ་ བསྟན་པའི་གཡག་རྭ་བཅས་བཞུགས། དེ་ནས་རིམ་ བཞིན་བར་འཁྱམ་དུ་སྒྲོལ་ཙ་དར་ལེན་མ། དེ་ནས་ གཙང་ཁང་དུ་བལ་བཟའ་ཁྲི་བཙུན་གྱི་རྟེན་སྐལ་རྒྱལ་བ་ བྱམས་པ། དེ་ནས་མངའ་བདག་ཁྲི་རལ་གྱིས་བཞེས་ པའི་ཚངས་པ་དང་བརྒྱ་བྱིན། དེ་ནས་དངུལ་གར་ བླུགས་ཀྱི་བྱམས་པ་མཆེད་བཞིའི་ཡ་རྒྱལ། ལྷ་རྗེ་དགེ་ བའི་འབུམ་གྱི་ཕྱག་ནས་མ་ར་རྒྱ་མོ། གཙང་ཁང་གི་ ཁྱམས་ནས་ས་སྐྱའི་བླ་སྐུ་ཁག་དང་། ལྡེབས་རིས་སུ་ འཇམ་དབྱངས་ཁོ་གཡོལ་མ། ཕོ་བྲང་དམར་པོ་དང་ ལྕགས་པོ་རི་སོགས་ཀྱི་ལྡེབས་རིས། བླ་མ་དུང་དཀར་ འབྲུག་གྲགས་ཀྱིས་བཞེངས་པའི་ཆོས་རྒྱལ་ལྷ་ཁང་། བར་ཐོག་ཏུ་བླ་མ་དུང་དཀར་འབྲུག་གྲགས་ཀྱིས་ བཞེངས་པའི་ཆོས་རྒྱལ་ཡབ་ཡུམ་གསུམ། གཡུང་དྲུང་ ལྷ་ཁང་དུ་རྒྱལ་པོ་སྐུ་ལྔ་འཁོར་བཅས་དང་ཚེ་རིང་མ་ སོགས་ལྷ་ཁང་ཁག གསུམ་ཐོག་དཔལ་ལྷ་ལྕོག་ཏུ་ཆོས་ རྒྱལ་ཉིད་ཀྱི་ཤངས་ཚལ་གྱིས་བྲིས་པའི་ལྷ་མོའི་སྐུ་ཐང་ ནང་དུ་བྱས་ཏེ་ཚལ་པ་ཁྲི་དཔོན་གྱི་དུས་སུ་བཞེངས་པའི་ དཔལ་ལྷ་མོ། མཚམས་བཞི་ཟུར་ལྕོག་རྩིས་པས་ཐོག་སོ་ བཞི། ཁྱམས་རའི་སྟེང་དུ་རྒྱལ་བའི་གཟིམས་ཆུང་དང་ དེ་འབྲེལ་བཀའ་ཤག་ཡིག་ཚང་སོགས་ཀྱི་ལས་ཁུངས་ ཁག དཀྱིལ་འཁོར་མཐིལ་དུ་ཕོ་ལྷ་མི་དབང་བསོད་ ནམས་སྟོབས་རྒྱལ་གྱིས་བཞེངས་པའི་བྱམས་པ་ཆོས་ འཁོར་མ། གཞན་ཡང་གཙུག་ལག་ཁང་འདིའི་ཀ་བ་སོ་ སོའི་བཟོ་དབྱིབས་མི་འདྲ་ལ། ཀ་བ་ཤིང་ལོ་ཅན་དང་ ཉེ་བའི་སར་ཆོས་དང་གསེར་དངུལ་ཟངས་ལྕགས་ཀྱི་ གཏེར་ཡོད་པས་མཐའ་བཞིའི་འདོད་རྒུ་ཐ་དག་འབྱུང་ ཞེས་དང་། ཀ་བ་སྦྲུལ་མགོ་ཅན་དང་ཉེ་བའི་སར་དྲག་ སྔགས་མཐུའི་གཏེར་ཡོད་པས་མཐའ་དམག་དང་ལོག་ འདྲེན་གྱི་གནོད་པ་ཞི། ཀ་བ་སེང་མགོ་ཅན་དང་ཉེ་བའི་ སར་ཕྱུགས་ཀྱི་གཡང་ཡིག་ཡོད་པས་དཀར་བཅུད་ལྡན། རིན་པོ་ཆེ་རཏྣ་དྷེ་ཝ་སྦྲུལ་ལྤགས་ཀྱིས་བཏུམས་ནས་ཀླུ་ ཁང་དུ་ཡོད་པས་ལོ་ཕྱུགས་ལེགས། རིན་པོ་ཆེ་སྟག་ ཤདྷེ་ཝ་གཟིའི་སྒྲོལ་བུར་བཅུག་ནས་ཛམ་ལའི་འོག་ཏུ་ ཡོད་པས་རྒྱན་གོས་འབྲུ་ནོར་འཕེལ། བེེཌྰུརྱའི་ལྷུང་ བཟེད་ཀླུ་ཁང་དུ་ཡོད་པས་ལོངས་སྤྱོད་འཕེལ། གཞན་ཡང་དཀྱིལ་འཁོར་ཆེན་མོའི་འོག་དང་། གནོད་སྦྱིན་ནྰ་ག་ཀུ་བེེ་རའི་བརླ་གཡས་སུ་རིན་པོ་ཆེ་དུ་ མ་སྦས་ཏེ་མ་འོངས་པར་གཙུག་ལག་ཁང་གསོ་བའི་ ཐེབས་སུ་ཕན་པའི་སྨོན་ལམ་མཛད།
མཆོད་མཇལ་ཞུས་ཚར་ཏེ་ཁྱམས་རའི་ནང་མར་ཡོང་ དུས་རྡོ་སྦུད་པ་གཟུགས་སྟེང་ནས་བསྔོ་བ་སྨོན་ལམ་ འདེབས་དོན་ནི། དེ་ནས་ཇོ་བོ་དང་ཐད་ཀ་ཡིན་པ་ དང་གཅིག གཡས་སུ་ཐུགས་སྨོན་ལྷ་ཁང་ཡོད་པ་དང་ གཉིས། སྟེང་དུ་ཆོས་རྒྱལ་ཡབ་ཡུམ་གྱི་ལྷ་ཁང་ཡོད་པ་ དང་གསུམ། འོག་ཏུ་རིན་པོ་ཆེའི་གཏེར་སྦས་ཡོད་པ་ དང་བཞི་བཅས་ཀྱིས་སྨོན་ལམ་བཏབ་ཚད་འགྲུབ་ཅེས་ ཟེར། ཁྱམས་རའི་ནང་རྡོ་ཆེན་ཨ་པོ་ལོང་ཁས་གཙོས་ རང་བྱུང་གི་རྡོ་ལེབ་གཅལ་དུ་བསྒྲིགས་པའི་རྡོ་གཅལ་ དང་ཨ་མོ་ལོང་ཁའི་འགྲམ་དུ་རྒྱལ་བ་སྐུ་ཕྲེང་བཅུ་གསུམ་ པའི་ཞབས་རྗེས། ལྷོ་སྒོའི་འགྲམ་གྱི་རྡོ་གཅལ་ལ་གཙང་ སྨྱོན་ཧེ་རུ་ཀ་སངས་རྒྱས་རྒྱལ་མཚན་དང་། དབུས་སྨྱོན་ ཀུན་དགའ་བཟང་པོ་གཉིས་ཀྱིས་རྩེད་མོའི་ཚུལ་དུ་ བསྒྲིགས་ཞེས་རྡོ་གཅལ་ལ་རྡོ་རིལ་མཛོག་མགོ་ཙམ་བཞི་ སྦྱར་བ། སྒྲུབ་ཐོབ་གཉིས་རྒྱང་རྡོ་བཞུ་རེས་མཛད་པས་ གཙང་སྨྱོན་གྱིས་འཕངས་པའི་རྡོ་སྒྲོལ་མ་ལྷ་ཁང་གི་ཉེ་ འགྲམ་ཀ་བའི་ནང་འཛུལ་བ་དང་། དབུས་སྨྱོན་གྱིས་ འཕངས་པའི་རྡོ་མར་ཁང་ཉེ་ཁྲིས་ཀྱི་ཀ་བའི་ནང་འཛུལ་ བ་ལ་ལྕགས་གཤན་བརྒྱབས་པ་ད་ལྟའང་མཇལ་རྒྱུ་ཡོད།
དེ་ནས་བར་སྐོར་དུ་ཉག་དེ་རིན་ཆེན་གྲགས་ཀྱིས་ བཞེངས་པའི་རྡོ་སྐུ་རང་བྱོན་གཙོ་བཞུགས་ཀྱིས་སྒྲོལ་ མ་ལྷ་ཁང་དང་། ལྷ་ཁང་དེ་ནས་རྩིས་པས་བྱང་ངོས་ཀྱི་ ལྡེབས་རིས་སུ་ཕལ་པོ་ཆེའི་ཞིང་ཁམས། ཤར་ངོས་སུ་ འབུམ་གྱི་གླིང་གཞི། ལྷོ་ངོས་སུ་ཆོ་འཕྲུལ་གྱི་བཀོད་པ་ བཅས་ཡོད། ད་ལྟ་གཙུག་ལག་ཁང་གི་ལྷ་ཁང་རྣམས་སྔོན་གྱི་དེ་རང་ ཡིན་སྟབས་ལྡེབས་རིས་ཀྱང་ཕལ་ཆེ་བ་སྔོན་གྱི་ལྡེབས་ རིས་དང་། ལྷ་ཁང་དབུས་མ་སྟེ་ཇོ་ཁང་དང་། སྲོང་བཙན་ལྷ་ཁང་ངམ་ཐུགས་སྨོན་ཁང་སོགས་སྔོན་གྱི་ དེ་རང་བཞུགས་པ་ལ་གཞན་སྟེང་ཤོད་བར་གསུམ་གྱི་ སྔོན་གྱི་རྟེན་སྐུའི་སྐུ་ཚབ་གསར་བཞེངས་གནང་བ་དང་ ལྡེབས་རིས་གསར་བཞེངས་གནང་བ་སོགས་མཇལ་རྒྱུ་ ཡོད།
ཆོས་ལུགས།[རྩོམ་སྒྲིག]
པར་རིས་བར་འཁྱམས།[རྩོམ་སྒྲིག]
-
རྒྱལ་མཚན།.JPG
-
དཔལ་ལྡན་ལྷ་མོ།.JPG
-
ཇོ་ཁང་། (༡༨༤༠).jpg


c: text/html

text:
འ་ཞའི་སྨན་པ།
བྱམས་པ་འཕྲིན་ལས།
འ་ཞའི་སྨན་པ་ནི། བོད་ཀྱི་རྒྱལ་པོ་སྟག་རི་གཉན་གཟིགས་དུས་སུ་བྱུང་། 《གསོ་རིག་ཁོག་འབུགས་དྲང་སྲོང་དགྱེས་པའི་དགའ་སྟོན།》《ཤོག་གྲངས་༧༧ ན་༦》དེ་ནས་རྒྱལ་རབས་གསུམ་པ་འབྲོང་སྙན་ལྡེའུ་ས་གདོན་གྱིས་ཟིན་པ་རྒྱལ་བརྒྱུད་ཕྱི་མ་རྣམས་ལ་དེ་ལྟར་མི་འབྱུང་བའི་ཕྱིར་གསོན་པོར་དུར་དུ་ཞུགས་ཁར། སྲས་དམུས་ལོང་དཀོན་པ་བཀྲར་ཞལ་ཆེམས་སུ། བསམ་པ་བཟང་པོ་གསེར་དང་འདྲ་བ་སྟེ། །བཟང་པོའི་གྲོས་ནི་བདུད་རྩི་ཡིན་ཞེས་ཉོན། །ངན་པ་རྣམས་ཀྱང་མེ་དང་འདྲ་བས་གསོས། །མི་ཆོས་རྟོག་པ་ཡིན་གྱི་རྣམ་རྟོག་སྐྱུངས། །ཞེས་གཉན་པོ་(1)གསང་བ་ལ་མཆོད་པ་བྱ་བ་དང་། འ་ཞའི་ཡུལ་(2)ནས་སྨན་པ་བོས་ལ་མིག་ཕྱེ་སྟེ་རྒྱལ་ཐབས་ཀྱི་བྱ་བ་བྱེད་ཚུལ་གསུངས་པ་ལྟར། རྒྱལ་ཕྲན་འ་ཞ་རྗེ་བྱ་བ་སྨན་པ་མཁས་པ་ཞིག་སྤྱན་དྲངས། རྒྱལ་བུའི་མིག་གསེར་གྱི་ཐུར་མས་ཕྱེ། སྐྱིད་ཤོད་སྟག་མོ་རི་ལ་གཉན་འདུག་པ་གཟིགས་པས་སྟག་རི་གཉན་གཟིགས་སུ་གྲགས། ཞེས་གསུངས་པ་དང་། 《རྒྱལ་རབས་གསལ་བའི་མེ་ལོང་》ནང་འ་ཅིའི་ཡུལ་ནས་སྨན་པ་བོས་ལ་མིག་ཕྱེ་ནས་རྒྱལ་སྲིད་ཟུངས་ཤིག་ཅེས་པ་དང་། ལྔ་པ་ཆེན་པོའི་《དཔྱིད་ཀྱི་རྒྱལ་མོའི་གླུ་དབྱངས་》སུ་ཁྱེད་ཡབ་མེས་ཀྱི་གཉན་པོ་གསང་བར་མཆོད་པ་གྱིས། འ་ཞའི་ཡུལ་ནས་སྨན་པ་བོས་ལ་མིག་ཕྱེ། མིག་མ་བྱུང་ན་སུམ་པའི་ཡུལ་ན་བོན་པོ་ཞིག་གི་ཆུང་མ་རྒྱ་མོ་རྒྱ་ལྕམ་བྱ་བ་ལ་ནུབ་གཅིག་འགྲོགས་པའི་ཤག་མོ་ཙམ་པ་ལ་སྐྱེས་པའི་སུམ་རི་རིང་མོ་བྱ་བ་ཡོད་པས་དེ་བོས་ལ་གཅེན་ཆོལ་རྒྱལ་སར་ཆུག་གསུངས་ནས་བང་སོ་ཞང་མདར་བརྩིགས་པར་ཡབ་ཡུམ་གསོན་པོར་བཞུགས་སྐད་དོ། །དེ་ནས་སྲས་ཀྱིས་ཡབ་ཀྱི་གསུང་བཞིན་བྱས་པས་མིག་ཕྱེ་སྟེ། སྐྱིད་ཤོད་སྟག་མོ་རི་ལ་གཉན་འདུག་པ་གཟིགས་པས་སྟག་རི་གཉན་གཟིགས་སུ་གྲགས། ཞེས་གསུངས།
དཔའ་བོ་གཙུག་ལག་ཕྲེང་བས་མཛད་པའི་《ཆོས་འབྱུང་མཁས་པའི་དགའ་སྟོན་》ནང་། ལྷ་སྲས་དམུས་ལོང་དཀོན་པ་བཀྲ་དེ་ཡིས། གཉན་པོ་གསང་བ་མཆོད་པའི་བྱིན་རླབས་དང་། །འ་ཞའི་ཡུལ་གྱི་སྨན་པས་སྤྱན་ཕྱེ་སྟེ། །སྟག་མོའི་རི་ལ་རི་དྭགས་གཉན་གཟིགས་པས། །མཚན་ཡང་སྟག་རི་གཉན་གཟིགས་བཙན་དུ་ཐོགས། །ཞེས་དང་། ཡང་དེ་ཉིད་ལས། རྒྱལ་ཕྲན་འ་ཞ་རྗེ་བྱ་བ་སྨན་པ་མཁས་པ་ཞིག་བོས་པས་སྤྱན་ཕྱེ་རྒྱལ་བུའི་ཕྱག་སྒོ་ཀླད་དུ་བཏགས་པའི་འོག་ཏུ་འ་ཞ་རྗེ་འཛུལ། ལོག་ནས་མས་གཏམ་དྲིས་པས། བོད་ཀྱི་རྒྱལ་པོ་ནི་མ་མཐོང་། སྒོ་གོང་ན་གཡུའི་ལྷམ་ཆུང་ཞིག་བཏགས་འདུག་པའི་འོག་ལ་ཕྱིན་པས་བྱིས་པ་དམུས་ལོང་ཞིག་འདུག་པས་མིག་ཕྱེ་ནས་ལོག་གོ་སྨྲས་པས། མ་ན་རེ། གཏམ་ཆེས་སོ་ད་ནི་བོད་ཀྱི་ཆབ་འོག་ཏུ་ཚུད་པས་ཐབས་ཅི་ཡང་མེད་དོ་ཟེར། རྒྱལ་ཕྲན་རྣམས་ཀྱི་སུམ་གཉིས་མངའ་འོག་ཏུ་འདུས། བན་པོ་རྗེ། འ་ཞ་རྗེ། དྲང་གར་རྗེ། ཟིན་པོ་རྗི། ཞང་ཞུང་རྗེ་རྣམས་བཏུལ། ཉང་སྦས་གནོན་གསུམ་འབངས་སུ་ཚུད་སྐད། ཅེས་གསལ་བ་དང་།
ཡང་བོན་གྱི་ལོ་རྒྱུས་སྨན་རིའི་སློབ་ཟུར་བསྟན་འཛིན་རྣམ་དག་གིས་བརྩམས་པའི་《སྔ་རབས་བོད་ཀྱི་བྱུང་བ་བརྗོད་པའི་འབེལ་གཏམ་ལུང་གི་སྙིང་པོ་》ལས། འབྲོང་ཟ་དར་མ་གཡང་བཞེར་གྱི་སྲས་འབྲོང་སྙན་ལྡེའུ་ཁུའི་བོན་པོ་མང་རྗེ་ལོད་པོས་སྐུ་བསྲུང་། འབྲོང་སྙན་དང་། མཆིམ་ཟ་ཀླུ་རྒྱལ་ངན་ན་ཆེ་ལ་སྲས་དམུས་ལོང་ཞིག་བྱུང་བ་ལ། ལུ་བོན་མང་རྗེ་ལོད་པོས་སྤྱན་བསྒྲུབས་པས། ཕ་རི་ལ་གཉན་འདུག་པ་གཟིགས་པས། མཚན་སྟག་རི་གཉན་གཟིགས་སུ་བཏགས། འབྲོང་གཉན་ལྡེའུ་མཛེ་ནད་བྱུང་ནས་གསོན་པོར་བཞུགས་པ་མ་དགྱེས་ཏེ། རྒྱལ་པོ་དང་བཙུན་མོ་གཉིས་ལྷན་དུ་བང་སོའི་ནང་དུ་ཞུགས་ནས་སྦས་སོ། སྦ་ཁར་སྲས་ལ་ཞལ་ཆེམས་སུ། ཡབ་མེས་ཀྱི་ཐུགས་དམ་གཉན་པོ་གསང་བ་ལ་མཆོད་པ་བྱ་བ་དང་། འ་ཞའི་ཡུལ་ནས་སྨན་པ་བོས་ལ་སྤྱན་ཕྱེས། རྒྱལ་སྲིད་ཟུངས་ཤིག་གསུངས། བང་སོ་ཞང་མདར་བརྩིགས་ནས་དེའི་མིང་ལ་གསོན་ཆས་ཟླུམ་པོར་གྲགས་སོ།། ཞེས་《དར་རྒྱས་གསལ་སྒྲོན་》ནང་ཡོད་ཚུལ་གསུངས་སོ།།
དེ་བཞིན་《བཀའ་ཐང་སྡེ་ལྔ་》ལས། ཏ་ཟིག་འ་ཞའི་བོན་པོ་གདན་དྲངས་ནས། །རྡོ་ནག་ཐོམ་དོ་ལྷུ་དང་སྡུམ་དུ་འབྲེལ། །ཤི་ལྤགས་སྐྱ་མོའི་བླ་གཞི་འབྲེང་དུ་དྲ། །གསོན་གྱི་ལྷ་མཆོད་གཤིན་གྱི་འདྲེ་འདུལ་བྱུང་། །ཞེས་པ་ལྟར་ཆེས་སྔ་བའི་དུས་ནས་ཏ་ཟིག་དང་འ་ཞར་བོན་ཆོས་དར་རྒྱས་སུ་ཡོད་པར་མ་ཟད། སྨན་དཔྱད་འཕེལ་རྒྱས་ཀྱང་ཡོད་པར་བརྟེན་རྒྱལ་ཕྲན་འ་ཞའི་སྨན་པས་རྒྱལ་བུའི་སྤྱན་གསེར་གྱི་ཐུར་མས་ཕྱེ་ཞེས་གསལ་བ་ལྟར། བོད་ཀྱི་གསོ་རིག་རྒྱུད་བཞིའི་ནང་ཚན་《མན་རྒྱུད་》ལེའུ་ཉེར་དགུ་པ་མིག་ནད་བཅོས་སྐབས། ཐུར་མའི་རྒྱུ་ནི་གསེར་དངུལ་ར་གན་གསུམ།། ཞེས་མིག་འབྱེད་ཐུར་མ་གསེར་ལས་བཟོས་པ། ཟངས་ལས་གྲུབ་པ། ར་གན་གསུམ་པོ་གང་ཡང་རུང་བའི་སྐོར་དང་། དེ་བཞིན་《བཤད་རྒྱུད་》ལེའུ་ཉེར་གཉིས་པ་ཆ་བྱད་སྐབས། ཟངས་ཐུར་བྲ་བོ་འདྲ་བས་མིག་སྤྲིན་དབུག །ཅེས་ཐུར་མའི་དབྱིབས་ཀྱང་ཡོད་པ་སོགས་ཀྱིས་ལོ་རབས་བརྒྱ་ཕྲག་བདུན་པར་བྱུང་བའི་བོད་ཀྱི་གསོ་རིག་《རྒྱུད་བཞི་》ཡི་ནང་དུ་མིག་འབྱེད་ལག་ལེན་ཞིབ་ཕྲ་འཁོད་ཡོད་པ་ལྟར། དེང་གི་དུས་སུའང་ལག་རྒྱུན་ཇི་ལྟ་བ་མ་ཉམས་པར་བརྒྱུད་འཛིན་བྱས་ཏེ་གནས་ཡོད་དོ།།
མཆན་བུ།
(1) ལྷ་ཐོ་ཐོ་རི་སྙན་བཙན་གྱི་དུས་སུ། ཕོ་བྲང་ཡུམ་བུ་གླ་སྒང་གི་ཡང་ཐོག་ཏུ་《སྤང་སྐོང་ཕྱག་བརྒྱ་པ་》དང་། 《མདོ་སྡེ་ཟ་མ་ཏོག》 《ཙིནྟ་མཎི》 《གསེར་གྱི་མཆོད་རྟེན》 བཅས་ནམ་མཁའ་ལས་བབས་ཏེ་གདུང་རབས་ལྔ་ནས་འདིའི་དོན་ཤེས་པ་འབྱུང་བའི་ལུང་བསྟན་གྱི་སྒྲ་ནམ་མཁའ་ལས་གྲགས་པས། རྟེན་དེ་རྣམས་ངོ་མཚར་ཆེ་བར་དགོངས་ཀྱང་དོན་གང་ཡིན་མ་རྟོགས་པས་རྒྱལ་པོས་ཕོ་བྲང་གི་དཀོར་ཁང་དུ་མིང་གཉན་པོ་གསང་བར་བཏགས་ཏེ་གསེར་སྐྱེམས་གཡུ་སྔོན་གྱིས་མཆོད་པའི་མཐུས་རྒྱལ་པོ་དགུང་ལོ་བརྒྱད་ཅུ་སོན་པ་སླར་ན་ཚོད་དར་ལ་བབས་པའི་ལང་ཚོ་ལྟར་ཡ་མཚན་དུ་གྱུར་ཅིང་། སྐུ་ལུས་གཅིག་ལ་སྐུ་ཚེ་གཉིས་ཐུབ་ཅེས་དགུང་ལོ་བརྒྱ་དང་ཉི་ཤུ་བར་བཞུགས་པར་གྲགས་སོ།།
(2) འ་ཞའི་ཡུལ། ྋརྒྱལ་དབང་ལྔ་པས་མཛད་པའི་གནས་གསར་འོག་མགོན་པོ་བསོད་ནམས་མཆོག་ལྡན་གྱི་རྣམ་ཐར་ནང་། མཚོ་སྔོན་པོའི་ཁོངས་སུ་ཡོད་ཅེས་གསལ། ཡང་ཕྱི་རྒྱལ་བ་འགའ་རེས། ལོ་བརྒྱ་ཕྲག་བཞི་པའི་སྟོད་དུ་གྲུ་གུ་ཧུན་ནམ་ཐུ་གུ་ཧུན་ལ་བོད་པས་འ་ཞ་ཞེས་ཟེར། འ་ཞ་དང་གྲུ་གུ་གཅིག་ཏུ་བརྩིས་འདུག མཁས་དབང་ཚེ་ཏན་ཞབས་དྲུང་གིས་མཛད་པའི་བོད་ཀྱི་ལོ་རྒྱུས་ནང་། འ་ཞའི་ཡུལ་ནི་ཕྱིས་སུ་བོད་ཀྱི་མངའ་ཁོངས་ལ་ཚུད་པ་ལོ་རྒྱུས་རྣམས་སུ་བཤད་དེ། ད་ལྟའི་མངའ་རིས་བསྐོར་གསུམ་གྱི་ཕྱོགས་སུ་གཏོགས་པ་ཡིན་ནམ་སྙམ། ཞེས་གསུངས་པ་བཅས་ཀྱིས་འ་ཞ་ནི་བོད་ཀྱི་བྱང་ཕྱོགས་སུ་གནས་པའི་གྲུ་གུའམ། ཡང་ན་སྟོད་མངའ་རིས་སྐོར་གསུམ་ཇི་ལྟར་ཡང་། པུར་རྒྱལ་བོད་ཀྱི་ཁོངས་སུ་གཏོགས་པར་བསྙོན་མེད་ཡིན་ཚུལ་ཡིག་ཚང་རྣམས་ལས་ཤིན་ཏུ་གསལ་བར་གསུངས་སོ།།
འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་བཏོན་བྱས་པ་ཞིག་ཡིན།
མཐའ་མའི་འདོན་ཐེངས་།: 30.01.2014 ཉིན། 3:28 PM<< སྔ་མ།

robotstxt: allowed

filter: keep


text:
5. གནས་ཚུལ་བརླག་དོར་ཤོར་བ་ཁག་བསྐྱར་གསོ་བྱེད་སྟངས་སྐོར།
Table of Contents...Loading Table of Contents...
བརྡ་འཕྲིན་གྱི་གནས་ཚུལ་གསོག་འཇོག་དང་འཕོ་འགྱུར་བྱེད་ཡག་གི་ཐབས་ལམ་གསར་པ་རེ་རེ་ཐོན་པ་དང་སྦྲགས་དེ་ཚོས་ཐབས་ཚུལ་གསར་པ་རེ་ངོ་སྤྲོད་བྱེད་ཀྱི་ཡོད། དེ་ཡང་གླེང་གཞིའི་ནང་ཡོད་པའི་གནས་ཚུལ་ཁག་བརླག་དོར་དང་མིས་འཁྱེར་བ། ཡང་ན་གཏོར་བཤིག་བཏང་བ་སོགས་ཀྱི་དོན་རྐྱེན་དེ་འདྲ་ཡོང་གི་ཡོད། དེ་ཡང་སོ་སོས་ལོ་གཅིག་ལྷག་དཀའ་ལས་བརྒྱབ་པའི་ལས་ཀ་ཁག་སྐད་ཅིག་ཅིག་ལ་རྐུན་མ་ཤོར་བའམ་ཡང་ན་གློག་ཀླད་ཀྱི་མཁྲེགས་ཆས་ཁག་ལ་དོ་སྣང་མ་སྤྲད་པ། བརྡ་འཕྲིན་གྱི་གསོག་འཇོག་མ་ལག་ཁག་ཆག་སྐྱོན་ཤོར་སླ་བར་བརྟེན་གནས་ཚུལ་དེ་ཚོ་དེ་མ་ཐག་མེད་པ་ཆགས་འགྲོ་གི་ཡོད། གློག་ཀླད་ཆེད་ལས་པ་ཚོས་དུས་རྒྱུན་བཤད་ཡག་ཅིག་ལ་གལ་སྲིད་མ་འོངས་པར་ཁྱེད་རང་གི་ཡིག་ཆ་ཁག་བརླག་པ་ཡིན་ན་ཟེར་བ་དེ་ལས་ག་དུས་བརླག་དོར་བྱུང་སོང་ཞེས་པ་འདི་གལ་འགངས་ཆེ་བ་འཛིན་དགོས་པར་ངོས་འཛིན་བྱེད་ཀྱི་ཡོད། དེར་བརྟེན། དུས་ཐོག་ཏུ་ཁྱེད་རང་གི་ཡིག་ཆ་ཁག་བསྐྱར་ལེན་དང་གསོག་འཇོག་བྱེད་རྒྱུ་ནི་ཧ་ཅང་གི་གལ་ཆེན་པོ་ཡིན། ཡིག་ཆ་གསོག་འཇོག་བྱེད་ཡག་གི་ལམ་ལུགས་དེ་ཁྱེད་རང་གི་སེམས་ནང་འཆར་བ་ནས་བཟུང་། ཉིན་དེར་ཁྱེད་ཀྱི་དེའི་ཐོག་འཇུག་ཐབས་བྱེད་རྒྱུའི་ཐབས་ཤེས་བྱེད་ཀྱི་རེད།
ཡིག་ཆ་བསྐྱར་ལེན་གྱི་བྱ་ཐབས་ལ་གོ་རིམ་སྒྲིག་པ་དང་རྩིས་རྒྱག་དགོས་པ་སོགས་གཞི་རྩའི་ཆ་རྐྱེན་མང་པོ་ཞིག་དགོས་དུས་བལྟས་པ་ཙམ་ལས་དཀའ་ལས་ཁག་པ་ཡོད། གལ་ཆེའི་འཆར་འགོད་བྱེད་སྟངས་ལ་དཀའ་ངལ་མང་པོ་ཞེ་པོ་ཞིག་བརྒྱུད་དགོས། དེ་ཡང་ཡིག་ཆ་ངོ་མ་གསོག་འཇོག་བྱེད་དགོས་པ་མ་ཟད་བསྐྱར་ལེན་བྱེད་ས་འདྲ་མིན་སྣ་ཚོགས་དགོས་ཀྱི་ཡོད་ལ་དེ་དག་གལ་ཆེན་ཐོག་གསང་ཉར་བྱེད་དགོས། སྟབས་བདེའི་ཡིག་ཆ་འཕོ་ལེན་བྱེད་ཡག་གི་མཁོ་ཆས་བརྒྱུད་མི་འདྲ་མིན་སྣ་ཚོགས་ལ་གནས་ཚུལ་དེ་ཚོ་རྒྱུད་སྤྲོད་དང་འབྲེལ་མཐུད་ཀྱིས་གདོང་ལེན་བྱེད་དགོས་པ་ཞིག་ཡིན། དེར་བརྟེན་སློབ་ཚན་འདི་བརྒྱུད་ཡིག་ཆ་བསྐྱར་ལེན་དང་བསྐྱར་གསོ་བྱེད་ཡག་ལ་བྱ་ཐབས་གཉིས་ངོ་སྤྲོད་བྱས་ཡོད། དེ་ཡང་། , Cobian Backup དང་Recuva་ཟེར་བ་འདི་གཉིས་ཡིན།
རྒྱབ་ལྗོངས་ཀྱི་གནས་ཚུལ།
ཨེ་ལི་ཎ། (Elena) ནི་ཨུ་རུ་སུའི་སྐད་ཡིག་བེད་སྤྱོད་གཏོང་སའི་རྒྱལ་ཁབ་ཞིག་ནང་ཁོར་ཡུག་སྲུང་སྐྱོབ་ཀྱི་ཕྱག་ལས་གནང་བཞིན་ཡོད། མོ་རང་གི་དྲ་རྒྱ་ཞིག་བཟོས་ཡོད། དེའི་ནང་མང་ཆེ་བ་ཁྲིམས་འགལ་ཐོག་ཤིང་ནགས་གཅོད་འབྲེག་དང་འབྲེལ་བ་ཡོད་པའི་བརྙན་པར་དང་གཟུགས་མཐོང་བརྙན་འཕྲིན། དེ་བཞིན་ས་ཁྲ་དང་སྒྲུང་གཏམ་འདྲ་མིན་སྣ་ཚོགས་འགྲེམ་སྤེལ་བྱས་ཡོད། མོ་རང་གི་ཡིག་ཆ་དང་བརྙན་པར་དེ་བཞིན་རང་བྱུང་ཁམས་ནང་ཡོང་བཞིན་པའི་ཤིང་ནགས་གཅོད་འབྲེག་གི་དོན་རྐྱེན་སོགས་ཕྱོགས་བསྡུས་བྱས་ཏེ་ལས་ཀ་བྱེད་སའི་ལས་ཁུངས་ཀྱི་གློག་ཀླད་ནང་འཇུག་སྣོན་བྱེད་ཀྱི་ཡོད། དེ་དང་འབྲེལ་བ་ཡོད་པའི་དྲ་རྒྱ་ཞིག་བཟོ་བཀོད་བྱེད་ཡག་ལ་གནས་ཚུལ་དེ་ཚོ་མེད་དུ་མི་རུང་བ་ཞིག་ཡིན་དུས། མོ་རང་གི་གློག་ཀླད་སྐྱོན་ཤོར་ཡང་དེ་ཚོ་མ་བརླག་པར་རང་ཉིད་ཀྱི་དྲ་རྒྱའི་ནང་བླུག་དགོས་དུས་གསོག་འཇོག་བྱེད་རྒྱུ་ནི་གལ་ཆེན་པོ་འཛིན་གྱི་ཡོད། མོ་རང་གི་ལས་རོགས་ཚོས་གློག་ཀླད་དེ་བེད་སྤྱོད་གཏོང་གི་ཡོད་དུས་གལ་ཆེའི་གནས་ཚུལ་དེ་ཚོ་མི་གཞན་གྱིས་མ་སུབ་པའི་སྔོན་གསོག་འཇོག་ཇི་ལྟར་བྱེད་དགོས་མིན་ཐད་ལ་བསམ་བློ་གཏོང་དགོས། མོ་རང་གི་ཚ་བོ་ཎཁོ་ལི་ལ་གློག་ཀླད་ནང་ཡོད་པའི་ཡིག་ཆ་ཁག་བསྐྱར་ལེན་ཇི་ལྟར་བྱེད་དགོས་མིན་ཐད་སྐད་ཆ་དྲིས་པ་རེད།
སློབ་ཚན་འདི་བརྒྱུད་ཁྱེད་ཀྱིས་གང་ཤེས་སམ།
- ཁྱེད་ཀྱི་གནས་ཚུལ་ཁག་ཇི་ལྟར་བསྐྱར་ལེན་བྱེད་ཡག་དང་གོ་སྒྲིམ་སྒྲིག་སྟངས་སྐོར།
- བསྐྱར་ལེན་བྱེད་ཡག་གི་ཡིག་ཆ་ཁག་ག་པར་གསོག་འཇོག་བྱེད་དགོས་མིན།
- བསྐྱར་ལེན་གྱི་བྱ་ཐབས་ལ་དོ་དམ་ཇི་ལྟར་བྱེད་དགོས་མིན།
- འཚབ་འཚུབ་ངང་ནག་སུབ་ཤོར་བའི་ཡིག་ཆ་ཁག་ཇི་ལྟར་བསྐྱར་ལེན་བྱེད་དགོས་མིན།
ཁྱེད་ཀྱི་གནས་ཚུལ་ཤེས་རྟོགས་དང་གོ་རིམ་སྒྲིག་སྟངས།
གློག་ཀླད་ནང་ཡོད་པའི་གནས་ཚུལ་ཁག་མཉེན་ཆས་རྫུན་མའི་འགོག་རྐྱེན་དང་ཕྱིའི་རྐྱེན་ངན་མ་འཕྲད་པའི་ཆེད་ཁྱེད་རང་གིས་མེ་གྱང་དང་གསང་ཡིག་བཙན་པོ་བེད་སྤྱོད་བཏང་སྟེ་ཉེན་སྲུང་བྱེད་ཀྱི་ཡོད་ཀྱང་། དེ་ཚོ་ཁོ་ནས་གློག་ཀླད་བརྟན་སྲུང་བྱེད་ཐུབ་ཀྱི་མེད། གློག་ཀླད་ལ་རྐྱེན་མང་པོ་ཞེ་པོ་གཅིག་འཕྲད་ཀྱི་ཡོད་པ་ནི་དྲ་འབུའི་རྒོལ་འཛིང་དང་གློག་ཐག་ཆད་པ། གློག་གི་མེ་ཚག་ཤོར་བ། ཆུ་ཤོ་བ། རྐུན་མ་ཤོར་བ། གཞུང་བཞེས་བཏང་བ། ཁབ་ལེན་གྱིས་ནུས་པ་ཕྱིར་འཐེན་པ། གློག་ཀླད་ཀྱི་མ་ལག་གས་འཐོར་ཤོར་བ།མཁྲེགས་ཆས་ལ་དཀའ་ངལ་འཕྲད་པ་སོགས་བྱུང་གི་ཡོད། དེར་བརྟེན་གློག་ཀླད་ཀྱི་རྐྱེན་ངན་ཁག་ལ་གྲ་སྒྲིག་བྱེད་རྒྱུ་ནི་ཉེན་སྲུང་ལས་གལ་ཆེ་བ་ཡོད།
ཨེ་ལི་ཎ། (Elena) ངས་བསྐྱར་ལེན་བྱེད་ཡག་དེ་གལ་ཆེན་པོ་ངོས་འཛིན་བྱེད་ཀྱི་ཡོད། ཎེ་ཁོ་ལི། ཡིན་ནའང་མི་གཞན་པ་ཞིག་གིས་ང་ལ་རོགས་པ་བྱས་ནས་དེ་གློག་ཀླད་ནང་ནང་བཅུག་བྱེད་དགོས་དོན་མེད། ངས་བཤད་ཡག་བྱས་ན་ང་ལ་རྒྱུ་ཆ་དང་དུས་ཚོད་དེ་བཞིན་མཁས་པའི་རྩལ་ལག་དེ་འདྲ་སྟོན་རྒྱུ་གང་ཡང་མེད།
ན་ཁོ་ལི། (Nikolai) ཁྱེད་རང་འགྲིག་གི་རེད། བསྐྱར་ལེན་བྱེད་ཡག་གི་འཆར་གཞི་དེ་ལ་བསམ་བློ་ཞིབ་ཚགས་པོ་གཏོང་དགོས། ཡིན་ནའང་། དེར་དུས་ཚོད་དང་པད་ཤག་ཚང་མ་གཏོང་དགོས་དོན་མེད། གནས་ཚུལ་བརླག་དོར་ཤོར་བ་དང་བསྡུར་ན་དེར་ཁྱེད་རང་བློ་མ་བདེ་བ་བྱེད་དགོས་དོན་མེད། རེད་པཱ། དེ་ཙམ་མ་ཟད་གློག་ཀླད་ནང་ཡོད་པའི་ཡིག་ཆ་ཁག་བསྐྱར་ལེན་བྱེད་ཡག་ནི་གལ་ཆེན་པོ་ཡིན་དུས་སོ་སོ་རང་ཉིད་ཀྱི་དོ་དམ་བྱེད་དགོས་པ་ཞིག་ཡིན། དུས་རྒྱུན་ཁྱེད་ལ་གློག་ཀླད་བཀོལ་སྤྱོད་བྱེད་སྟངས་ཐོག་སློབ་གསོ་རྒྱག་མཁན་གྱི་མི་དེ་གློག་ཀླད་ཀྱི་བརྡ་འཕྲིན་ཤེས་བྱ་ཐོག་སྦྱང་བཤད་ཧ་ཅང་གི་ཡག་པོ་ཡོད་པ་ཞིག་དགོས་ཀྱི་ཡོད། གལ་སྲིད་མི་དེར་གློག་ཀླད་ཀྱི་ཤེས་བྱ་དེ་ཙམ་ཡག་པོ་མེད་ན་སོ་སོ་རང་ཉིད་ཀྱིས་ནང་བཅུག་དང་བཀོལ་སྤྱོད་བྱས་ན་བཟང་བ་ཡོད།
བསྐྱར་ལེན་གྱི་བྱ་ཐབས་གོ་རིམ་བཞིན་སྒྲིག་དགོས་ན་དང་པོ་ཁྱེད་རང་གི་ཡིག་ཆ་དང་གནས་ཚུལ་ཁག་ག་པར་བཞག་ཡོད་མེད་ངེས་པར་ཤེས་དགོས། དཔེ་ཆ་བཞག་ན་ཁྱེད་རང་གི་དྲ་ཐོག་ཁ་བྱང་དང་གློག་ཀླད། ཡང་ན་དེ་གཉིས་ཀའི་ནང་གསོག་འཇོག་བྱེད་སྲིད་པ་ཞིག་ཡིན། ཡིན་དང་ཡིན། ཁྱེད་རང་ལ་དྲ་ཐོག་ཁ་བྱང་མང་པོ་ཞིག་ཡོད་ཀྱི་རེད་ལ་ཁྱིམ་དང་ལས་ཁུངས་གཉིས་ཀར་རྩ་ཆེའི་ཡིག་ཆ་ཁག་ཉར་འཚག་བྱེད་ས་གློག་ཀླད་ཀྱང་ཡོད་ཀྱི་རེད། དེར་གཏམ་གླེང་བྱེད་སའི་དེབ་དང་བབ་ཅོལ་བཤད་ས་སོགས་དོ་བདག་སོ་སོས་བཀོལ་སྤྱོད་བྱེད་ས་དེ་འདྲ་ཡོད། གནས་ཚུལ་ཁ་ཤས་ཤིག་ཡིག་ཆ་འཕོ་ལེན་བྱེད་སའི་སྟབས་བདེའི་མཁོ་ཆས་ཏེ་འོད་སྡེར་ཁག་དང་གློག་རྡུལ་མ་ལག་མཁོ་ཆས་དེ་བཞིན་བེན་ཙེ་སོགས་ནང་གསོག་འཇོག་བྱེད་ཀྱི་ཡོད། ཁྱེད་རང་གི་ལག་ཐོག་ཁ་པར་ནང་མི་སྣ་མང་པོའི་འབྲེལ་གཏུགས་ཁ་པར་ཨང་གྲངས་དང་འཕྲིན་ཐུང་སོགས་གསོག་འཇོག་བྱེད་ཀྱི་ཡོད། གལ་སྲིད་ཁྱེད་རང་ལ་དྲ་རྒྱ་ཞིག་ཡོད་ན་ལོ་མང་པོ་དཀའ་ལས་བརྒྱབ་ནས་བསགས་པའི་རྩོམ་རིགས་འདྲ་མིན་བཀོད་ནས་བཞག་གི་རེད། མཐའ་མ་འདིར་བརྡ་འཕྲིན་དང་འབྲེལ་བ་མེད་པའི་གནས་ཚུལ་ཁག་ཤོག་བུ་དང་ཟིན་བྲིས་དེབ། དེ་བཞིན་ཉིན་ཐོ་དང་ཡི་གེ་སོགས་ནང་སྣང་མེད་དུ་བཞག་རྒྱུ་མེད།
དེ་རྗེས་ཁྱེད་རང་གི་ངོ་བཤུས་ངོ་མ་ག་རེ་ཡིན་པ་དང་ངོ་བཤུས་ག་རེ་ཡིན་མིན་འགྲེལ་བཤད་བརྒྱབ་ཐུབ་པ་དགོས། ངོ་བཤུས་ངོ་མ་ནི་ཡིག་ཆ་གཅིག་གམ་མང་པོ་དུས་ཐོག་ཏུ་འགྱུར་བཀོད་བཏང་སྟེ་བཟོས་པ་ཞིག་ཡིན་དུས་དུས་ཐོག་ཏུ་ནང་དོན་དེ་ཚོ་བཀོལ་སྤྱོད་མ་བཏང་གོང་ངེས་པར་ཞུ་དག་ཡག་པོ་གཏོང་དགོས། གསལ་པོ་ཞུ་དགོས་པ་ཞིག་ལ་དེ་པར་བཤུས་གཅིག་ལས་མེད་པའི་ཡིག་སྣོད་ལ་འཇུག་གི་མེད། ཡིན་ནའང་། གནས་ཚུལ་རིགས་ཁ་ཤས་ཤིག་ལ་བཀོལ་སྤྱོད་བྱེད་ཀྱི་ཡོད། ཛ་དྲག་གི་དཀའ་ངལ་གཅིག་འཕྲད་ཀྱི་ཡོད་པ་ནི་གལ་ཆེའི་གནས་ཚུལ་ཡོད་པའི་ངོ་བཤུས་ཀྱི་ཡིག་སྣོད་མང་པོ་ཞིག་བསྐྱར་ལེན་གྱིས་དུས་འགྱངས་བྱེད་དུས་ངོ་བཤུས་ངོ་མ་དེ་བརླག་དོར་ཤོར་བའམ་ཡང་ན་རྩ་བ་ནས་མེད་པ་ཆགས་འགྲོ་གི་ཡོད། ཁྱེད་རང་གིས་བསམ་བློ་ཞིག་ཐོངས་དང་དཔེར་ན། གློག་རྡུལ་མ་ལག་ཡོ་ཆས་ནང་ཡོད་པའི་གནས་ཚུལ་བྱེ་བྲག་པ་གཅིག་བདུན་ཕྲག་ཅིག་ལྷག་ཁྱེད་ཀྱི་ཁ་སྐོང་བྱེད་ཀྱིན་འགྲོ་བ་ཡིན་ན་དེ་དུས་ཁྱེད་རང་གིས་པར་བཤུས་དེ་ངོ་བཤུས་ངོ་མར་བརྩིས་ཀྱི་རེད། གང་ཡིན་ཞེ་ན་དེ་དུས་ཁྱེད་རང་གི་གློག་ཀླད་རང་འགུལ་ངང་ཁ་སྐོང་བྱས་ཡོད་པ་དེ་ཕན་ཐོགས་དེ་ཙམ་ཡོང་གི་མེད།
གོང་དུ་ར་སྤྲོད་བྱས་པའི་ངོ་བཤུས་དང་ངོ་བཤུས་ངོ་མའི་གནས་ཚུལ་དེ་ཚོ་ཁྱེད་ཀྱིས་ཡིག་ཐོག་ཏུ་ཕབ་རྒྱུ་ནི་ཧ་ཅང་གིས་གལ་ཆེན་པོ་ཆགས་ཡོད། འདིས་ཁྱེད་ཀྱི་གློག་ཀླད་བསྐྱར་ལེན་གྱི་བྱ་ཐབས་ལ་གང་གིས་ཕན་ཐོགས་བྱེད་ཀྱི་ཡོད་མེད་གསལ་བཤད་བྱེད་ཐུབ་ཀྱི་ཡོད། གཤམ་དུ་དཔེར་བརྗོད་ཁ་ཤས་འགྲེལ་བརྗོད་ཞུས་ཡོད་པས་དེར་གཟིགས་ན་མཁྱེན་ཐུབ། ཡིན་དང་ཡིན། ཁྱེད་རང་གི་ཐོ་གཞུང་དེ་དེ་ཙམ་གྱིས་རིང་པོ་མེད། དེ་ཡང་གསོག་འཇོག་བྱེད་སའི་མཁོ་ཆས་ཁ་ཤས་ནང་ཡིག་ཆ་གཅིག་ལས་མང་བ་དང་ཡང་ཡིག་ཆ་ཁ་ཤས་ནང་མཁོ་ཆས་འདྲ་མིན་སྣ་ཚོགས་ཡོད།
ཡིག་ཆ།   ངོ་མ། / ངོ་བཤུས།   གསོག་འཇོག་བྱེད་སའི་མཁོ་ཆས།   ས་གནས།       བརྡ་འཕྲིན་ཡིག་ཆ།   ངོ་མ་   གློག་ཀླད་ཀྱི་མཁྲེགས་ཆས།   ལས་ཁུངས།       གལ་ཆེའི་བརྡ་འཕྲིན་ཡིག་ཆ་ཁ་ཤས།   ངོ་བཤུས།   གློག་རྡུལ་མ་ལག་གི་ཡོ་ཆས།   ང་དང་མཉམ་དུ།       གློག་ཀླད་ཀྱི་མ་ལག་ཡིག་མཛོད། (པར་རིས། , གཏམ་གླེང་དེབ།, ལོ་ཐོ།)   ངོ་མ།   གློག་ཀླད་ཀྱི་མཁྲེགས་ཆས།   ལས་ཁུངས།       བརྡ་འཕྲིན་གྱི་ཡིག་མཛོད་ཁ་ཤས།   ངོ་བཤུས།   འོད་སྡེར།   ཁྱིམ།       ཨེ་མལ་ཁ་བྱང་།   ངོ་མ།   ཇི་མལ་ཁ་བྱང་།   དྲ་རྒྱ།        ཁ་པར་ནང་གི་འབྲེལ་གཏུགས་མི་སྣར་འཕྲིན་ཐུང་བསྐུར་རྒྱུ།   ངོ་མ།   ལག་ཐོག་ཁ་པར།   ང་དང་མཉམ་དུ།       པར་བཤུས་བརྒྱབ་པའི་ཡིག་་ཆ། (ཆོད་གན། , ཟོང་ཐོ།)   ངོ་མ།   རྒྱ་ཅོག་གི་ཤུད་སྒམ།   ལས་ཁུངས།
ཁྱེད་ཀྱིས་གོང་གི་རེའུ་མིག་ཁག་ལ་ བལྟས་ན་ཤེས་ཐུབ།
- གལ་སྲིད་ཁྱེད་ཀྱི་ལས་ཁུངས་ནང་ཡོད་པའི་གློག་ཀླད་ཀྱི་མཁྲེགས་ཆས་གས་དོར་ཤོར་བ་ཡིན་ན་ཡང་ཕབ་བཤུ་བྱས་པའི་ངོ་བཤུས་ཡིག་ཆ་དེ་ཚོ་གློག་རྡུལ་མ་ལག་གི་ཡོ་ཆས་དང་ཁྱིམ་ནང་ཡོད་པའི་འོད་སྡེར་ནང་བརྟན་པོ་གནས་ཐུབ་ཀྱི་རེད།
- ཁྱེད་ཀྱི་ཨེ་མལ་འཕྲིན་ཐུང་ཕབ་བཤུ་བྱེད་སའི་གསང་ཡིག་དེ་ཁ་བྱང་གི་དེབ་ནང་བཀོད་མེད་པའམ་ཡང་ན་དྲན་པ་བརྗེད་པ་ཡིན་ན་ཁྱེད་ལ་དེ་ཚོ་ཀློག་ཡག་རག་གི་མ་རེད།
- ཁྱེད་རང་ལ་ལག་ཐོག་ཁ་པར་ནས་ཡིག་ཆ་ཕབ་ལེན་བྱས་པ་དེ་འདྲ་མེད།
- ཁྱེད་ལ་གློག་ཀླད་ཀྱི་ཕྱི་ནང་གཉིས་ཀ་སྟེ་ཟོང་ཐོ་དང་ཆོད་གན་བཞག་པའི་ཡིག་ཆ་ཁག་གི་ངོ་བཤུས་དེ་ཚོ་མེད།
ཁྱེད་རང་གི་བསྐྱར་ལེན་བྱ་ཐབས་སྐོར་འགྲེལ་བཤད་རྒྱག་པ།
གོང་དུ་འགྲེལ་བརྗོད་ཞུས་པའི་ཡིག་ཆ་ཁག་བསྐྱར་ལེན་བྱེད་ཡག་ལ་ཁྱེད་ཀྱི་ངེས་པར་མཉེན་ཆས་དང་ཐབས་ལམ་གཉིས་ཟུང་སྦྲེལ་བྱེད་དགོས། དེར་བརྟེན་ཁྱེད་ཀྱིས་ཡིག་ཆ་སྣ་ག་རེ་རེ་བཞག་ས་མི་འདྲ་བ་གཉིས་ནང་ གསོག་འཇོག་བྱེད་རྒྱུ་ནི་གལ་འགངས་ཆེན་པོ་ཞིག་ལ་ངོས་འཛིན་ཏེ་ལག་ལེན་དོན་འཁྱོལ་བྱེད་དགོས།
ཁྱེད་ཀྱི་གློག་ཀླད་ནང་ཡོད་པའི་བརྡ་འཕྲིན་གྱི་ཡིག་ཆ་ཁག་གཙང་མ་གཙང་ཀྱང་བསྐྱར་ལེན་བྱེད་ཐུབ་ཀྱི་ཡོད། དེའི་སྐོར་ལ་རྒྱས་པ་གཤམ་དུ་འགྲེལ་བརྗོད་ཞུས་ཡོད་པས་དེར་གཟིགས་ན་མཁྱེན་ཐུབ། Cobian Backup གློག་ཀླད་ཀྱི་ཡིག་ཆ་གསོག་འཇོག་བྱེད་སའི་ཡོ་ཆས་ནང་ཡིག་ཆ་ཁག་གསོག་འཇོག་བྱེད་ཐུབ་པ་ཡིན་ན་ཁྱེད་ཀྱི་ཁྱིམ་དང་ས་ཆ་བཙན་ས་ཁག་ལ་འཁྱེར་ཐུབ་ཀྱི་རེད། ཡིག་ཆ་ཁག་འཁྱེར་ས་ནི་གློག་ཀླད་ཀྱི་མཁྲེགས་ཆས་མ་ལག་ཏེ་འོད་སྡེར་དང་གློག་རྡུལ་མ་ལག་གི་ཡོ་ཆས་སོགས་གདམ་ག་ཡོད། མི་ཁ་ཤས་ཤིག་གི་འོད་སྡེར་གདམ་ག་བྱེད་ཀྱི་ཡོད། གང་ཡིན་ཞེ་ན། ཁྱེད་ཀྱི་བསྐྱར་ལེན་བྱས་པའི་ཡིག་ཆ་ཁག་བརླག་དོར་ཤོར་ཡག་ལ་ཉེན་ཁ་ཆུང་བ་ཡོད། ཡིག་ཆ་བསྐྱར་ལེན་བྱེད་ཡག་ལ་ཡིན་གཅིག་མིན་གཅིག་འོད་སྡེར་གསར་པ་ཉོས་ཏེ་བེད་སྤྱོད་གཏོང་དགོས་མེད་དུས་ཁྱེད་ཀྱི་འོད་སྡེར་སྟོང་པ་དེ་འདྲ་བེད་སྤྱོད་བྱས་ན་འགྲོ་སོང་ཆུང་བ་ཡོད་པས་དེ་བཀོལ་སྤྱོད་བྱས་ཀྱང་ཆོག
གང་ཡིན་ཞེ་ན་ཡིག་ཆ་དེ་རིགས་ལ་གལ་ཆེའི་གནས་ཚུལ་མང་པོ་ཞིག་ཡོད་དུས་ངེས་པར་ཁྱེད་ཀྱི་བརྡ་ཚིག་འཕོ་འགྱུར་གྱི་བྱ་ཐབས་བེད་སྤྱད་དེ་གློག་ཀླད་ནང་ཡོད་པའི་བརྡ་འཕྲིན་གྱི་ཡིག་ཆ་ཁག་བསྐྱར་ལེན་གྱིས་ཉེན་སྲུང་བྱེད་རྒྱུ་ནི་དེ་བས་གལ་ཆེན་པོ་ཆགས་ཡོད། འདི་གང་འདྲ་སེ་བྱེད་དགོས་མིན་ནི་སློབ་ཚན་བཞི་པའི་ནང་འགྲེལ་བཤད་ཞུས་ཡོད་པའི་བརྗོད་དོན་ཁྱེད་རང་གི་གློག་ཀླད་ནང་ཡོད་པའི་གལ་ཆེའི་ཡིག་ཆ་ཁག་ཇི་ལྟར་ཉེན་སྲུང་བྱེད་དགོས་སམ དང་ TrueCrypt Guide ཞེས་པར་གཟིགས་ན་མཁྱེན་ངེས་ཡིན།
ཁྱེད་རང་གི་ལས་འཆར་ཡིག་ཆ་ཁག་ག་པར་བཞག་དགོས་མེད་ཐག་གཅོད་བྱས་རྗེས་གློག་ཀླད་ནང་གི་ཡིག་ཆ་ནང་བཞིན་དེ་ཚོ་ཁྱེད་ཀྱི་བསྐྱར་ལེན་བྱེད་ཐུབ་ཀྱི་ཡོད།
ཨེ་མལ་ - ཁྱེད་ཀྱི་དྲ་ཐོག་ཁ་བྱང་བཟོས་ཏེ་ཨེ་མལ་བེད་སྤྱོད་གཏོང་བ་ཙམ་མ་ཡིན་པར་Thunderbird ཞེས་པ་ཞིག་ཁྱེད་ཀྱི་ཨེ་མལ་ཁ་བྱང་ནང་ནང་བཅུག་བྱས་ཏེ་བེད་སྤྱོད་གཏོང་ཐུབ་པ་ཞིག་བཟོ་དགོས། Thunderbird སྐོར་ལ་ཞིབ་ཕྲ་དེའི་ངོ་སྤྲོད་དེབ་ནང་བཀོད་ཡོད་པས་དེར་ཁྱེད་ཀྱིས་གཟིགས་ན་མཁྱེན་ཐུབ། དེའི་སྐོར་ལ་དྲ་ལམ་ཁག་མང་ཆེ་བས་ལས་འཆར་དེ་ཚོ་གང་འདྲ་སེ་བེད་སྤྱོད་གཏོང་དགོས་མིན་གྱི་ལག་ལེན་ཤེས་བྱ་ཁག་ལམ་སྟོན་བྱས་ཡོད་ལ། ཁྱེད་ལ་དེ་གང་འདྲ་སེ་ཨེ་མལ་ཁ་བྱང་བརྒྱུད་ནང་འདྲེན་བྱེད་ཐུབ་ཀྱི་ཡོད་མེད་གསལ་བཤད་ཀྱང་བྱས་ཡོད། དེའི་སྐོར་ལ་རྒྱས་པ་གཤམ་གྱི་ཡིག་ཆ་ཁག་བལྟ་ཀློག་བྱས་ན་མཁྱེན་ཐུབ། གལ་སྲིད་ཁྱེད་ཀྱིས་བཀླགས་ཚར་བའི་ཨེ་མལ་འཕྲིན་ཐུང་གསོག་འཇོག་མ་བྱས་པ་ཁག་གློག་ཀླད་ནང་འཕོ་ལེན་བྱེད་དགོས་ན་ཁྱེད་རང་གི་ངེས་པར་གོང་དུ་འགྲེལ་བརྗོད་ཞུས་པ་ལྟར་བརྡ་འཕྲིན་གྱི་ཡིག་ཆ་བསྐྱར་ལེན་བྱེད་ས་ནང་དེ་ཚོ་ངེས་པར་ཚུད་ཐུབ་པ་དགོས།
ལག་ཐོག་ཁ་པར་ནང་གི་ཡིག་ཆ། - ལག་ཐོག་ཁ་པར་ནང་ཡོད་པའི་ཨང་གྲངས་དང་འཕྲིན་ཐུང་ཁག་གློག་ཀླད་ནང་ནང་འཇུག་དང་བསྐྱར་ལེན་བྱེད་དགོས་ན་ལག་ཐོག་ཁ་པར་བཟོ་བསྐྲུན་བྱེད་སའི་དྲ་རྒྱར་བལྟས་ཏེ་མཉེན་ཆས་འོས་པོ་ཞིག་ཕབ་ལེན་གྱིས་ཡིག་ཆ་ཁག་འཕོ་ལེན་བྱེད་དགོས། དེ་མིན་ན་དེའི་ཆེད་དུ་ཁྱེད་ཀྱི་གློག་རྡུལ་མ་ལག་གི་ཡོ་ཆས་ཤིག་ཉོས་ཏེ་བེད་སྤྱོད་གཏོང་དགོས་པ་ཆགས་ཀྱི་རེད།
པར་འདེབས་བྱས་པའི་ཡིག་ཆ། - ཁྱེད་རང་གི་གལ་ཆེའི་ཡིག་ཆ་ཁག་གང་ཐུབ་ཐུབ་འཚག་སེལ་བྱེད་དགོས། དེ་རྗེས་གོང་དུ་འགྲེལ་བརྗོད་ཞུས་པ་ལྟར་དེ་ཚོ་གློག་ཀླད་ནང་ཡོད་པའི་བརྡ་འཕྲིན་གྱི་ཡིག་ཆ་མཉམ་དུ་ངེས་པར་བསྐྱར་ལེན་བྱེད་དགོས།
མཐའ་དོན་ཁྱེད་ཀྱི་གསོག་འཇོག་བྱེད་སའི་ཡིག་སྣོད་དང་ཡིག་ཆ་ཁག་རྐྱེན་ངན་གང་འདྲ་ཞིག་འཕྲད་ཀྱང་གདོང་ལེན་བྱེད་ཐུབ་པའི་བཀོད་སྒྲིག་བསྐྱར་མ་ཞིག་བྱེད་དགོས།
ཡིག་ཆའི་དབྱེ་བ།   ངོ་མ། / ངོ་བཤུས།   གསོག་འཇོག་བྱེད་ས།   འཇོག་ས།         བརྡ་འཕྲིན་གྱི་ཡིག་ཆ།   ངོ་མ།   གློག་ཀླད་ཀྱི་མཁྲེགས་ཆས།   ལས་ཁུངས།        བརྡ་འཕྲིན་གྱི་ཡིག་ཆ།   ངོ་བཤུས།   འོད་སྡེར་ཁག   ཁྱིམ།        བརྡ་འཕྲིན་གྱི་ཡིག་ཆ་གལ་ཆེན་ཁ་ཤས།   ངོ་བཤུས།   གློག་རྡུལ་མ་ལག་གི་ཡོ་ཆས།   ང་དང་མཉམ་དུ།
ཡིག་ཆའི་དབྱེ་བ།   ངོ་མ། / ངོ་བཤུས།   གསོག་འཇོག་བྱེད་སའི་ཡོ་ཆས།   བཞག་ས།         ལས་འཆར་ཡིག་ཆ།   ངོ་མ།   གློག་ཀླད་ཀྱི་མཁྲེགས་ཆས།   ལས་ཁུངས།        ལས་འཆར་ཡིག་ཆ།   ངོ་བཤུས།   འོད་སྡེར་ཁག   ཁྱིམ།
ཡིག་ཆའི་དབྱེ་བ།   ངོ་མ། / ངོ་བཤུས།   གསོག་འཇོག་བྱེད་ས།   བཞག་ས།         ཨེ་མལ་ཁ་བྱང་།   ངོ་བཤུས།   Gmail ཁ་བྱང་།   དྲ་རྒྱ།        ཨེ་མལ་ཁ་བྱང་།   ངོ་མ།   ལས་ཁུངས་ཀྱི་གློག་ཀླད་ནང་ (Thunderbird) བཅུག་རྒྱུ།   ལས་ཁུངས།
ཡིག་ཆའི་དབྱེ་བ།   ངོ་མ། / ངོ་བཤུས།   ཡིག་ཆ་གསོག་འཇོག་བྱེད་ས།   བཞག་ས།         ལག་ཐོག་ཁ་པར་ནང་གི་འབྲེལ་གཏུགས་མི་སྣ་དང་འཕྲིན་ཐུང་།   ངོ་མ།   ལག་ཐོག་ཁ་པར།   ང་དང་མཉམ་དུ།        ལག་ཐོག་ཁ་པར་ནང་གི་འབྲེལ་གཏུགས་མི་སྣ་དང་འཕྲིན་ཐུང་།   ངོ་བཤུས།   གློག་ཀླད་ཀྱི་མཁྲེགས་ཆས།   ལས་ཁུངས།        ལག་ཐོག་ཁ་པར་ནང་གི་འབྲེལ་གཏུགས་མི་སྣ་དང་འཕྲིན་ཐུང་།   ངོ་བཤུས།   བསྐྱར་ལེན་བྱང་བུ།   ཁྱིམ།
ཡིག་ཆའི་དབྱེ་བ།   ངོ་མ། / ངོ་བཤུས།   ཡིག་ཆ་གསོག་འཇོག་བྱེད་ས།   བཞག་ས།         པར་འདེབས་ཡིག་ཆ་ཁག   ངོ་མ།   སྒྲོག་ཙེའི་ཤུད་ཅོག   ལས་ཁུངས།        འཚག་སེལ་བྱས་པའི་ཡིག་ཆ་ཁག   ངོ་བཤུས།   འོད་སྡེར་ཁག   ཁྱིམ་ལ།
ཨེ་ལི་ཎ། ངས་ཧ་གོ་ཡག་ལ་མི་མང་པོས་ཇི་མལ་དྲ་རྒྱའི་ཁ་བྱང་ནང་གལ་ཆེའི་གནས་ཚུལ་མང་པོ་ཞིག་སོ་སོའི་ཁ་བྱང་བརྒྱུད་འཕྲིན་ཐུང་ཁག་མཐུད་སྦྲེལ་བྱས་ཏེ་གསོག་འཇོག་བྱེད་ཀྱི་ཡོད། དེར་བརྟེན་དེ་ངའི་ཡིག་ཆ་གསོག་འཇོག་བྱེད་ས་གཉིས་པ་ངོས་འཛིན་བྱས་ན་འགྲིག་གི་རེད་དམ།
ནེ་ཀོ་ལི། གལ་སྲིད་ཁྱེད་ཀྱི་གལ་ཆེའི་ཡིག་ཆ་གཅིག་གམ་གཉིས་བརླག་དོར་ཤོར་བ་ཡིན་ན་དེས་བསྐྱར་ལེན་བྱེད་ཡག་ལ་ཕན་ཐོགས་ཀྱི་ཡོད། ཡིན་ནའང་དེ་དེ་ཙམ་གྱིས་སྟབས་བདེ་པོ་དེ་འདྲ་མེད། དྲང་པོ་བཤད་པ་ཡིན་ན་བདུན་ཕྲག་ཅིག་ནང་ཁྱེད་ཀྱི་ཡིག་ཆ་དེ་ཚོ་ཐེངས་ག་ཚོད་བསྐྱར་ལེན་བྱེད་རྩིས་ཡོད་དམ། དེ་དང་ཕྱོགས་མཚུངས་གལ་སྲིད་ཁྱེད་ཀྱི་ཨེ་མལ་གྱི་ཡི་གེ་ཁག་ལ་མི་གཞན་གྱིས་བྱ་ར་བྱེད་ཀྱི་ཡོད་རེད་བསམ་པའི་སེམས་འཚབ་སྐྱེ་གི་ཡོད་ན། མཐུད་འབྲེལ་བྱས་པའི་འཕྲིན་ཐུང་ཁག་ཇི་ལྟར་བརྟན་སྲུང་བྱེད་མིན་ཐད་ལ་ངེས་པར་བསམ་གཞིགས་བྱེད་དགོས། ཁྱེད་རང་ཇི་མལ་དྲ་རྒྱའི་ནང་བརྟན་པོའི་ངང་བཞུགས་མ་ཐུབ་ན་ཁྱེད་ཀྱི་གལ་ཆེའི་གནས་ཚུལ་ཁག་མི་གཞན་ལ་དངུལ་གྱི་ཤིང་སྡེར་ནང་སྤྲད་པ་དང་གཅིག་མཚུངས་ཆགས་ཀྱི་རེད། ཇི་མལ་ལ་ (Truecrypt volumes) དང་ (KeePass) ནང་ཡོད་པའི་ཡིག་ཆ་ཁག་བསྐྱར་ལེན་དང་བརྟན་སྲུང་བྱེད་ཡག་ལ་ངེས་པར་ (HTTPS) དྲ་འབྲེལ་མཐུད་དེ་བཀོལ་སྤྱོད་བྱེད་དགོས། གང་ཡིན་ཞེ་ན། དེ་ཚོ་བརྡ་ཚིག་འཕོ་འགྱུར་བྱས་ཡོད། ཡིན་ནའང་། ངས་དེ་བློས་བཀལ་ཐུབ་པའི་བསྐྱར་ལེན་གྱི་བྱ་ཐབས་ཤིག་རེད་ཅེས་ཁ་ཚོན་ཆོད་ནས་བཤད་རྒྱུ་དཀའ་ལས་ཁག་པོ་རེད།
བརྡ་འཕྲིན་བསྐྱར་ལེན་བྱེད་སྟངས།
ད་ལྟ་འགྲེལ་བརྗོད་ཞུས་པ་ཁག་ནི་མི་མང་པོས་སེམས་ཁྲལ་ཆེ་ཤོས་བྱེད་སའི་བརྡ་འཕྲིན་གྱི་ཡིག་ཆ་ཁག་བསྐྱར་ལེན་ཇི་ལྟར་བྱེད་མིན་ཐད་ཀྱི་ཤེས་བྱ་དག་ཡིན། ཐ་སྙད་དེ་གསལ་ཁ་མེད་པ་ཞིག་ཡིན་ཀྱང་ཡིག་ཆ་བྱེ་བྲག་པ་གཅིག་གི་སྤྱོད་དེབ་བེད་སྤྱོད་བཏང་ན་ཁ་ཕྱེ་ཐུབ་པ་དང་ཡང་ན་ལག་པས་ཡིག་ཆ་དེར་ཐེངས་མ་གཉིས་བསྣུན་པ་ཡིན་ན་དེ་མ་ཐག་ཁ་ཕྱེ་ཐུབ་ཀྱི་ཡོད། དེ་ཚོའི་ནང་མ་དཔེའི་ཡིག་སྣོད་དང་མིང་ཚིག་ལས་སྣོན་བྱེད་སྟངས་ཀྱི་ཡིག་ཆ། དེ་བཞིན་བསྒྲགས་གཏམ་སྤེལ་ཡག་གི་ཡིག་ཆ་དང་ (PDF's) སོགས་དཔེ་མཚོན་དུ་མ་ཡོད། དཔེར་ན།ཨེ་མལ་གྱི་འཕྲིན་ཐུང་དང་མི་འདྲ་བ་བརྡ་འཕྲིན་གྱི་ཡིག་ཆ་ཁག་ནི་དུས་གཅིག་ཏུ་དྲ་རྒྱ་བརྒྱུད་ཕབ་བཤུ་བྱེད་ཐུབ་ཀྱི་མེད།
དེར་བརྟེན་ཁྱེད་ཀྱི་བརྡ་འཕྲིན་གྱི་ཡིག་ཆ་ཁག་བསྐྱར་ལེན་བྱེད་དགོས་ན་ལས་འཆར་གི་ཡིག་ཆ་ཁག་ངེས་པར་བསྐྱར་ལེན་བྱེད་དགོས་པ་དྲན་དགོས། དཔེར་ན། གལ་སྲིད་ཁྱེད་ཀྱི་ལོ་ཐོ་འཇུག་ཚུལ་དང་ཡང་ན་གློག་གི་ཁ་བྱང་དེབ་བེད་སྤྱོད་ཇི་ལྟར་གཏོང་དགོས་མིན་སྐོར་ཤེས་དགོས་ན་དང་པོ་ཡིག་སྣོད་གང་གི་ནང་ལས་འཆར་དེ་ཚོ་གསོག་འཇོག་བྱས་ཡོད་མེད་དེ་ཤེས་དགོས། རེ་བ་ལ་ཁྱེད་ཀྱི་ཡིག་ཆ་དེ་ཚོ་བརྡ་འཕྲིན་གྱི་ཡིག་ཆ་འཇོག་ས་དང་གཅིག་མཚུངས་གློག་ཀླད་ནང་ཡོད་པའི་ངའི་ཡིག་ཆ་ཞེས་པའི་ཡིག་སྣོད་དེར་ཉར་འཚག་བྱེད་དགོས། གལ་སྲིད་ཁྱེད་ཀྱི་དེ་བྱེད་མ་ཐུབ་པ་ཡིན་ན་དུས་རྒྱུན་ཡིག་ཆ་བསྐྱར་ལེན་བྱེད་སའི་ཡིག་སྣོད་རན་པོ་ཞིག་ཁ་སྣོན་བྱེད་དགོས།
Thunderbird བྱ་ཐབས་བརྒྱུད་ཨེ་མལ་གསོག་འཇོག་བྱས་པ་ཁག་ནི་ལས་འཆར་ཡིག་སྣོད་ཀྱི་དམིགས་བསལ་དཔེ་མཚོན་ཙམ་ཞིག་ཡིན། གལ་སྲིད་ཁྱེད་ཀྱི་ཨེ་མལ་ལས་གཞི་བརྒྱུད་དྲ་རྒྱའི་ཁ་བྱང་ནང་ཡོད་པའི་འཕྲིན་ཐུང་ཁག་གསོག་འཇོག་བྱེད་ཡག་གི་འདོད་པ་མ་སླེབས་པ་ཡིན་ན་དུས་རྒྱུན་ཁྱེད་ཀྱི་ཡིག་ཆ་བསྐྱར་ལེན་བྱེད་ས་དེའི་ནང་ངེས་པར་ཨེ་མལ་དེ་ཚུད་ཐུབ་པ་བྱེད་དགོས། ཁྱེད་ཀྱི་པར་རིས་དང་བརྙན་པར་གྱི་ཡིག་སྣོད་ཁག་བརྡ་འཕྲིན་གྱི་ཡིག་སྣོད་ཡིན་པ་ཆ་འཇོག་བྱེད་པའམ་ཡང་ན་དེ་ཚོ་ལྟོས་གྲུབ་ལ་བརྟེན་ལས་འཆར་ཡིག་སྣོད་ཀྱི་ནང་ཚན་ཞིག་ཡིན་པ་བསམ་ཞིབ་བྱེད་སྲིད་པ་ཞིག་ཡིན། དཔེར་ན་ (Windows Media player) དང་ (iTunes) གཉིས་ཀྱི་བྱ་ཐབས་ནི་ལས་འཆར་གྱི་ཡིག་ཆ་ནང་བཞིན་ལས་ཀ་བྱེད་ཀྱི་ཡོད། གལ་སྲིད་ཁྱེད་ཀྱི་ལས་འཆར་དེ་ལྟ་བུ་བེད་སྤྱོད་གཏོང་དགོས་ན་ངེས་པར་གློག་ཀླད་ཀྱི་མཁྲེགས་ཆས་བརྒྱུད་ཡིག་ཆ་ཁག་ཤེས་རྟོགས་དང་འཚོལ་ཞིབ་བྱས་ན་དེ་ཚོས་དོ་དམ་བྱེད་ཡག་དང་གསོག་འཇོག་ལ་ཕན་ཐོགས་ཀྱི་ཡོད།
ཡིག་ཆ་གསོག་འཇོག་བྱེད་ས།
ཁྱེད་ཀྱི་བརྡ་འཕྲིན་ཡིག་ཆ་ཁག་བསྐྱར་ལེན་མ་བྱས་གོང་ངེས་པར་གསོག་འཇོག་བྱེད་ས་ག་རེ་བེད་སྤྱོད་གཏོང་གི་ཡིན་མིན་ཐག་གཅོད་བྱེད་དགོས།
གློག་རྡུལ་མ་ལག - གློག་རྡུལ་མ་ལག་གི་མཁོ་ཆས་སམ་ཡང་ན་མཐེབ་སྨྱུག་ནི་རིན་གོང་ཧ་ཅང་ཆུང་ལ་ཤོང་ཚད་མང་པོ་ཡོད་པའི་གློག་ཀླད་ཀྱི་མཁྲེགས་ཆས་ཤིག་ཡིན།དེ་ཚོ་སྟབས་བདེའི་ངང་སུབ་ཐུབ་པ་མ་ཟད་བེད་སྤྱོད་ཀྱང་ཐེངས་མང་གཏོང་ཐུབ་ཀྱི་ཡོད། གློག་རྡུལ་མ་ལག་གི་མཁོ་ཆས་སམ་ཡང་ན་མཐེབ་སྨྱུག་གི་དུས་ཡུན་གང་འདྲ་སྡོད་ཀྱི་ཡོད་མེད་ནི་དེ་བེད་སྤྱོད་གང་འདྲ་སེ་བྱས་ཡོད་མིན་ལ་རག་ལུས་ཡོད། ཡིན་ནའང་། ཚོད་དཔག་བྱས་ན་དུས་ཡུན་ལོ་བཅུ་ཙམ་ལས་བེད་སྤྱོད་ཐུག་གི་མེད།
འོད་སྡེར། - འོད་སྡེར་ནང་ཡིག་ཆ་ཨེམ་བི་ (MB) བདུན་བརྒྱ་ཙམ་གསོག་འཇོག་བྱེད་ཐུབ་ཀྱི་ཡོད། ཁྱེད་རང་གི་འོད་སྡེར་ནང་ཡོད་པའི་ཡིག་ཆ་ཁག་བསྐྱར་ལེན་བྱེད་ཐུབ་ཡག་ལ་ངེས་པར་འོད་སྡེར་མེ་ཁུང་དང་འོད་སྡེར་སྟོང་པ་དེ་འདྲ་དགོས། གལ་སྲིད་ཁྱེད་ཀྱི་འོད་སྡེར་ནང་ཡོད་པའི་ཡིག་ཆ་ཁག་སུབ་པ་དང་ཡང་ན་དེའི་ནང་གསོག་འཇོག་བྱས་ཡོད་པའི་ཡིག་ཆ་ཁག་ཁ་སྐོང་བྱེད་དགོས་ན་བསྐྱར་དུ་བེད་སྤྱོད་གཏོང་ཡག་ཡོད་པའི་འོད་སྡེར་དང་མེ་ཁུང་འོད་སྡེར་གཉིས་ངེས་པར་ཁྱེད་ལ་དགོས་ཀྱི་ཡོད། གློག་ཀླད་ཀྱི་བཀོལ་སྤྱོད་མ་ལག་ཆེ་ཁག་ (Windows XP) ལ་སོགས་ནང་འོད་སྡེར་བེད་སྤྱོད་བྱེད་ཆོག་པའི་མཉེན་ཆས་ནང་འཇུག་བྱས་ཡོད། ཁྱེད་ཀྱི་འོད་སྡེར་ནང་བླུག་པའི་གནས་ཚུལ་ཁག་ལོ་ལྔ་དང་བཅུའི་ནང་ཚུད་ནང་ཉམས་རྒུད་འགྲོ་གི་ཡོད་པ་ཤེས་དགོས། གལ་སྲིད་ཁྱེད་ཀྱིས་བསྐྱར་ལེན་བྱས་པའི་ཡིག་ཆ་དེ་དུས་ཚོད་གང་ཙམ་ཞིག་གསོག་འཇོག་བྱེད་དགོས་ཡོད་ན་དུས་དུས་སུ་འོད་སྡེར་ཁག་བེད་སྤྱོད་བྱེད་དགོས་ལ་དུས་ཡུན་རིང་པོ་བེད་སྤྱོད་གཏོང་རྒྱུ་ཡོད་པའི་འོད་སྡེར་ཉོས་ཏེ་བཀོལ་སྤྱོད་བྱེད་དགོས་དེ་མིན་ན་ཡིག་ཆ་བསྐྱར་ལེན་བྱེད་ཡག་གི་ཐབས་ལམ་གཞན་པ་བེད་སྤྱོད་གཏོང་དགོས།
བརྙན་ཆས་འོད་སྡེར་ - བརྙན་ཆས་འོད་སྡེར་ནང་ཇི་བི་ (GB) བཞི་དང་ཚེག་བདུན་གསོག་འཇོག་བྱེད་ཐུབ་ཀྱི་ཡོད། དེས་འོད་སྡེར་ནང་བཞིན་ལས་ཀ་བྱེད་ཀྱི་ཡོད་ཀྱང་དེའི་ནང་མཁོ་ཆས་རིན་གོང་ཆེ་ཙམ་དགོས་ཀྱི་ཡོད། དེཡང་ཁྱེད་རང་ལ་བརྙན་ཆས་འོད་སྡེར་མེ་ཁུང་དང་བེན་ཙེ་རན་པོ་ཞིག་དགོས་ཀྱི་ཡོད། གང་ཡིན་ཞེ་ན། ཁྱེད་རང་གི་བརྙན་ཆས་འོད་སྡེར་དེ་དཀྱུས་མ་ཞིག་བེད་སྤྱོད་བྱེད་ཀྱི་ཡོད་ན་དེའི་ནང་ཡོད་པའི་བརྙན་པར་དང་ཡིག་ཆ་ཁག་འོད་སྡེར་དང་མཉམ་དུ་མེད་པ་ཆགས་འགྲོ་གི་རེད།
བསྐྱར་ལེན་གྱི་དྲ་ལམ། - རྒྱང་བཀོལ་དྲ་ལམ་ནི་ཤོང་ཚད་དེ་ཙམ་མེད་པའི་བསྐྱར་ལེན་གྱི་དྲ་ལམ་ཡག་ཤོས་ཤིག་ཆགས་ཀྱི་ཡོད་ཀྱང་དེ་དོན་དམ་གྱི་གདམ་ག་ཡོང་མིན་ནི་ཁྱེད་ཀྱི་དྲ་ལམ་གྱི་མྱུར་ཚད་དང་སྲ་བརྟན་གང་འདྲ་ཡོད་མིན་ལ་རགས་ལུས་ཡོད། ཁྱེད་རང་གིས་བསྐྱར་ལེན་གྱི་དྲ་ལམ་དེ་ཁྱེད་ཀྱི་ལས་ཁུངས་ནང་བཀོལ་སྤྱོད་བྱས་པ་ཡིན་ན་གནས་ཚུལ་ཕབ་བཤུ་བྱེད་ཡག་དེ་དྲ་ཐོག་ལས་མྱུར་བ་ཡོད་ལ། དེ་བཞག་ས་མི་འདྲ་བ་གཉིས་ནང་གལ་ཆེའི་གནས་ཚུལ་དེ་ཚོ་གསོག་འཇོག་བྱེད་དགོས་ཐུག་གི་མ་རེད། ཁྱེད་ཀྱི་ཡིག་ཆ་དྲ་ཐོག་ནང་རིན་མེད་ཐོག་གསོག་འཇོག་བྱེད་ས་ཁ་ཤས་ཤིག་ཡོད། ཡིན་ནའང་། དེ་ཚོ་དྲ་ཐོག་ནང་ནང་འཇུག་མ་བྱས་པའི་སྔོན་ངེས་པར་གཟབ་གཟབ་བྱེད་དགོས། དེ་ཙམ་མ་ཟད་ཁྱེད་རང་གི་མཁྱེན་རྟོགས་དང་ཡིད་ཆེས་མེད་པའི་ཚོགས་པ་དང་མི་སྒེར་གྱི་བདག་དབང་ཡོད་པའི་དྲ་རྒྱ་ཁག་ནང་ཡིག་ཆ་ནང་བཅུག་མ་བྱས་གོང་ངེས་པར་བསྐྱར་ལེན་དེར་བརྡ་ཚིག་བཟོ་དགོས། དེ་ཚོའི་སྐོར་ལ་དཔེར་བརྗོད་ཁ་ཤས་ཤིག་སློབ་ཚན་ལྔ་པའི་ལྔ་པར་བཀོད་ཡོད་པས་དེར་ཁྱེད་ཀྱིས་གཟིགས་ན་མཁྱེན་ཐུབ།
བསྐྱར་ལེན་མཉེན་ཆས།
(Cobian) བསྐྱར་ལེན་གྱི་བྱ་ཐབས་ནི་བེད་སྤྱོད་བྱེད་མཁན་ཚོར་བཀོལ་སྤྱོད་བདེ་པོ་ཡོད་པ་མ་ཟད་ཡིག་ཆ་བསྐྱར་ལེན་ཐེངས་མ་གཅིག་བྱས་རྗེས་དུས་ཐོག་ཏུ་རང་འགུལ་ངང་ལས་ཀ་བྱེད་མཁན་ཞིག་ཀྱང་ཡིན། བསྐྱར་ལེན་གྱི་བྱ་ཐབས་དེ་སྤྱད་ན་ཡིག་ཆ་ཁག་ཉུང་དུའང་གཏོང་ཐུབ་ཀྱི་ཡོད།
Hands-on: Get started with the Cobian Backup Guide
TrueCrypt ཞེས་པ་ལ་སོགས་པའི་བྱ་ཐབས་སྤྱད་དེ་བསྐྱར་ལེན་བྱེད་ཡག་གི་ཡིག་ཆ་ཁག་ལ་བརྡ་ཚིག་བཟོ་ཐུབ་པ་བྱེད་དགོས། དེའི་སྐོར་ལ་ཞིབ་ཕྲ་སློབ་ཚན་བཞི་པའི་བཞི་པ་སྟེ་ཁྱེད་རང་གི་ཀློག་ཀླད་ནང་ཡོད་པའི་གལ་ཆེའི་ཡིག་ཆ་ཁག་ཇི་ལྟར་ཉེན་སྲུང་བྱེད་དགོས་སམཞེས་པ་དེར་གཟིགས་ན་མཁྱེན་ཐུབ།
Hands-on: Get started with the TrueCrypt - Secure File Storage Guide

བསྐྱར་ལེན་གྱི་བྱ་ཐབས་དེ་བེད་སྤྱོད་ཡག་པོ་ཞིག་ཡོང་ཡག་ལ་ཆ་རྐྱེན་ཁ་ཤས་ཤིག་ཚང་དགོས་པས་གཤམ་དུ་གཟིགས་ན་མཁྱེན་ཐུབ།
- ཁྱེད་རང་གི་གློག་ཀླད་ནང་ཡོད་པའི་ཡིག་ཆ་ཁག་གོ་རིམ་བཞིན་སྒྲིག་དགོས་ལ་བརྡ་འཕྲིན་གྱི་ཡིག་སྣོད་ནང་ཡོད་པའི་ཡིག་ཆ་ཁག་འདོད་པ་གཞིར་བཟུང་འཇོག་ས་ཤིག་ལ་འཕོ་ལེན་བྱེད་ཡག་ཡིན་པ་དེ་ལག་ལེན་བསྟར་ཐུབ་པ་བྱེད་དགོས། དཔེར་ན། ངའི་ཡིག་སྣོད་ཞེས་པ་ལྟ་བུའོ།
- གལ་སྲིད་ཁྱེད་ཀྱི་ལག་བསྟར་ཡིག་སྣོད་ནང་ཡིག་ཆ་གསོག་འཇོག་བྱེད་ས་ཡོད་པ་དེ་བེད་སྤྱོད་གཏང་བ་ཡིན་ན་དང་པོ་ཁྱེད་རང་གི་ཡིག་ཆ་དེ་ག་པར་འཇོག་མིན་ཐད་ཐག་གཅོད་ངེས་པར་བྱེད་དགོས། གལ་སྲིད་དེ་སྟབས་བདེ་པོ་མེད་པ་ཡིན་ན་གློག་ཀླད་ཀྱི་མ་ལག་བྱ་ཐབས་ཀྱི་ཡིག་ཆ་དེ་འཇོག་ས་གསར་པ་ཞིག་ལ་འཇོག་ཐུབ་མིན་བལྟ་དགོས། དེ་འགྲིག་གི་ཡོད་ན་ཁྱེད་ཀྱི་བརྡ་འཕྲིན་ཡིག་སྣོད་དང་མཉམ་དུ་དེ་ནང་བཅུག་བྱེད་དགོས།
- ཡིག་ཆ་བསྐྱར་ལེན་གྱི་བྱ་ཐབས་དེ་དུས་ཐོག་ཏུ་ལས་ཀ་བྱེད་ཐུབ་པ་ཞིག་བཟོ་དགོས།
- བསྐྱར་ལེན་གྱི་བྱ་ཐབས་ཚད་འཕེར་མེད་པའི་ཁྱེད་ཀྱི་ལས་ཁུངས་ནང་གི་ལས་བྱེད་ཚོར་འགྲོ་ལུགས་དེ་བཀོལ་སྤྱོད་བྱེད་ཐུབ་པ་བཟོ་དགོས། ཁྱེད་རང་གི་ལས་རོགས་ཚོར་དེ་གལ་ཆེན་པོ་ཡིན་པ་ཧ་གོ་ཐུབ་པ་བྱེད་དགོས།
- བསྐྱར་ལེན་གྱི་བྱ་ཐབས་ནས་ཡིག་ཆ་ཁག་སླར་གསོ་བྱེད་ཐུབ་པ་བྱེད་དགོས། དེ་སླར་གསོའི་བྱ་ཐབསཤིག་ཡིན་པ་མ་གཏོགས་བསྐྱར་ལེན་གྱི་བྱ་ཐབས་ཤིག་མིན་དུས་ཁྱེད་ཀྱི་ངེས་པར་གཟབ་གཟབ་བྱེད་དགོས།
ཨེ་ལི་མ། འགྲིག་སོང་། ང་ལས་ཀ་བྱེད་དུས་ངས་བརྡ་ཚིག་འཕོ་ལེན་གྱི་བསྐྱར་ལེན་བྱས་ཏེ་འོད་སྡེར་ནང་བླུག་པ་ཡིན། (Cobian) གིས་ཉིན་མ་ཁ་ཤས་ཤིག་ནང་དེ་ཁ་སྐོང་བྱེད་ཀྱི་རེད། ང་ལས་ཀ་བྱེད་སའི་སྒྲོག་ཙེའི་ནང་ཅ་ལག་བླུག་ས་ཡོད་དུས་བསྐྱར་ལེན་བྱས་པའི་ཡིག་ཆ་ཁག་འོད་སྡེར་ནང་བླུག་སྟེ་སྒོ་ལྕགས་བརྒྱབ་པ་ཡིན་ན་བརླག་དོར་དང་ཆག་སྐྱོན་ཤོར་གྱི་མ་རེད།
ནེ་ཁོ་ལི། གལ་སྲིད་ཁྱེད་ཀྱི་ལས་ཁུངས་དང་གློག་ཀླད། དེ་བཞིན་སྒྲོག་ཙེ་དང་ཡིག་ཆ་བསྐྱར་ལེན་བྱེད་སའི་འོད་སྡེར་ལ་སོགས་མེ་ཤོར་ཏེ་འཚིག་པའམ་ཡང་ན་དྲ་རྒྱ་དེ་རང་བྱུང་གི་གནོད་འཚེའི་དབང་གིས་གཏོར་སྐྱོན་ཤོར་བའམ་ཡང་ན་གཞུང་གི་མེད་པ་བཟོས་བ། མིས་བཙན་རྒོལ་བྱས་པ་སོགས་ཅི་བྱ་གཏོལ་མེད་དུ་འགྱུར་བ་ཡིན་ན་ཁྱེད་ཀྱི་གང་བྱེད་ཐུབ་བམ། ངའི་དོགས་པ་ལ་ཁྱེད་ཀྱིས་སྒོ་ལྕགས་བརྒྱབ་ཡོད་པའི་སྒྲོག་ཙེ་དེས་ཉེན་རྟོག་པས་འོད་སྡེར་དེ་ཚོ་གཞུང་བཞེས་གཏོང་ཡག་ཀྱང་སྔོན་འགོག་བྱེད་ཐུབ་ཀྱི་མ་རེད་བསམ་གྱི་འདུག དེར་བརྟེན་དེ་ཚོ་གྲོགས་པོ་ཚོར་གསོག་འཇོག་ཡག་པོ་བྱེད་རོགས་ཞེས་སྐུལ་མ་བྱེད་པ་ལས་ནང་ལ་ཉར་ནས་ཅི་བྱེད།
གློ་བུར་དུ་ཡིག་ཆ་འབྲི་སུབ་ཤོར་བ་ཁག་བསྐྱར་གསོ་བྱེད་སྟངས།
ཁྱེད་རང་གི་གློག་ཀླད་ཀྱི་ངོ་གདོང་སྟེང་ཡོད་པའི་ཡིག་ཆ་ཞིག་སུབ་པ་ཡིན་ན་དེ་མཐོང་སར་མེད་པ་འགྱུར་ནའང་ནང་དོན་དེ་གློག་ཀླད་ནང་ལྷག་གི་རེད། དེར་བརྟེན་ཁྱེད་རང་གི་གློག་ཀླད་ནང་ཡོད་པའི་ཡིག་ཆ་བླུག་སའི་གད་སྣོད་དེ་གཙང་མ་བཟོས་པ་ཡིན་ནའང་སུབ་ཚར་བའི་ཡིག་ཆ་དེ་གློག་ཀླད་ཀྱི་མཁྲེགས་ཆས་ནང་འཚོལ་རྙེད་ཐུབ་ཀྱི་རེད། དེའི་སྐོར་ལ་ཁྱེད་ཀྱི་ཞིབ་ཕྲ་ཤེས་འདོད་ཡོད་ན་སློབ་ཚན་དྲུག་པའི་ནང་ཡོད་པའི་བརྗོད་དོན་ཇི་ལྟར་གལ་ཆེའི་ཡིག་ཆ་ཁག་གཏོར་བཤིག་གཏོང་དགོས་སམ་ཞེས་པ་དེར་གཟིགས་ན་མཁྱེན་ཐུབ། ཁྱེད་ཀྱི་སྐབས་རེ་གློ་བུར་དུ་རྐྱེན་ངན་འཕྲད་དེ་གལ་ཆེའི་ཡིག་ཆའམ་ཡིག་སྣོད་ཁག་སུབ་པ་ཡིན་ན་ཉེན་སྲུང་འདིས་སྟབས་བདེ་པོའི་ཐོག་ནས་ཡིག་སྣོད་དེ་ཚོ་བསྐྱར་གསོ་ཐུབ་ཡག་ལ་ཕན་ཐོགས་བྱེད་ཐུབ་ཀྱི་ཡོད། Recuva ལ་སོགས་པའི་གློག་ཀླད་ཀྱི་མ་ལག་མཉེན་ཆས་ཀྱིས་ཉེ་ཆར་སུབ་ཚར་བའི་ཡིག་ཆ་ཁག་བསྐྱར་གསོ་བྱེེད་ཐུབ་ཀྱི་ཡོད།
Hands-on: Get started with the Recuva - File Recovery Guide
བྱ་ཐབས་འདི་ཚོ་རྟག་པར་ལས་ཀ་བྱེད་ཀྱི་མེད། གང་ཡིན་ཞེ་ན་ཁྱེད་རང་གིས་སུབ་པའི་གནས་ཚུལ་དེའི་སྟེང་གློག་ཀླད་ཀྱི་གནས་ཚུལ་གཞན་ཞིག་བསྐྱར་ལེན་བྱེད་ཀྱི་ཡོད། དེ་འདྲ་སོང་ཙང་། ཁྱེད་ཀྱི་ Recuva བྱ་ཐབས་བརྒྱུད་ཡིག་ཆ་སུབ་ཡག་དང་བསྐྱར་གསོ་བྱེད་སྟངས་གཉིས་ཐོག་བསམ་བློ་མང་ཙམ་བཏང་སྟེ་ལས་ཀ་བྱེད་དགོས། ཁྱེད་ཀྱི་གློག་ཀླད་ནང་ཡིག་ཆ་བསྐྱར་གསོ་མ་བྱས་སྔོན་དེ་ག་ཚོད་ཀྱིས་བེད་སྤྱོད་བྱས་ཀྱང་དེ་སྲིད་དུ་ལམ་ལྷོང་ཡོང་ཡག་ལ་དཀའ་ལས་ཁག་པ་ཡོད། དེས་ག་རེ་གསལ་བཤད་བྱེད་ཀྱི་ཡོད་རེད་ལབ་ན་གལ་ཆེའི་ཡིག་ཆ་ཁག་མ་སུབ་པའི་གོང་ (Recuva) ནང་འཇུག་མ་བྱས་པར་དེའི སྤྱོད་བདེའི་མཁོ་ཆས་དེ་ངེས་པར་བེད་སྤྱོད་གཏོང་དགོས་པ་གསལ་སྟོན་བྱས་ཡོད། མཉེན་ཆས་ཤིག་ཕབ་ལེན་བྱེད་ཡག་ལ་ཡིག་སྣོད་ཀྱི་མ་ལག་ནང་གནས་ཚུལ་གསར་པ་ཞིག་མཁོ་སྤྲོད་བྱེད་དགོས་ཀྱི་ཡོད། གང་ཡིན་ཞེ་ན་ཁྱེད་ཀྱི་གལ་ཆེའི་ཡིག་ཆ་བསྐྱར་གསོ་བྱེད་སྐབས་གློ་བུར་དུ་དེ་ཡང་བསྐྱར་བསྐྱར་གསོ་ཐོད་པ་བྱེད་སྲིད་པ་ཞིག་ཡིན།
སློབ་ཚན་འདིའི་ནང་འགྲེལ་བརྗོད་བྱས་པའི་བྱ་ཐབས་འདི་ལག་ལེན་དོན་འཁྱོལ་ཡོང་ཡག་ལ་ལས་ཀ་མང་པོ་ཞིག་བྱེད་དགོས་རེད་བསམ་གྱི་འདུག ཁྱེད་རང་གི་མདུན་དུ་གློག་ཀླད་ཡོད་པ་ཡིན་ན་ཐེངས་དང་པོའི་བསྐྱར་ལེན་གྱི་བྱ་ཐབས་དེ་སྟབས་བདེ་པོའི་ངང་ནང་འཇུག་བྱས་ཏེ་བཀོལ་སྤྱོད་བྱེད་ཐུབ་ཀྱི་རེད། ཡིག་ཆ་བསྐྱར་ལེན་གྱི་བྱ་ཐབས་ནི་ཡིག་ཆ་ཉེན་སྲུང་བྱེད་ཡག་ཐད་གལ་ཆེ་ཤོས་ཀྱི་ཆ་རྐྱེན་ཞིག་ཆགས་ཀྱི་ཡོད་ལ་དེ་བཀོལ་སྤྱོད་བྱས་ན་བྱེད་རིན་ཆོག་པའི་དན་རྟགས་ཤིག་ཡིན་པ་ཟུར་བལྟས་ལེབ་མཐོང་ཞིག་ཡིན།
བསྐྱར་སྦྱོང་།
- ཡིག་ཆ་བསྐྱར་ལེན་དང་བསྐྱར་གསོ་བྱེད་ཡག་གི་གནས་ཚུལ་ནི་སློབ་ཚན་གཉིས་པའི་གསུམ་པ་སྟེ་འགྲོ་བ་མིའི་ཐོབ་ཐང་སྲུང་སྐྱོབ་བྱེད་མཁན་གྱིས་གློག་ཀླད་གནས་ཚུལ་ཁག་ཇི་ལྟར་བསྐྱར་ལེན་དང་གཏོར་བཤིག་དེ་བཞིན་སླར་གསོ་བྱེད་དགོས་མིན་གྱི་བརྙན་དེབ་ནང་གཟིགས་ན་མཁྱེན་ངེས་ཡིན། དེ་ཡང་གཤམ་གྱི་འབྲེལ་ཐག་ཁག་ལ་གཟིགས་ན་ཁྱེད་ཀྱིས་མཁྱེན་ཐུབ། Digital Security and Privacy for Human rights Defenders
- ཁྱེད་ཀྱི་དྲ་ལམ་བརྒྱུད་ཡིག་ཆ་བསྐྱར་ལེན་བྱས་ན་ཉེན་ཁ་གསར་པ་འདྲ་མིན་འཕྲད་ཀྱི་ཡོད་པ་ཤེས་དགོས། དྲ་རྒྱའི་ནང་གལ་ཆེའི་གནས་ཚུལ་ཁག་ནང་འཇུག་མ་བྱས་གོང་དེ་ཚོར་བརྡ་ཚིག་བརྒྱབ་ཏེ་ནང་འཇུག་བྱེད་དགོས་པ་དེ་ཉུང་མཐར་ཁྱེད་ཀྱིས་ཤེས་པ་དགོས། གོང་དུ་འགྲེལ་བརྗོད་ཞུས་པའི་ཐབས་ལམ་དེ་ཚོ་གཅིག་པུ་མ་ཡིན་པར་རིན་མེད་དྲ་རྒྱ་བརྒྱུད་ཡིག་ཆ་གསོག་འཇོག་བྱེད་ས་སྟབས་བདེའི་གནས་ཚུལ་དེ་འདྲ་མང་པོ་ལོངས་སུ་སྤྱོད་རྒྱུ་ཡོད་པས་གཤམ་དུ་གཟིགས་ན་མཁྱེན་ངེས་ཡིན། Wuala, SpiderOak, Google Drive, tahoe-lafs.
- ཀུན་བཏུས་དྲ་རྒྱའི་ཚིག་མཛོད་ཆེན་མོའི་ནང་ཡིག་ཆ་བསྐྱར་གསོ་བྱེད་ཡག་ཐད་བྲིས་བཞག་པའི་རྩོམ་རིགས་ཡག་པོ་དེ་འདྲ་ཡོད་པས་དེར་གཟིགས་ན་ཁྱེད་ལ་གོ་རྟོགས་ཐུབ་ངེས་ཡིན་པས་གཤམ་གྱི་འབྲེལ་ཐག་ལ་གཟིགས་ན་མཁྱེན་ཐུབ། Wikipedia.


text:
མངའ་བདག་ཉང་རལ་པ་ཅན།
བྱམས་པ་འཕྲིན་ལས།
མངའ་བདག་ཉང་རལ་པ་ཅན་ནི། གཏེར་སྟོན་བརྒྱ་རྩའི་རྣམ་ཐར་ >ཤོག་༤༧ ན་༦ པར་ཡུལ་ཆེ་ས་ཡང་འཁྲུགས་པའི་བསྐལ་པ་འབྱུང་། སྔགས་པ་མཐུ་སྒྲུབ་སྐྱེ་བོས་ཟློག་པ་སློབ། །མི་བསད་སྟོང་ལ་སྐུ་དང་གསུང་རབ་འཇལ། །གྲོང་སྟོད་གྲོང་སྨད་འགྲོ་ལ་སྐྱེལ་མ་འཁྲིད། །སྲིན་མོ་སྦར་རྗེས་མཁོ་མཐིང་གཏེར་ཁ་འདི། །མི་བཞག་འདོན་པའི་རྟགས་དེ་བསྟན་ནས་བྱུང་། །མངའ་བདག་སྤྲུལ་པ་ཉང་རལ་ཞེས་པ་འབྱུང་། །ཞེས་པ་ནི་སློབ་དཔོན་ཆེན་པོས་གཏེར་སྟོན་རྒྱལ་པོ་ལྔ་ལ་བྲན་བརྒྱས་བསྐོར། །ཞེས་ལུང་བསྟན་པའི་གཏེར་སྟོན་རྒྱལ་པོ་ལྔ། མཆོག་གི་སྤྲུལ་སྐུ་རྣམ་གསུམ་ཞེས་པའི་དང་པོ་ཆོས་རྒྱལ་ཚངས་པ་ལྷའི་མེ་ཏོག་ཉིད་བསམ་བཞིན་སྲིད་པ་ཉེ་བར་བཟུང་བ་ཉང་རལ་ཉི་མ་འོད་ཟེར་ནི། ལྷོ་བྲག་གཏམ་ཤུལ་གྱི་བྱེ་བྲག་འཇེད་ས་སེར་དགོན་ཞེས་པར་ཡབ་ཉང་སྟོན་ཆོས་ཀྱི་འཁོར་ལོ་དང་། ཡུམ་པདྨ་བདེ་བ་རྩལ་གཉིས་ཀྱི་སྲས་སུ་རབ་བྱུང་གཉིས་པའི་ཤིང་འབྲུག་སྤྱི་ལོ་ ༡༡༢༤ ལོར་སྐུ་བལྟམས། དགུང་ལོ་རེ་དགུ་པ་ཆུ་བྱི་སྤྱི་ལོ་ ༡༡༩༢ ལོ་ལ་གཟུགས་སྐུའི་བཀོད་པ་བསྡུས།
སློབ་མའི་གཙོ་བོ་འགྲོ་མགོན་ནམ་མཁའ་དཔལ་བ། དེའི་སྲས་བློ་ལྡན་ཤེས་རབ། དེ་སྲས་བདུད་འདུལ་བཅས་དང་། གཉོས་གྲགས་རྒྱལ། ཞིག་པོ་བདུད་རྩི། སྨན་ལུང་པ་མི་བསྐྱོད་རྡོ་རྗེ་སོགས་བཀའ་བབས་ཀྱི་བུ་ལྔ་གཙོ་བོར་གྱུར་པའི་སློབ་བརྒྱུད་ཀྱིས་བོད་ཡུལ་མཐའ་དབུས་ཀུན་ཏུ་ཁྱབ་ཡོད་པས་ཆོས་ཀྱི་འཕྲིན་ལས་ད་ལྟའི་བར་ཁྱབ་བརྡལ་དུ་འཕེལ་ལོ་ཞེས་དང་གཏེར་ཆེན་འདིའི་རྣམ་ཐར་ཞིབ་པ་མངའ་བདག་ཡབ་སྲས་ཀྱི་སྐྱེས་རབས་རྣམ་ཐར་གཏེར་འབྱུང་སོགས་ལ་རྒྱ་ཆེར་བཞུགས་པ་དང་། སྔ་འགྱུར་རྒྱུད་འབུམ་གྱི་དཀར་ཆག་ལེ་ཚན་དུ་གསལ་པའི་སྐོར་ཞལ་འཕངས་མཛད། སྡེ་སྲིད་སངས་རྒྱས་རྒྱ་མཚོས་མཛད་པའི་ཁོག་འབུགས་དྲང་སྲོང་དགྱེས་པའི་དགའ་སྟོན་ཤོག་གྲངས་༡༦༡ ནང་ཟབ་གཏེར་དཔའ་བོ་ལྷ་གསུམ་སྐོར་གྱི་ལས་ཚོགས་རྣམ་བརྒྱད་ཀྱི་གྲས་ལ། སྨྱོ་འབོགས་འདུལ་དང་སྲིའུ་གསོ། མཛེ་ནད་གསོ་དང་སེར་བ་བཟློག ཅེས་པ་ཙམ་ཞིག་དང་། དྲག་སྒྲུབ་ལས་ཚོགས་སུ། ཡམས་ནད་བཟློག་པ། སྲིའུ་གསོ་ཐབས། གཟའ། མཛེ། ལྷོག་གཟེར་སོགས་གཉན་ནད། དུག་ནད་རྣམས་འཆོས་པ། སྨྱོ་འབོགས་འདུལ་བ། བྱིས་ནད་འཆོས་པ། ཀླད་གཟེར། བལ་ནད། ཁྱི་སྨྱོན། ཕོ་མཆིན་ན་བ། སྐྲན་ནད་རྣམས་འཆོས་པ། ཆུ་འགག་སེལ་བ། ལིང་ཏོག་དང་མིག་ནད་སེལ་བ། ལྷོག་རོ་བཤའ་བ་ལ་སོགས་པ་དང་། བདུད་རྩི་འོད་ལྡན་གྱི་རྒྱུད་ལེའུ་བཅུ་དྲུག་བཅས་ཡོད་ཚུལ་འཁོད་འདུག །
འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་བཏོན་བྱས་པ་ཞིག་ཡིན།
མཐའ་མའི་འདོན་ཐེངས་།: 29.09.2014 ཉིན། 2:07 PM<< སྔ་མ།


text:
བོད་གངས་ཅན་ལྗོངས་ཀྱི་དཔར་ཁང་ཆེན་པོ་རྣམ་གསུམ་སྟེ། ཞོལ་པར་ཁང་དང༌། སྣར་ཐང་པར་ཁང༌། སྡེ་དགེ་པར་ཁང་བཅས་ཀྱི་གནས་ཚུལ་བསྡུས་པ།
སྣར་ཐང་དཔར་ཁང༌།
གངས་ཅན་ལྗོངས་ཀྱི་བོད་ཡིག་དཔར་ཁང་ཆེན་མོ་གསུམ་གྱི་ཡ་གྱལ་སྣར་ཐང་དགོན་ནི་བཀའ་གདམས་པའི་གདན་ས་ཆེན་པོ་ཞིག་ཡིན། བཀའ་བསྟན་གྱི་འགྱུར་ཆོས་མང་བོ་ཁྱད་སྡུར་གྱིས་བསྡུ་སྒྲིག་གནང་བའི་ཐོག་མའི་གནས་ཡུལ་ཡིན་པས་ལོ་རྒྱུས་ཀྱི་བརྗོད་གཞིར་སྙན་གྲགས་ཤིན་ཏུ་ཆེ། དང་ཐོག་དཔར་ཁང་ཡོད་རབས་ཡིག་ཆ་རྣམས་ལ་གཏམ་དུ་མ་གྲགས་པས་གསལ་ཆ་མི་མཆིས་ཀྱང༌། ནང་བསྟན་རིག་གནས་དར་སྤེལ་གནང་བའི་ལྟེ་བ་ཞིག་ཡིན་པའི་ཆ་ནས་བསམ་ན། དཔར་སྐྲུན་ལག་རྩལ་གཉེར་བའི་ལས་གྲྭ་ཞིག་བར་སྐབས་དེར་བྱུང་ཡོད་པ་གོར་མ་ཆགཡིན་ཀྱང་ཡོངས་གྲགས་ཀྱི་ངོས་འཛིན་ལ་དུས་རབས་བཅོ་བརྒྱད་པར་ཕོ་ལྷ་བསོད་ནམས་སྟོབས་རྒྱལ་གྱིས་སྦྱིན་བདག་གནང་ནས་བཀའ་བསྟན་གྱི་དཔར་ཤིང་བཞེངས་པ་དེ་གར་བཞུགས་སུ་གསོལ་བ་ལས་དཔལ་སྣར་ཐང་དགོན་གྱི་དཔར་ཁང་ཆེན་མོ་གསར་དུ་གཞི་གྲུབ་པར་འདོད། གང་ལྟར་བཀའ་བསྟན་གྱི་དཔར་ཤིང་དེ་གར་ཕུལ་བ་ལས་དགོན་པའི་དཔར་ཁང་གི་ལས་གྲྭའི་རྒྱ་ཁྱོན་ལ་འགྱུར་ལྡོག་བྱུང་ཐོགབདག་གཉེར་གྱི་སྒྲིག་གཞི་དང་བཅའ་ཡིག་གི་བསྲུང་བྱ་སོགས་ཀྱང་གསར་དུ་བཞག་ནས་འཐུས་ཚང་དུ་གྱུར་ཡོད་པ་ཤིན་ཏུ་གསལ།
སྣར་ཐང་བཀའ་བསྟན་གྱི་ཐོག་མའི་ལས་གྲྭ་ཤེལ་དཀར་རྫོང་འདབས་ནས་ཚུགས། དེར་དབུས་གཙང་ཁུལ་ནས་དཔར་རྐོའི་རིག་བྱེད་པ་རྒན་གཞོན་སྟོང་ཕྲག་ལྷག་འདུས་པ་མ་ཟད། ལས་ཀ་དངོས་གཞིའི་ཁྲོད་གཙོ་ཆེའི་རིག་པ་འཛིན་པ་ལ་འགོ་བྱེད་མི་སྣ་མངའ་བདག་བྲག་པ་དང་ཇུ་རིགས་ཐུ་ཁོ་ཤོའུ་ཆི་དཔོན་སློབ་གཉིས། ཨེ་དཔོན་ཚང༌། ཡིག་མཁན་དབུ་མཛད་བསྟན་འཛིན་བག་དྲོ། དཔར་བ་དབུ་འཛིན་བློ་བཟང་ཀུན་ཐུབ་དང་དབུ་ཆུང་བརྒྱ་བྱིན། རྟ་མགྲིན། ཕུན་ཚོགས་དར་རྒྱས། སྙེ་མོ་པདྨ་ཚེ་རིང༌། ཞུ་དག་པ་ཤེལ་དཀར་ཆོས་སྡེའི་ཕྱོགས་ཀྱི་བཙུན་པ་གཉིས་སོགས་ཀྱིས་གྲུབ། ལས་ཀའི་སྟངས་འཛིན་ལ་རྐོས་གྲུབ་ཡི་གེའི་གཟུགས་མཛེས་པ་དང༌། དག་ཆ་ཐོན་པ། བརྐོས་མྱུར་བ་རྣམས་གཙིགས་ཆེར་བཟུང་ནས། བྱ་དགའི་སྐྱེས་དང་ཕོགས་ཐོབ་ཀྱི་འཕྲི་འབབ་ཀྱིས་བརྩོན་སེམས་ཐབས་ཀྱིས་སྐུལ་བ་དོན་དུ་གཉེར། འདི་ལས་མཐོང་ཐུབ་པ་ནི་དཔར་རྐོན་ལག་བྱེད་པའི་ཀུན་སློང་དབང་ཤེད་སོགས་ཀྱིས་གཏན་ནས་མ་སྦགས་པར་རང་རྟོག་གི་ཐོབ་ཐང་ལ་རྩི་བཀུར་གནང་ནས་གྲུབ་པ་ཤིན་ཏུ་གསལ། སྐབས་དེར་བཙུགས་པའི་བཀའ་བསྟན་དཔར་བརྐོའི་ལས་གྲྭ་དེ་ནི། སྐབས་ཀྱི་དགོས་དབང་གིས་བཀའ་བསྟན་དཔར་སྐྱོན་གྱི་བགྱི་བ་གཉེར་བའི་ལས་ཀ་ཁོ་ནར་བཙུགས་པ་ཤིན་ཏུ་གསལ་ཡང༌། ལག་རྩལ་རང་ངོས་ནས་བསམ་ན་སློབ་རྒྱུན་རྐང་ཆགས་པ་དང་ལག་རྩལ་ཁྱབ་བརྡལ་གཏོང་བའི་ལས་དོན་སོགས་ལ་ལག་ལས་རིག་པའི་སློབ་གྲྭ་ཆེན་མོ་ཞིག་དངོས་སུ་བཙུགས་པ་རེད། ལས་གྲྭ་དེར་བོད་ཡིག་གི་དཔར་སྐྲུན་ལས་ཀ་ཇི་ལྟར་རྒྱག་པའི་ཐབས་ལམ་སློབ་སྤེལ་དང་ལག་ལེན་གནང་བ་མ་ཟད། རི་མོའི་སྒྱུ་རྩལ་དཔར་ཤིང་ལ་ཇི་ལྟར་སྦྱོར་བའི་རིག་ལམ་གནད་ཀྱི་མདུད་པ་ཡང་སྐབས་དེ་ནས་གྲོལ་ཞིང་སློབ་རྒྱུན་སོགས་སྤེལ་པར་གྲགས། དེ་ལྟ་བས་ན་སྣར་ཐང་དཔར་ཁང་གི་ཐོག་མའི་རྨང་གཞྀར་གྱུར་བ་ཤེལ་དཀར་རྫོང་གི་དཔར་རྐོའི་ལས་གྲྭ་དེས། བོད་ཀྱི་དཔར་སྐྲུན་ལག་རྩལ་གྱི་རིག་གནས་ལ་རྨང་གཞི་བཏིང་ཐོག་དཔར་རྐོའི་ལག་ལས་རིག་བྱེད་པ་སྟེ་ལག་ཤེས་བཟོ་བའི་དཔུང་ཁག་ཆེན་མོ་ཞིག་སྐྱེད་སྲིངས་བྱས་པར་མངོན་པས། “པར་བརྐོའི་རིག་བྱེད་འཛིན་པ་ཁྱོན་ཆེ་ཙམ་ཞིག་སྐབས་དེའི་དུས་སུ་བསྐྱེད་བསྲིངས་བྱུང་བར་གྲགས་”ཞེས་ཚེ་རིང་ཕུན་ཚོགས་ལགས་ཀྱིས་གསུངས།


text:
སྐར་ཁུང་རྩོམ་སྒྱུར་ཚོགས་ཆུང་གིས།
རྩོམ་པ་པོ། ཁོ་ལོ་སྒྲིས་ཨར་པེས།
མ་རྩོམ་ལ་གཟིགས་ན་འདི་རུ་བསྣུན།
ད་ལོའི་ལོན་ཌོན་ཨོ་རྩེད་འགྲན་ཚོགས་ཀྱི་རྩེད་རིགས་ཁག་མཇུག་བསྒྲིལ་བ་རེད། རྒྱ་གར་གྱི་རྩེད་འགྲན་པ་ཚོའི་རྩེད་རིགས་གྲུབ་འབྲས་སྐོར་ལ་གླེང་སློང་ཅི་ཙམ་ཉུང་ན་དེ་ཙམ་གྱིས་ལེགས་པར་འདོད། རྒྱ་གར་གྱི་རྩེད་རིགས་བློན་ཆེན་མཆོག་དགའ་སྤྲོ་ཆེན་པོས་རྒྱ་གར་གྱི་མ་འོངས་ཨོ་རྩེད་གྱི་མདུན་ལམ་ནི་འོད་སྟོང་ལྡན་པ་ཞིག་ཏུ་གཟིགས་ཀྱི་ཡོད་བཟོ་འདུག་ཀྱང་། ཕྱིའི་དཔྱད་ཞིབ་པ་དག་གི་སྣང་ངོར་རྒྱ་གར་ནི་དཔལ་འབྱོར་ཡར་རྒྱས་ཀྱི་སྟོབས་ཤུགས་ཇེ་མཐོར་འགྲོ་བཞིན་པ་ཞིག་རྩེད་འགྲན་གྱི་ཐད་ནས་གནས་རིམ་གསུམ་པའི་ནང་དུ་ལྷག་འདུག་པར་ཆ་འཇོག་བྱེད་ཀྱི་ཡོད། གང་ལྟར་ད་ལོའི་རྒྱ་གར་གྱི་རྩེད་འགྲན་པ་དག་གི་གྲུབ་འབྲས་སྔོན་མའི་གནས་ཚད་ལས་བརྒལ་ཏེ་རྒྱལ་ཁའི་རྟགས་མ་ཁག་ཅིག་ལེན་ཐུབ་པ་དེ་ལ་རྗེས་སུ་ཡི་རངས་བྱེད་ཆོག ད་ལྟའི་ཆར་རྩེད་རིགས་བློན་ཆེན་སེམས་པ་སྤྲོས་བས་ཁེངས་ནས་ཡོད་པ་རེད། ཡིན་ནའང། བསྟུད་མར་ཚད་བརྒལ་གྱི་ཐབས་ལམ་དག་ལ་བརྟེན་ནས་བོད་པའི་གནས་སྟངས་ལ་འཛམ་གླིང་མི་མང་གིས་དོ་སྣང་ཡོང་བར་གཞོལ་གྱིན་པའི་བོད་པ་ཚོར་མཚོན་ན་རྒྱ་གར་རྩེད་རིགས་བློན་ཆེན་གྱི་སྤྲོ་སྣང་འདྲ་ཞིག་མེད།
བདུན་ཕྲག་སྔོན་མའི་ནང། བུ་ཕྲུག་ལོ་ལྔ་དང་གཉིས་ཅན་གྱི་ཨ་མ་ཡིན་པ་སྒྲོལ་དཀར་མཚོ་ཞེས་པའི་བོད་རིགས་བུད་མེད་ཅིག་གིས་མདོ་སྨད་གཙོད་དགོན་པའི་ཉེ་འགྲམ་ནས་གྱོན་གོས་བཤུས་ཏེ། རང་ལུས་མེར་བསྲེགས་བཏང་ཡོད། ཁོ་མོས་མེ་ལྕེའི་རླབས་རྒྱུན་ཁྲོད་དུ་རྒྱལ་བ་རིན་པོ་ཆེ་བོད་ལ་ཕེབས་དགོས་པ་དང་བོད་རྒྱལ་ཁབ་ལ་རང་དབང་དགོས་བའི་འབོད་ཚིག་བསྒྲགས་ཡོད་ཪབས་གོ་རྒྱུ་འདུག། ཁོ་མོ་མེ་ཡིས་འཚིག་སྐྱོན་ཚབས་ཆེན་བྱུང་བའི་རྐྱེན་གྱིས་སྐུ་ཚེ་མ་ཟིན་པའི་གནས་སྟངས་ཆགས་ཡོད།
ཏག་ཏག་མདོ་སྨད་ཡུལ་ནས་ཡིན་པ་བོད་ཀྱི་བུད་མེད་ལུས་རྩལ་བ་ཆོས་དབྱིངས་སྐྱིད་ཀྱིས་ལོན་ཌོན་ལོ་ལིམ་ཕིག་རྩེད་འགྲན་གྱི་ཀི་ལོ་མི་ཌར་༢༠་ཅན་གྱི་འདུར་རྒྱུག་ཁྲོད་ཟངས་ཀྱི་རྟགས་མ་བླངས་བྱུང། རྒྱ་ནག་ཞིན་ཧྭ་གསར་ཁང་གིས་སྤེལ་བའི་གནས་ཚུལ་ལྟར་ན། “ཁོ་མོ་བོད་ཀྱི་ཞིང་འབྲོག་ས་ཁུལ་གྱི་བོད་མོ་གཞན་རྣམས་ཀྱི་ལས་དབང་དང་མཚུངས་བར་མཚོ་བོད་མཐོ་སྒང་གི་རྩ་ཐང་ནས་ཕྱུགས་རིགས་འཚོས་ཏེ་འཚར་ལོངས་བྱུང་པ་དང། འཚོ་བའི་བར་གསེང་རེ་རེ་ནས་གླུ་དབྱངས་ལེན་པ་དང་དཀོན་མཆོག་ལ་གསོལ་འདེབས་བྱེད་པ་ནི་ཁོ་མོའི་བཞུད་ཟིན་པའི་ལོ་ཟླའི་ཕྱིར་དྲན་བྱེད་ཡུལ་གྱི་གཞི་མ་རེད། ཁོ་མོར་༢༠༠༨་ལོར་ཐོག་དང་པོར་གློག་བརྙན་བརྒྱུད་ཨོ་ལིམ་ཕིག་གི་རྩེད་རིགས་ལ་བལྟ་བའི་གོ་སྐབས་བྱུང་ཡོད།”
ན་གཞོན་བུ་མོ་ཆོས་དབྱིངས་སྐྱིད་ཀྱིས་འགྲན་བསྡུར་སྐབས་རྒྱ་ནག་གི་གསར་ཁང་ཞིག་གི་དྲི་བར་ལན་འདེབས་བྱས་དོན་ལྟར་ན། “ངས་འགྲན་བསྡུར་སྐབས་བློ་རྩེ་གཅིག་བསྒྲིམས་ཀྱིས་འབད་པ་ལྷུར་ལེན་བྱས་པ་ཡིན། གཡས་གཡོན་གྱི་ལྟད་མོ་ལྟ་མཁན་རྣམས་ཧ་ཅང་སྤྲོ་སྣང་ཆེན་པོ་འདུག་པས། ང་རང་གི་སྙིང་སྟོབས་དང་སེམས་ཤུགས་མི་ཉམས་པར་ཕན་ཐོགས་ཆེན་པོ་བྱུང་སོང།”ཞེས་ལན་འདེབས་བྱས་འདུག། ཁོ་མོའི་བེ་པོ་དྲ་ངོས་སུ་བོད་མི་མང་པོ་ཞིག་གིས་གཞེན་སྐུལ་དང་རྟེན་འབྲེལ་ཞུས་འདུག མི་ཞིག་གིས་འཁོད་དོན། “མདང་དགོང་ས་འདིར་གནས་པའི་བོད་མི་ཚང་མ་མཉམ་འཛོམས་བྱས་ཏེ་ཁྱེད་རང་རྒྱུག་ལམ་སྟེང་དུ་ཞུགས་པར་བལྟས་བ་ཡིན། ཁྱེད་ལ་རྩེད་འགྲན་གྱི་རྒྱལ་ཁའི་རྟགས་མ་ཞིག་ཐོབ་པས་ང་ཚོ་སྤྲོ་བས་བཟི་སོང། ཁྱེད་རང་ལ་བཀྲ་ཤིས་བདེ་ལེགས་ཀྱི་རྟེན་འབྲེལ་ཞུ། ཁྱེད་ཀྱིས་བོད་མི་རིགས་ལ་སྙན་གྲགས་དང་གཟི་བརྗིད་གང་མང་ལེན་པའི་རེ་བ་ཡོད།” ཡང་ཟིན་བྲིས་པ་གཞན་ཞིག་གིས་རྩོམ་མཆན་འཁོད་དོན། “རྩེད་འགྲན་གྱི་རྒྱུག་ཐེངས་མཐའ་མའི་དུས་ཚོད་ལ་ཁོ་མོའི་གདོང་པ་འཛུམ་གྱིས་ཁེངས་སོང་ཡང་། ངའི་མིག་ཟུང་སྤྲོ་སྣང་གི་མཆི་མས་གཡོགས་བྱུང།”
ལོན་ཌོན་འདུར་རྒྱུག་རྒྱུག་ལམ་སྟེང་གི་བློ་ཡུལ་ལས་འདས་བའི་ཆ་ཤས་ཤིག་ནི། རྒྱ་ནག་གི་རྒྱབ་སྐྱོར་བ་ཚོས་ཤུགས་རྒྱོབ་(加油)ཅེས་རྒྱ་སྐད་ཐོག་བརྗོད་པ་དང་། བོད་མི་རྣམས་ཀྱིས་ཁོ་མོར་“རྒྱུགས་”ཞེས་བོད་སྐད་ཐོག་སྐུལ་འདེད་བྱེད་བཞིན་འདུག གནད་དོན་འདིས་རྒྱལ་བ་རིན་པོ་ཆེས་བཏོན་པའི་དབུ་མའི་ལམ་གྱི་རྙོག་འཛིང་གི་གནད་དོན་ཞིག་དཔེར་མཚོན་ལྟ་བུར་དྲངས་པ་རེད། ཁོང་གིས་ཡང་དང་བསྐྱར་དུ་བཀའ་ཕེབས་དོན། “བོད་རང་བཙན་ནི་ལོ་རྒྱུས་ཀྱི་སྟེང་ནས་དངོས་ཡོད་གནས་ཚུལ་ཞིག་ཡིན་ཡང། ང་ཚོས་བོད་རང་བཙན་གྱི་དགོས་འདུན་འདོན་གྱི་མེད།”
དེར་བརྟེན། བོད་ཀྱི་དབུ་ཁྲིད་རྣམས་ཀྱིས་རྒྱལ་བ་རིན་པོ་ཆེའི་ཆབ་སྲིད་ཀྱི་ལྟ་གྲུབ་འདི་ལྟར་འགྲེལ་བརྗོད་བྱས་ཡོད། “དབུ་མའི་ལམ་ནི་ཕྱོགས་གཉིས་ཆར་ཕན་ཞིང་མཐའ་གཉིས་སུ་མ་ལྷུང་བ་ཞིག་དང། ལྟ་གྲུབ་འདིས་འབྲེལ་ཡོད་ཀུན་གྱི་གལ་ཆེའི་ཁེ་ཕན་སྲུང་སྐྱོབ་ཐུབ་ཀྱི་ཡོད། བོད་པ་ཚོར་མཚོན་ན་དབུ་མའི་ལམ་ཀྱིས་བོད་པའི་ཆོས་དང་རིག་གཞུང། མི་རིགས་ཀྱི་ངོ་བོ་བཅས་མི་ཉམས་རྒྱུན་འཛིན་ཡོང་བར་ཕན་པ་དང། རྒྱ་ནག་གི་ཐད་ནས་མངའ་ཁོངས་གཅིག་གྱུར་དང་རྒྱལ་ཁབ་ཀྱི་བདེ་འཇགས་ལ་ཕན་ཐོགས་ཆེན་པོ་ཡོད་པ། བོད་དང་ས་སྦྲེལ་གྱི་ཁྱིམ་མཚེས་རྒྱལ་ཁབ་ཁག་གི་ས་མཚམས་དང་རྒྱལ་སྤྱིའི་འབྲེལ་ལམ་ཞི་བདེ་ལྷིང་འཇགས་ཡོང་ཐུབ།”
ལོན་ཌོན་དུ་རྒྱ་བོད་སྡེ་ཁག་གཉིས་ཆའི་སོ་སོའི་རྒྱལ་དར་བཟུང་ནས་ཡོང་ཡོད། རྩེད་འགྲན་པ་ཆོས་དབྱིངས་སྐྱིད་འཛུལ་ཞུགས་བྱས་བའི་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་དར་ཆ་དམར་པོ་དང། ཁོ་མོའི་བོད་རིགས་རྒྱབ་སྐྱོར་བ་དག་གིས་འཕྱར་བའི་གངས་སེང་རྟགས་ཅན་གྱི་བོད་པའི་དར་ཆ་གཉིས་ཡོད། གནད་དོན་འདིས་དབུ་མའི་ལམ་གྱི་དགོངས་དོན་དང་ལངས་ཕྱོགས་ལག་ལེན་ཏུ་བསྟར་བ་མ་རེད་དམ། ལོན་ཌོན་དུ་ཁོ་མོའི་རྒྱ་བོད་གཉིས་ཀྱི་རྒྱབ་སྐྱོར་བ་དག་ཤོག་ཁག་གཉིས་སུ་ཕྱོགས་མ་འདྲ་བར་ཡོད་ཀྱང། ཟངས་ཀྱི་རྟགས་མ་ལེན་མཁན་ཆོས་དབྱིངས་སྐྱིད་གསར་འགོད་གསལ་བསྒྲགས་ཀྱི་སྐབས་སུ་ཁ་ཁུ་སིམ་མེར་བསྡད་པའི་རྒྱུ་མཚན་དེ་མི་སུ་ཡིན་ཡང་གསལ་བོ་རྟོགས་ཀྱི་རེད། ཆོས་དབྱིངས་སྐྱིད་ལ་རྩེད་འགྲན་དངོས་སུ་བྱེད་པ་ལས་གསར་འགོད་པ་དག་ལ་ལན་འདེབས་བྱེད་རྒྱུ་དེ་ཁག་པོ་བྱུང་ཡོད་ཐག་ཆོད་རེད། གང་ལེགས་ཤེ་ན། བོད་དོན་ནི་ཧ་ཅང་རྙོག་འཛིང་གི་རང་བཞིན་ཅན་ཞིག་རེད། བཙན་བྱོལ་ནང་གི་བོད་མི་སྐྱབས་བཅོལ་བ་དག་དབུ་མའི་ལམ་གྱིས་མགོ་བོ་རྨོངས་སུ་བཅུག་པ་ནི། ཡང་སྙིང་བུ་མོ་ཆོས་དབྱིངས་སྐྱིད་རྒྱ་མའི་འདུར་རྒྱུག་ལུས་རྩལ་བ་ཞིག་རེད་དམ། ཡང་ན་བོད་ཀྱི་འདུར་རྒྱུག་ལུས་རྩལ་བ་ཞིག་ཡིན་པའི་དྲི་རྟགས་བཀོད་པ་དེ་རེད།
ཕྱི་སྡོད་བོད་མི་ཞིག་གིས་ཨེ་པེས་གསར་ཁང་གི་གསར་འགོད་པར་ལན་འདེབས་གནང་དོན། “ང་རང་མི་སྒེར་གྱི་ངོས་ནས་ཁོ་མོར་སྤོབས་པ་བྱེད་ཀྱི་ཡོད་ཀྱང་། ཁོ་མོས་རྒྱ་ནག་གི་སྐུ་ཚབ་མཚོན་གྱི་ཡོད་པ་དེ་བློ་ལ་འབབ་ཐུབ་གྱི་མི་འདུག།” ལྟ་སྟངས་འདི་རྒྱ་གར་གྱི་ཁུ་ཚུར་རྩལ་འགྲན་པ་མེ་རིས་ཀོམ་(Mary Kom)ལ་མཚོན་ན་དཀའ་ངལ་ཞིག་ཆགས་ཀྱི་མེད། ཁོ་མོ་རྒྱ་གར་བ་ཞིག་ཡིན་པ་དང་དུས་མཉམ་དུ་མ་ནེས་པོར་(Manipur)གྱི་མི་ཞིག་ཡིན་ཆོག་པ་ཞིག་རེད། འོན་ཀྱང་གནད་དོན་འདིས་རྒྱ་ནག་དམར་གཞུང་ལ་དཀའ་རྙོག་ཅིག་སྤྲོད་ཀྱི་ཡོད།(སྟབས་ལེགས་པ་ཞིག་ལ། རྒྱ་ནག་གི་རྟགས་མའི་ཁ་གྲངས་དེ་རྒྱ་གར་ལས་མང་བ་ཡོད་ཀྱང་རྒྱ་གར་ནི་རྒྱ་ནག་མ་ཡིན་པ་དེ་རེད།)
“འོན་ཀྱང་།འདི་ནི་དབུ་མའི་ལམ་གྱི་ངོ་བོ་དངོས་མ་དེ་མ་རེད་དམ།”
ང་རང་ངོས་ནས་བོད་ལ་ཆོས་དབྱིངས་སྐྱིད་ལྟ་བུ་མང་དུ་འགྲོ་བ་དང་། སྒྲོལ་དཀར་མཚོ་ལྟ་བུ་ཉུང་དུ་འགྲོ་བའི་རེ་སྨོན་བྱེད་ཀྱི་ཡོད། དེ་ནི་ངས་བུ་ཕྲུག་གཉིས་ཡོད་པའི་ཨ་མ་ཞིག་གིས་རང་སྲོག་བློས་གཏོང་བྱེད་པའི་སྙིང་སྟོབས་དེ་ལ་ངོས་ལེན་དང་གོང་བཀུར་མི་བྱེད་པ་མ་ཡིན་པར། ཨོ་རྩེད་འགྲན་ཚོགས་སྟེང་དུ་རྒྱལ་ཁའི་རྟགས་མ་ཞིག་ཐོབ་པར་ཡང་བློས་གཏོང་མང་པོ་བྱེད་དགོས། བསམ་བློ་ཞིག་ཐོངས་དང། གལ་ཏེ་བཙན་བྱོལ་སྤྱི་ཚོགས་ནང་གི་གཞོན་སྐྱེས་ལྔ་ཙམ་གྱིས་ཨོ་རྩེད་ཀྱི་རྒྱལ་ཁའི་རྟགས་མ་རེ་ལེན་ཐུབ་པའི་དབང་དུ་བཏང་ན།(ཁོང་ཚོས་རྒྱ་གར་མི་སེར་གྱི་ངོ་བོའི་ཐོག་ནས་འགྲན་བསྡུར་ལ་འཛུལ་ཞུགས་བྱེད་དགོས་ཐུག་གི་རེད།)བོད་མིའི་རང་དབང་འཐབ་རྩོད་ལ་ཏན་ཏན་ཤུགས་རྐྱེན་ཆེན་པོ་ཞིག་སྤྲོད་ཀྱི་ཡིན་པ་ནི་སྨོས་མ་དགོས་པ་ཞིག་རེད། བོད་རིགས་གཞོན་སྐྱེས་མང་པོ་ཞིག་གི་གཟུགས་གཞི་ཧ་ཅང་བདེ་པོ་ཡོད། ཁ་ཤས་ཤིག་གིས་རྒྱ་གར་དང་པ་ཀི་སི་ཐན་ཀྱི་ས་མཚམས་ས་ཆན་(Sachian)འཁྱགས་ཀློང་དང་ཧི་མ་ལ་ཡའི་འདབས་ནས་རྒྱ་གར་གྱི་རྒྱལ་དར་འོག་ཏུ་དམག་འཐབ་བྱས་ཡོད།(ལྷག་པར་དུ་བོད་ཀྱི་དམིགས་བསལ་མཐའ་མཚམས་སྲུང་དམག་དང་མཉམ་དུ་དམག་འཐབ་ལ་ཞུགས་ཡོད།)
“ཆོས་དབྱིངས་སྐྱིད་ཀྱི་རྒྱལ་ཁ་འདིས་བོད་རིགས་གཞོན་སྐྱེས་གང་མང་ཞིག་གི་བློ་ཁ་རྩེད་རིགས་ལ་ཕྱོགས་པའི་ཤུགས་རྐྱེན་གསར་བ་ཞིག་སློང་ཐུབ་ཀྱི་རེད་དམ།” ཨོ་ལིམ་ཕིག་གི་རྒྱལ་ཁའི་རྟགས་མ་ཞིག་ཐོབ་པར་ངེས་པར་དུ་ལོ་༡༠དང་༡༥རིང་གི་འབད་བརྩོན་དང་བློས་གཏོང་དགོས་བ་རེད། ངས་སྒྲོལ་དཀར་མཚོ་གཙོས་པའི་རང་ལུས་མེར་བསྲེགས་གཏོང་མཁན་གྱི་དཔའ་བོ་རྣམས་ཀྱི་བློས་གཏོང་ལ་མཐོང་ཆུང་བྱས་པ་མིན་ཡང། མདོར་བསྡུས་ན། ངས་རང་སྲོག་ཕུལ་བའི་དཔའ་མོ་ཞིག་ལས་འཛུམ་གྱིས་ཁེངས་བའི་དཔའ་མོ་ཞིག་འདམ་ང་བྱེད་ན་འདོད།
(ཁི་ལོ་སྒྲེས་ཨར་པེས་ནི་ཧྥ་རན་སའི་རྩོམ་པ་པོ་དང་གསར་འགོད་པ། ལོ་རྒྱུས་སྨྲ་བ། བོད་རིག་པ་བ་ཞིག་ཀྱང་ཡིན་ལ་ད་ཆ་ཁོང་རྒྱ་གར་དུ་བཞུགས་ཀྱི་ཡོད།)
(བསྒྱུར་རྩོམ་འདིའི་པར་དབང་སྐར་ཁུང་དྲ་བར་ཡོད་ཅིང་། གཞན་ལ་བརྒྱུད་འགོད་སོགས་བྱས་མི་ཆོག)


text:
ས་སྐྱ་དགོན།
ལོ་རྒྱུས།Edit
ས་སྐྱ་དགོན་པ་ནི་བོད་ལྗོངས་གཞིས་རྩེ་ཀྲོན་ཆུས་ཁོངས་ཀྱི་ས་སྐྱ་རྫོང་གི་ བྱང་ངོས་དཔོན་པོ་རིའི་འདབས་སུ་གནས་ཡོད།གཞིས་རྩེ་གྲོང་ཁྱེར་ནས་ དགོན་པ་དེ་བར་སྤྱི་ལེ་༡༥༠ཙམ་སྐྱོད་དགོས་ཀྱི་ཡོད།དེ་ནི་བོད་རབ་བྱུང་ དང་པོའི་ཆུ་གླང་སྤྱི་ལོ་༡༠༧༣ལོར་འཁོན་དཀོན་མཆོག་རྒྱལ་པོས་གནས་ དེར་གཟིགས་སྐབས་དཔོན་པོ་རི་གླང་ཆེན་ཉལ་བ་དང་འདྲ་བའི་ཁ་དཔུང་(མཁལ་ཁུང་) གཡས་པའི་ཐད་ནས་ས་དཀར་སེང་གདོང་འདྲ་བ་ལ་གྲུམ་ཆུ་གཡས་སུ་ འཁོར་བ།ལྷོ་ནི་མཎྜལ་སྤུངས་།ནུབ་ཆུ་མིག་རྫིང་ཁ་རྨ་བའི་གདོང་དང་མཚུངས་པའི་ ས་དཔྱད་དགེ་བརྒྱད་དགེ་བཅུ་སོགས་བཀྲ་ཤིས་དགེ་མཚན་དུ་མ་ལྡན་པ་མཁྱེན་ནས་ གནས་འདིར་དགོན་པ་བཏབ་པས་དགོན་མིང་དུ་ཡུལ་དེའི་སའི་ཁ་དོག་ལ་གཞིགས་ ནས་ས་སྐྱ་དགོན་ཞེས་བཏགས།ས་སྐྱ་གྲུམ་ཆུའི་ལྷོ་བྱང་ཁག་གཉིས་སུ་དབྱེ་བ་ལས་ དགོན་པ་ལྷོ་མ་དེ་ས་སྐྱ་གྲུམ་ཆུའི་ལྷོ་ངོས་ཐང་གཤོངས་སུ་ཆགས་ཤིང་།དགོན་པ་བྱང་ མ་ནི་གྲུམ་ཆུའི་བྱང་ངོས་དཔོན་པོ་རིའི་འདབས་སུ་ཆགས་ཡོད།འོན་ཀྱང་ས་སྐྱ་གྲུམ་ ཆུ་གཙང་པོའི་བྱང་གི་ལྷ་ཁང་བརྒྱ་རྩ་བརྒྱད་དུ་གྲགས་པ་ནི་རིག་གནས་གསར་བརྗེ་ མ་བྱུང་གོང་རྟེན་དང་བརྟེན་པར་བཅས་པར་ཉམས་མེད་སྔར་བཞིན་གནས་མུས་ རིག་གནས་གསར་བརྗེའི་ནང་གཏོར་བཤིག་ཚབས་ཆེན་ཕོག་ནས་ད་ལྟ་ཤུལ་རོ་ ཙམ་ལས་མཐོང་རྒྱུ་མེད།
གྲུམ་ཆུའི་ལྷོ་ངོས་ཀྱི་ལྷ་ཁང་ཆེན་མོ་འདི་ཉིད་འགྲོ་མགོན་ཆོས་རྒྱལ་འཕགས་པའི་ སྐུ་དུས་སུ་(སྤྱི་ལོ་༡༢༣༥?༡༢༨༠)ཡོན་གོང་མའི་རྒྱབ་སྐྱོར་འོག་ས་སྐྱ་པར་བོད་ཡོངས་ལ་ཆོས་སྲིད་ཀྱི་ལུང་བསྒྱུར་བའི་ དབང་ཆ་ཐོབ་རྗེས་དཔོན་ཆེན་ཤཱཀྱ་བཟང་པོས་བོད་ཁྲི་སྐོར་བཅུ་གསུམ་ལས་ ལ་བསྐུལ་ནས་བོད་རབ་བྱུང་ལྔ་པའི་ས་འབྲུག་སྤྱི་ལོ་༡༢༦༨ལོར་གསར་བཞེངས་ ཀྱིས་ཕྱིས་སུ་རྒྱས་སྐྲུན་རིམ་པ་བྱས་ནས་ད་ལྟའི་གཞི་ཁྱོན་འདི་ལྟ་བུ་ཆགས་པ་ཡིན། དེ་ཡང་དེ་སྔ་ཉམས་གསོ་མ་བྱས་གོང་ལྷ་ཁང་འདིར་དངོས་ཡོད་ཀ་བ་བརྒྱ་དང་བཅུ་ མེད་བརྒྱད་ཡོད་ཅིང་།བར་སྒོ་སེང་ལྡེང་སྒོ་འབྲེལ་ཡན་ཆོད་ལྷ་ཁང་ཆེན་མོ་གཅིག་རང་ ཡིན་པ།ནུབ་ངོས་སུ་གྲགས་ཅན་གྱི་ཀ་བ་བཞིའི་ས་ད་ལྟའི་འདུ་ཁང་དང་།ལྷོ་ངོས་སུ་ ཕུར་སྒྲུབ་ལྷ་ཁང་།བྱང་ངོས་སུ་དངུལ་གདུང་རིག་འཛིན་ལྷ་ཁང་བཅས་ཐོག་ཚད་རང་ སོར་བཞག་སྟེ་བརྩིགས་པས་བཅད་དེ་ཁང་པ་སོ་སོར་བཅོས།ལྷ་ཁང་བྱང་ཤར་ངོས་སུ་ ཕུན་ཚོགས་ཕོ་བྲང་གི་གདུང་རྟེན་ལྷ་ཁང་དང་།སྒྲོལ་མ་ཕོ་བྲང་གི་ཚེས་བཅུ་ལྷ་ཁང་། ཕྱག་དཔེ་ལྷ་ཁང་།འོག་ཐོག་གི་མཛོད་ཁང་ཁག་བཅས་ཐོག་ཚད་གཅིག་ལ་བར་དུ་ཐོག་ ཕིབས་ཏེ་ཐོག་ཚད་གཉིས་ཅན་དུ་བཅོས་པ་ནི་འོག་ཁང་དང་སྟེང་ཁང་གཉིས་ཀ་བ་ གཅིག་ཡིན་པ་དེང་དུས་ཀྱང་གཟིགས་གསལ་ལྟར་རོ།ད་ལྟའི་ལྕགས་རིའི་ཕྱི་རོལ་དུ་ དེ་སྔ་རྒྱ་ནག་ལྕགས་རི་ཞེས་པ་ཁུག་འབུར་ཅན་གྱི་ལྕགས་རི་དང་།དེའི་ཕྱིར་འོབ་དོང་ ནང་ཆུས་བཀང་བའི་ལྕགས་རི་ཕྱི་མ་གཉིས་ཡོད་ནའང་ཐོར་ཞིག་ཏུ་གྱུར་པས་ད་ལྟ་མི་སྣང་ངོ་།
རབ་བྱུང་བཅུ་དྲུག་པའི་ས་བྱི་སྤྱི་ལོ་༡༩༤༨ལོར་ལྷ་ཁང་ཆེན་མོ་ཉམས་གསོའི་སྐབས་ཀ་རྩ་རུལ་ སྐྱོན་ཅན་རྣམས་ལ་རྡོའི་ཀ་སྟེགས་གསར་དུ་བཅུག་པ་དང་།འདུ་ཁང་གི་སྒོ་འཕྱོར་ལ་རྡོའི་ ཀ་བ་ཁ་ཤས་དང་རྡོ་སྐས་གསར་སྐྲུན་བཅས་མཛད་པས་སྔ་མའི་རྣམ་པར་རིམ་བཞིན་ འགྱུར་བ་བྱུང་།ལྷ་ཁང་ཁོ་ནའི་རྒྱ་ཁྱོན་ལ་སྤྱི་ཁྲེ་གྲུ་བཞི་མ་༥༥༤༢ .༤༩ཡོད་པ་དང་། ཕྱི་སྐྱའི་ངོས་རེའི་དཀྱུས་ཀྱི་རིང་ཚད་ལ་ཤར་ནུབ་སོ་སོར་སྤྱི་ཁྲེ་༦༩རེ་དང་།ལྷོ་བྱང་ཞེང་ ཚད་སོ་སོར་སྤྱི་ཁྲེ་༨༣.༦༠རེ།ལྷ་ཁང་ཆེན་མོའི་མཐོ་ཚད་ས་ངོས་ནས་ལན་ཀན་བར་ སྤྱི་ཁྲི་༢༢.༢༨རྩིག་ཞེང་ལ་སྤྱི་ཁྲེ་༣.༥༠ཡོད་པ་དང་།ལྷ་ཁང་ཁོར་ཡུག་ལྕགས་རིའི་ ཕྱོགས་མཚམས་བརྒྱད་ལ་སྤེལ་བརྒྱད་དེ།ཤར་སྤེལ།ལམ་སྒོ་སྤེལ།ཤར་ལྷོ་རིག་འཛིན་ཕོ་ བྲང་།ལྷོ་སྤེལ།ལྷོ་ནུབ་ལྕོག་མོ་སྤེལ།ནུབ་སྤེལ།ནུབ་བྱང་སོག་པོ་སྤེལ།བྱང་སྤེལ།བྱང་ཤར་ བཙུན་མོ་སྤེལ་སོགས་ཐོག་ཚད་གསུམ་ཅན་ལ་མཐོ་ཚད་སྤྱི་ཁྲེ་༡༦རེ་དང་།ལྕགས་རིའི་ མཐོ་ཚད་ལ་སྤྱི་ཁྲེ་༡༠བཅས་ཡོད་པ་ནི་ཚད་འཇལ་ཏན་ཏིག་ཡིན་པར་གསུང་སོ།ད་ལྟ་ དྲི་གཙང་ཁང་དང་འདུ་ཁང་ཆབས་ཅིག་ཀ་རིང་བཞི་བཅུའི་གྲས་སུ་གྲགས་ཅན་གྱི་ཀ་ བ་བཞི་སྟེ། ༡.རྒྱ་ནག་སེ་ཆེན་ཀ་བ་དེ་སྦོམ་ཚད་སྨིད་བཞི་དང་རིང་ཚད་སྨིད་དྲུག་དང་ ལི་སྨིད་དྲུག་ཅུ་ཡོད་པ། ༢.སྟག་པོ་ཀ་བ། ༣ .འབྲོང་པོ་ཀ་བ། ༤ .ནག་པོ་ཀ་བ་བཅས་ཡོད། ༡ .འདུ་ཁང་གི་རྟེན་གཙོར་འགྲོ་མགོན་ཆོས་རྒྱལ་འཕགས་པས་བཞེངས་པའི་ལུགས་མའི་ ཐུབ་ཆེན་ཐོག་ཚད་མ་དང་།དེའི་གཡས་ཕྱོགས་ནས་གོ་རིམ་ལྟར་རྗེ་ས་པཎ་གྱིས་སྐྱིད་གྲོང་ འཕགས་པ་ཝ་ཏིའི་གཙུག་ལག་ཁང་དུ་མུ་སྟེགས་པ་ཕམ་པར་མཛད་སྐབས་ཀྱི་ཡི་དམ་འཇམ་ དབྱངས་རྩོད་རྒྱལ་མ་ནང་བཞུགས་ཀྱི་ལུགས་མའི་སྒྲོལ་མ་སྐུ་ཚད་ཁུ་ཕྱེད་གཉིས་ཙམ་དང་། ཇོ་བོ་ཨ་ཏི་ཤས་གདན་དྲངས་པའི་ལུགས་མའི་ལུང་བསྟན་སྒྲོལ་མ་བཞེངས་སྐུ་གཅིགཤེལ་སྒྲོམ་ ནང་ས་སྐྱའི་ཆོས་དུང་དཀར་པོ་རྒྱང་གྲགས།ཆོས་རྒྱལ་འཕགས་པའི་ཐུགས་དམ་རྟེན་ལུགས་མའི་ ཐུབ་དབང་ལྷ་ཆེན་དཔལ་འབར།ས་ཆེན་ཀུན་དགའ་སྙིང་པོའི་སྐབས་སུ་བཞེངས་པ་འཇམ་དབྱངས་ བསོད་ནམས་དབང་ཕྱུག་གི་སྐུ་དུས་སུ་བྱང་ཕྱོགས་སྐྱ་བོ་ཁ་གདང་ནས་སྤྱན་དྲངས་པའི་ལུགས་ མའི་ཐུབ་དབང་གསུང་བྱོན་ཐོག་ཚད་མ།ངག་དབང་མཐུ་སྟོབས་ཀྱི་སྐུ་གདུང་ཐོག་ཚད་མ།བླ་ཆེན་ ཀུན་དགའ་རྒྱལ་མཚན་གྱི་ཐུགས་དམ་རྟེན་ཐུབ་དབང་།ཤར་པ་རིན་ཆེན་རྒྱལ་མཚན་གྱི་ཐུགས་ དམ་རྟེན་ཐུབ་དབང་མཛོད་སྤུ་དུང་དཀར་གཡས་འཁྱིལ་བ།པཎ་ཆེན་ཤཱཀྱ་བཟང་པོའི་ནང་རྟེན་ ལུགས་མའི་ཐུབ་དབང་ཐོག་ཚད་མ་སོགས་ཡོད། རྟེན་གཙོའི་གཡོན་ཕྱོགས་ནས་གོ་རིམ་ལྟར་ དཀར་པོ་རྣམ་གསུམ་སྟེ་ས་ཆེན་ཀུན་དགའ་སྙིང་པོ། སློབ་དཔོན་བསོད་ནམས་རྩེ་མོ།རྗེ་བཙུན་གྲགས་པ་རྒྱལ་མཚན་གསུམ་གྱི་འདྲ་སྐུ་གསེར་ཟངས་ ལས་གྲུབ་པ་མི་ཚད་མ་དང་།ཐིག་ཆེན་ཆོས་ཀྱི་བླ་མའི་ཐུགས་དམ་རྟེན་འཇམ་དབྱངས་མེ་ཐུབ་མ། རྗེ་བཙུན་པད་འབྱུང་པའི་ནང་རྟེན་ལུགས་མའི་བྱམས་མགོན་ཐོག་ཚད་མ།དྷྭརྨ་པཱ་ལའི་རྟེན་ལུགས་ མའི་རྡོ་རྗེ་འཆང་།དཔོན་ཆེན་ཨག་ལེན་གྱི་ཐུགས་དམ་གྱི་རྟེན་ཐུབ་དབང་ལུགས་མ་ཐོག་ཚད་མ། ཤར་པ་དུས་འཁོར་བའི་ཐུགས་དམ་གྱི་རྟེན་ལུགས་མའི་འཇམ་དབྱངས་ཆོས་འཁོར་མ།ས་བཟང་པའི་ ཐུགས་དམ་གྱི་རྟེན་ལུགས་མའི་ཐུབ་དབང་།སྒང་ཀ་བ་རིན་ཆེན་དཔལ་གྱི་རྟེན་ལུགས་མའི་ཇོ་བོ་ཨ་རམ། དབུས་སུ་ས་ཆེན་ཀུན་དགའ་སྙིང་པོ་དང་།བསོད་ནམས་རྩེ་མོ།གྲགས་པ་རྒྱལ་མཚན་གསུམ་གྱི་བཞུགས་ ཁྲི་བསྟར་གཅིག་མ།དེའི་མདུན་ཕྱོགས་སུ་ས་སྐྱ་མཁན་པོའི་བཞུགས་ཁྲི་ཆུང་བ་གཅིག་བཅས་བཞུགས་སོ། ༢ .འདུ་ཁང་གི་གསུང་རྟེན་དུ་ཡུམ་མཆོག་བསྟན་འཛིན་དབང་མོས་བཞེངས་པའི་བརྡ་ཪྙིང་མའི་ བཀའ་འགྱུར་གསེར་བྲིས་མ་ཆ་ཚང་དང་།ཆོས་རྒྱལ་འཕགས་པས་བཞེངས་པར་གྲགས་པའི་གསེར་ ཆོས་བཀའ་འགྱུར་ཆ་ཚང་གཅིག་ལ་པོད་བརྒྱ་དང་བརྒྱད་བཅས་དང་།ལྷ་ཁང་འདིའི་སྐུ་རྟེན་རྣམས་ ཀྱི་སྐུ་རྒྱབ་ཏུ་རྒྱལ་བའི་བཀའ་འགྱུར་པོད་ཆེ་ཆུང་སྣ་ཚོགས་ཀྱི་བཞུགས་ཡུལ་ཤིང་གི་དྲ་མིག་ནུབ་ཏུ་ དྲ་མིག་བརྒྱད་དང་།བྱང་ཕྱོགས་སུ་དྲ་མིག་ཞེ་བཞི། ཤར་དུ་དྲ་མིག་བཞི་སྟེ་བསྡོམས་སྲིད་དུ་དྲ་མིག་ང་དྲུག དྲ་མིག་ཐམས་ཅད་ཀྱི་དཔངས་སུ་པོད་ཆེ་ཆུང་སོ་ལྔ་ཙམ་ཆུད་པ་བརྒྱད་རེ་སྟེ་ཁྱོན་དྲ་མིག་བཞི་བརྒྱ་ཞེ་བརྒྱད་ ཡོད།དེའི་ནང་ཚན་ཆོས་རྒྱལ་འཕགས་པའི་ཐུགས་དམ་གྱི་རྟེན་པོ་ཏི་ལྕགས་ལུང་མར་གྲགས་པ་ནི་གསེར་དང་ དངུལ།དུང་།གཡུ་བྱུར་སོགས་རིན་པོ་ཆེ་སྣ་ཚོགས་ཀྱིས་བྲིས་པའི་བརྡ་ཪྙིང་མའི་བརྒྱད་སྟོང་པ་ཡིན་ཞིང་། ལྕགས་ལུང་མར་འབོད་པ་ནི་གླེགས་ཤིང་གི་ཕྱོགས་གཉིས་ཀྱི་སྟེང་འོག་ལ་ལྕགས་ལུང་བརྒྱད་ཡོད་པས་དེ་ ལྟར་ཡོངས་སུ་གྲགས་པའི་པོད་ཆེན་དེའི་དཔངས་སུ་ལི་སྨིད་གྱ་དགུ།སྲིད་དུ་སྨིད་གང་དང་ལི་སྨིད་བརྒྱད་ ཅུ་ཐམ་པ།ཞེང་ཚད་སྨིད་གཅིག་དང་ལི་སྨིད་གཅིག་ལྡན་པའི་པོད་ཆེན་དེ་ལྟ་བུ་ནི་ཤིན་ཏུ་མཐོང་དཀོན་པ་ ཡིན།གཞན་ཡང་དྲ་མིག་ནང་དུ་ཆོས་རྩིག་ཆེན་མོ་སྟེ་རྒྱལ་བའི་བཀའ་འགྱུར་གསེར་བྲིས་དང་།དངུལ་བྲིས། དུང་བྲིས།གསེར་དངུལ་སྤེལ་མར་བྲིས་པ།སྣག་ཚས་བྲིས་པ་བཅས་ཁྱོན་བསྡོམས་པོད་གྲངས་བརྒྱད་ཁྲི་བཞི་ སྟོང་ཙམ་ཡོད་པར་གྲགས་པའི་ཁྲོད་དུ་པོད་གཡག་རྒྱབ་མ་དང་།མཛོ་རྒྱབ་མ།དྲེལ་རྒྱབ་མ་ཞེས་པ་སོགས་པོད་ ཆེ་ཆུང་སྣ་ཚོགས་ཡོད་པ་རྣམས་བརྡ་རྙིང་མའི་བྲིས་མ་ཞེ་ཅིག་ཡིན་པས་ཆོས་རྩིག་དེ་ལྟ་བུ་ནི་བོད་ས་ཁུལ་ གང་དུའང་མ་མཆིས་པའི་ངོ་མཚར་ཆེ་བའི་རིག་རྫས་ཡིན་ཞིང་།ཁ་རྒྱུན་དུ་ཕྱིའི་རྩིག་པ་ཞིག་ཀྱང་ནང་གི་ ཆོས་རྩིག་མི་ཞིག་ཅེས་བཤད་སྲོལ་ཡོད་དོ། ༣ .འདུ་ཁང་གི་ཐུགས་རྟེན་དུ་རབ་བྱུང་བཅུ་དྲུག་པའི་ལྕགས་ སྟག་(སྤྱི་ལོ་༡༩༥༠)ལོར་ཕུན་ཚོགས་ཕོ་བྲང་གི་བདག་མོ་ཡོན་ཏན་སྒྲོལ་མས་འགན་བཞེས་ཀྱིས་བཞེངས་པའི་ཕུན་ཕོའི་བདག་ ཆེན་ངག་དབང་མཐུ་སྟོབས་དབང་ཕྱུག་གི་གདུང་རྟེན་གསེར་ཟངས་ལས་གྲུབ་པའི་བྱང་ཆུབ་མཆོད་རྟེན་ ཐོག་ཚད་མ། ས་ཆེན་ཀུན་དགའ་བློ་གྲོས་ཀྱི་གདུང་རྟེན་དངུལ་ལས་གྲུབ་པའི་བྱང་ཆུབ་མཆོད་རྟེན་འཛམ་གླིང་འོད་ གསལ་མ།ཨེ་ཝཾ་བཟང་པོའི་མཆོད་སྡོང་དངུལ་ལས་གྲུབ་པའི་བྱང་ཆུབ་མཆོད་རྟེན།ཇི་བིག་ཐེ་མུར་གྱིས་ བཞེངས་པའི་དངུལ་ལས་གྲུབ་པའི་བྱང་ཆུབ་མཆོད་རྟེན།བསོད་ནམས་དབང་ཕྱུག་གི་གདུང་རྟེན་གསེར་ ཟངས་ལས་གྲུབ་པའི་རྣམ་རྒྱལ་མཆོད་རྟེན་བཅས་བཞུགས་སོ།ལྡེབས་བྲིས་སྐོར་བརྗོད་ན་གསེང་གཡབ་ ལྡེབས་ཞལ་ཐོག་ལམ་འབྲས་བླ་མ་བརྒྱུད་པའི་ལྡེབས་བྲིས་དང་།ལྷོའི་ལྡེབས་ཞལ་དུ་དེ་བཞིན་གཤེགས་པའི་ མཛད་བརྒྱའི་ལྡེབས་བྲིས་སོགས་ཡོད། ལྷ་ཁང་ཆེན་མོའི་སྟེང་གི་ཐིག་གཡབ་ལྡེབས་ཞལ་ཐོག་ཏུ་བདག་ ཉིད་ཆེན་པོ་བཟང་པོ་དཔལ་དགུང་གྲངས་སོ་བཞི་བཞེས་པ།རབ་བྱུང་ལྔ་པའི་ཤིང་ལུག་(སྤྱི་ལོ་༡༢༩༥ལོར་ཉིད་ཀྱི་ཞལ་བཀོད་བཞིན་བླ་མ་བློ་ཆེན་དང་།སྦུར་ཡེ་ཤེས་རྒྱལ་མཚན་གཉིས་ ཀྱིས་གཙོ་འགན་བཞེས་ཏེ་རྣལ་འབྱོར་རྒྱུད་མན་གྱི་དཀྱིལ་འཁོར་རིག་བསྡུས་སོ་སོར་བགྲངས་པས་ དྲུག་བརྒྱ་སོ་དགུ་དང་།དཀྱིལ་འཁོར་དངོས་ཆིག་བརྒྱ་ཞེ་བརྒྱད་ཡོད་ཀྱང་དེང་སང་ཐིག་གཡབ་ལྡེབས་ ཞལ་ཐོག་བདེ་མཆོག་དྲིལ་བུ་ལུགས་ཀྱི་བླ་བརྒྱུད་དང་།ཀྱེ་རྡོ་རྗེ་མན་ངག་ལུགས་ཀྱི་བླ་བརྒྱུད།ལམ་འབྲས་ ཀྱི་བླ་བརྒྱུད།ས་པཎ་ནས་བརྒྱུད་པའི་སོ་ཐར་སྡོམ་རྒྱུན།རྣམ་རྒྱལ་མཆོད་རྟེན་སོགས་ཀྱི་ལྡེབས་བྲིས་ཡོད། ཐིག་གཡབ་ནུབ་སྐྱ་ལ་དཔལ་ཀྱེ་མན་ངག་ལུགས་དང་།ཀྱེ་རྡོར་འབྲེལ་ལུགས།ཀྱེ་རྡོར་མཚོ་སྐྱེས་ལུགས། ཀྱེ་རྡོར་ནག་པོ་ལུགས་ཏེ་བཀའ་བབས་བཞིའི་དཀྱིལ་འཁོར་དང་།གཞན་ཡང་རྡོར་དབྱིངས།དཔལ་མཆོག་ དང་པོ།རིགས་འདུས།བདེ་མཆོག་མཁའ་འགྲོ་རྒྱ་མཚོ།དུས་འཁོར། ཀུན་སྲོག་རྡོ་རྗེ་བདག་མེད་མ།ཕུར་པ། ཡང་དག མར་མ་དགུ།རག་བྱེད།ལྷ་བཅུ་གསུམ་པ།ཕུར་པ་རྡོ་རྗེ་གཞོན་ནུའི་དཀྱིལ་འཁོར་ཁྲོ་བོ་བཅུས་ བསྐོར་བ་སོགས་དཀྱིལ་འཁོར་དྲུག་ཅུ་རེ་ལྔ་བཞུགས། ལྷ་ཁང་འདིར་དགེ་འདུན་པའི་བཞུགས་གདན་ སྦོལ་ཁུག་རྒྱོང་ཤིང་ཁྲི་ལྡན་དཔངས་སུ་ཁྲུ་ཕྱེད་གཉིས་ ཅན་ཡུག་རིང་ཉི་ཤུ་དང་།གཞན་ཡང་རིག་དངོས་ཀྱི་གྲས་སུ་སྐུ་རྟེན་གྱི་མདུན་ཅོག་ཤེལ་ཁྲའི་ནང་ཡོན་ རྒྱལ་རབས་སོགས་ཀྱིས་ཕུལ་བའི་དཀར་ཡོལ་ཡུ་རིང་ཡུ་ཐུང་ཆེ་ཆུང་སྣ་ཚོགས་བརྒྱ་ཙམ་དང་།དཀར་ཡོལ་ གྱི་མི་ཚེ་རིང་དང་།ཧྭ་ཤང་།ཕྱུག་པོ་རྣམ་གསུམ། གུ་ཤ།སྦུབ་ཆལ།བྱ་རི་དྭགས་སོགས་ཀྱི་གཟུགས་བཪྙན་ ཅན་སྣ་ཚོགས་སྒྲིག་བཤོམས་བྱས་ཡོད་པ་དེ་དག་ནི་ ལོ་བརྒྱ་ཕྲག་མང་པོའི་སྔ་རོལ་གྱི་དངོས་རྫས་ཪྙིང་མ་ཞེ་ཅིག་གོ། ལྷ་ཁང་གཞན་རྣམས་ཀྱི་སྐུ་གསུང་ཐུགས་རྟེན་ སྐོར་ལས་དངུལ་གདུང་རིག་འཛིན་ལྷ་ཁང་རྒྱ་ཁྱོན་ཀ་བ་བརྒྱད། རྟེན་གྱི་གཙོ་བོ་སྔགས་འཆང་ཀུན་དགའ་རིན་ཆེན་གྱི་དངུལ་གདུང་།འཇམ་དབྱངས་བསོད་ནམས་དབང་པོའི་ སྐུ་གདུང་རིལ་པོ་བཞུགས་པའི་དངུལ་གདུང་།དེ་བཞིན་སྔགས་འཆང་གྲགས་པ་བློ་གྲོས་དང་།ཀུན་དགའ་ དབང་རྒྱལ།དགའ་ཆེན་མཐུ་སྟོབས་དབང་ཕྱུག བསོད་ནམས་དབང་ཕྱུག་འཇམ་མགོན་ཨ་མེས་ཞབས་ངག་ དབང་ཀུན་དགའ།བསོད་ནམས་གྲགས་པ་ རྒྱལ་མཚན།ཀུན་དགའ་བཀྲ་ཤིས།བསོད་ནམས་རིན་ཆེན།ཀུན་དགའ་བློ་གྲོས།མཐུ་ཆེན་དབང་འདུས་སྙིང་པོ་ བཅས་ཀྱི་སྐུ་གདུང་ཐོག་ཚད་མ་བཅུ་གཅིག་བཅས་བཞུགས། ལྷ་ཁང་འདིའི་ལྡེབས་ཞལ་ཐོག་ཏུ་ས་ཆེན ་གོང་མ་ལྔ་དང་།རྒྱལ་བ་རིགས་ལྔ།གྲུབ་ཆེན་བིརྦ་པ། རིགས་གསུམ་མགོན་པོ་བཞེངས་སྟབས་སུ་བཞུགས་པ།ལྷ་ཁང་དེར་བཞུགས་པའི་གསུང་རྟེན་དུ་ལམ་ སྐོར་སོགས་སྡེ་དགེ་པར་མ་པོད་བརྒྱ་དང་བཅུ་གསུམ།ཙོང་ཁ་པའི་གསུང་འབུམ་ཆ་ཚང་།ས་སྐྱ་བཀའ་ འབུམ།འཇམ་དབྱངས་མཁྱེན་བརྩེའི་བཀའ་འབུམ།ཞུ་ཆེན་བཀའ་འབུམ།ངོར་ཆེན་བཀའ་འབུམ་ཆ་ ཚང་སོགས་ཁྱོན་གསུང་རབ་སྣ་ཚོགས་པོད་བདུན་བརྒྱ་སྐོར་བཞུགས་སོ། ལྷ་ཁང་བྱང་ལ་རྒྱ་ཁྱོན་ཀ་བ་བཅུ་ གཉིས་ཡོད་པ་དེའི་ནང་ས་སྐྱའི་གདུང་བརྒྱུད་མ་ཡིན་པའི་བླ་མ་ རྣམས་ཀྱི་གདུང་རྟེན་སྨན་འཇིམ་གྱི་མཆོད་རྟེན་ཐོག་ཚད་མ་རྣམ་རྒྱལ་མཆོད་རྟེན་དང་།བྱང་ཆུབ་མཆོད་རྟེན། པད་སྤུངས་མཆོད་རྟེན། ལྷ་བབས་མཆོད་རྟེན་སོགས་ཀྱི་དབྱིབས་ཅན་དྲུག་དང་།ལྡེབས་ཞལ་ཐོག་དཀྱིལ་འཁོར་སྣ་ཚོགས་ཀྱི་བཀོད་པ་ བཞུགས་སོ།གཞན་ཡང་ཕུར་སྒྲུབ་ལྷ་ཁང་དང་།ཕུན་ཚོགས་ཕོ་བྲང་གི་གདུང་རྟེན་ལྷ་ཁང་།སྒྲོལ་མ་ཕོ་བྲང་གི་ ཚེས་བཅུ་ལྷ་ཁང་སོགས་ཀྱི་ནང་དུ་སྐུ་གསུང་ཐུགས་རྟེན་བྱིན་ཅན་མང་དུ་བཞུགས་ཡོད། ལྷ་ཁང་ཆེན་མོའི་གཞུང་སྒོ་འཛུལ་བའི་བར་ཤུལ་སྟེང་གི་ཕྱག་དཔེ་ལྷ་ཁང་དེ་ལ་ལོ་རྒྱུས་ཐོག་གནོད་ འཚེ་ཐེངས་མང་ཕོག་མྱོང་ཡང་སྟེས་དབང་གིས་ལྷག་ལུས་བྱུང་བའི་ས་སྐྱ་གོང་མ་རིམ་ཅན་གྱི་བཀའ་ འབུམ་དང་།བླ་མ་རིམ་བྱུང་གི་རྣམ་ཐར།ལོ་ཙཱ་བ་གྲགས་ཅན་རྣམས་ཀྱིས་མཛད་པའི་སྒྲ་གཞུང་གི་འགྲེལ་པ། ལྷག་པར་དུ་ཤིང་ཏ་ལའི་ལོ་མར་བྲིས་པའི་ལཉྩ་དང་ཝརྟུ་སོགས་ཀྱི་རྒྱ་དཔེ་དུ་མ།ས་སྐྱའི་ལམ་འབྲས་ཀྱི་སྐོར་ སོགས་མདོར་ན་རིག་གནས་བཅུའི་གཞུང་ལུགས་དགོངས་འགྲེལ་དང་བཅས་པའི་དཔེ་ཪྙིང་པོ་ཏི་དྲུག་སྟོང་ ལྷག་ཙམ་དེར་བཞུགས་ཡོད། ལྷ་ཁང་ཆེན་མོའི་རྒྱལ་སྒོ་དང་སེང་ལྡེང་སྒོ་འབྲེལ་གྱི་སྒོ་འཕྱོར་ནང་མ་ལྟ་བུ་དེའི་ནང་དུ་སྨན་འཇིམ་ལས་ གྲུབ་པའི་ཐོག་ཚད་ཅན་གྱི་ཁྲོ་བོ་མི་གཡོ་བ་དང་རྟ་མགྲིན་གཉིས་སྒོ་སྲུང་གི་ཚུལ་དུ་བཞུགས་པ་དང་། སྒོ་འཕྱོར་ལྡེབས་བྲིས་སུ་སྲིད་པ་འཁོར་ལོ་ཐུན་མོང་མ་ཡིན་པ་ཞིག་བཅས་བཞུགས་སོ། མདོར་ན་ལྷ་ཁང་ཆེན་མོ་འདི་ཉིད་ཐོག་མར་བཞེངས་པ་ནས་ད་བར་འཁོན་རྒྱུད་རིམ་བྱུང་གིས་ཉམས་ གསོ་གསར་སྐྲུན་མཛད་སྟབས་ད་ལྟའི་གཞི་ཁྱོན་འདི་ལྟར་ཆགས་པ་ཡིན།ཕྱི་ཡི་ལྕགས་རི་དང་ལྷ་ཁང་ དངོས་ཀྱི་ཕྱི་ངོས་ལ་ས་ཚོན་དམར་སྨུག་གསོལ་ཡོད་ཅིང་།ལྷ་ཁང་གི་ཟུར་བཞི་དང་གློ་འབུར་གྱི་ཟུར་ གཉིས་བཅས་སུ་གསེར་ཟངས་ཀྱི་རྒྱལ་མཚན་དྲུག་དང་།ལྷ་ཁང་ཆེན་མོ་དང་ལྷ་ཁང་བྱང་གི་བར་སྐྱའི་ སྟེང་དུ་གསེར་ཟངས་ལུགས་མའི་གཉྫིར་ཉི་མའི་སྙིང་པོ་ཞེས་པ་ལྕགས་ཐག་གིས་ཕྱོགས་བཞིར་བཏགས་ པ་གཅིག་དང་།ཤར་ནུབ་བྱང་བཅས་སུ་གསེར་ཟངས་ལས་གྲུབ་པའི་གཉྫིར་རེ་ཡོད་པ།ཤར་ཕྱོགས་ཀྱི་ གཉྫི་རའི་གཡས་གཡོན་དུ་གསེར་ཟངས་ལས་གྲུབ་པའི་རྨ་བ་གཉིས་དང་།སྤེན་བད་ཀྱི་ཁོར་ཡུག་ཏུ་ ཤིང་བརྐོས་ཀྱི་སེང་གེ་དང་།གསེར་ཟངས་ཀྱི་སྤེན་རྒྱན་ཁོར་ཡུག་ཏུ་ཡོད་པའི་སྟེང་འོག་ཏུ་རླུང་དྲིལ་ གྱིས་བརྒྱན་པ་སོགས་རྣམ་པར་མཛེས་ཤིང་།ཕྱིའི་བཀོད་པ་རྒྱ་བོད་ཧོར་གསུམ་གྱི་ཨར་སྐྲུན་ཁྱད་ཆོས་ གཅིག་ཏུ་འདུས་པ་ལྟ་བས་མི་ངོམ་ལ་གནའ་ཉམས་དོད་པ།ནང་གི་སྐུ་གསུང་ཐུགས་རྟེན་རྣམས་ངོ་ མཚར་ཁྱད་དུ་འཕགས་པ་བཅས་མེས་རྒྱལ་སྤུན་ཟླ་མི་རིགས་དབར་ཨར་སྐྲུན་སྒྱུ་རྩལ་སྤེལ་རེས་ བྱས་པའི་འབྲས་བུ་དང་།རིག་གནས་སྤེལ་རེས་བྱེད་པར་ཡང་ཆ་རྐྱེན་བསྐྲུན་ཡོད། རིག་གནས་ གསར་བརྗེའི་དུས་ངན་སྐབས་རྩ་ཆེའི་རིག་དངོས་དེ་དག་ཐོར་གྱར་དུ་སོང་བ་ ཇི་སྙེད་ཅིག་བྱུང་ཡོད་ཀྱང་ད་དུང་གནའ་བོའི་རིག་དངོས་མི་ཉུང་བ་ཞིག་ད་ལྟའང་མཇལ་ རྒྱུ་ཡོད་པས་རྒྱལ་ཁབ་ཕྱི་ནང་གི་ཡུལ་སྐོར་བ་དང་།རྒྱ་ཆེའི་དད་ལྡན་རྣམས་ལ་སྒོ་དབྱེ་ཡུལ་ གཙོ་གྲས་སུ་གྱུར་ཡོད། དཔལ་ས་སྐྱ་དགོན་འདིས་མེས་རྒྱལ་གྱི་ལོ་རྒྱུས་དང་རིག་གནས་འཕེལ་རྒྱས་གཏོང་རྒྱུའི་ཐད་ གལ་ཆེའི་གནས་བབ་བཟུང་ཡོད་པས་སྤྱི་ལོ་༡༩༦༡ལོ་ནས་བཟུང་རྒྱལ་ཡོངས་ཀྱི་གཙོ་གནད་ རིག་དངོས་སྲུང་སྐྱོབ་སྡེ་ཚན་གྱི་གྲས་སུ་གཏོགས་སོ།
ཆོས་ལུགས།Edit
ས་སྐྱ་ནི་བོད་ཀྱི་གྲུབ་མཐའ་ས་སྐྱ་པའི་དགོན་སྡེ་གཅིག་རེད།
མིང་འབྱུང་ཚུལ།Edit
དགོན་དེ་ནི་གཞིས་རྩེ་གྲོང་ཁྱེར་ས་སྐྱ་རྫོང་ཁོངས་སུ་གནས་པས་ན་ས་སྐྱ་དགོན་ཞེས་འབོད།
== ཟིན་ཐོ་འམ་དཔྱད་གཞི། ==ས་སྐྱ་ཞེས་པའི་མིང་གི་བྱུང་བ་མདོར་བསྡུས་ཤིག་བརྗོད་ན། ཡུལ་དེའི་བྱང་ངོས་དབོན་པོ་རི་གླང་ཆེན་འཕྲེད་དུ་ཉལ་བ་ལྟ་བུའི་ལྟོ་བའི་ངོས་སུ་ས་སྐྱ་བོ་ཡོད་པས། དེ་ལྟར་སའི་ཁ་དོག་ཡུལ་མིང་ལ་ཐོགས་པ་ཞིག་ཡིན།


text:
སྲིད་སྐྱོང་བློ་བཟང་སེང་གེ་མཆོག་ལ་ཁོང་གིས་འདས་པའི་ལོ་གསུམ་རིང་ལས་དོན་ག་རེ་གནང་ཡོད་པ་དང་། རྒྱ་བོད་འབྲེལ་མོལ་སོགས་ཀྱི་ཐད་བཅར་འདྲི་ཞུས་ཡོད།
གླེང་མོལ།
...now browsing by category
སྲིད་སྐྱོང་མཆོག་ལ་བཅར་འདྲི།Wednesday, September 3rd, 2014
བོད་དོན་འཐབ་རྩོད་པ། གླིང་ཚ་ཚེ་བརྟན་རྡོ་རྗེ་བོར་ནས་ལོ་གཅིག་ཕྱིན་པ།Friday, June 13th, 2014
བོད་དོན་འཐབ་རྩོད་པ། གླིང་ཚ་ཚེ་བརྟན་རྡོ་རྗེ་ལགས་གོམས་བགྲོད་ཐེངས་གཉིས་པའི་སྐབས་གློ་བུར་དུ་གར་སོང་ཆ་མེད་དུ་གྱུར་ནས་ལོ་གཅིག་ཕྱིན་ཡང་། ད་དུང་ཁོང་གར་སོང་གང་ཡོད་མི་ཤེས་པའི་གནས་སུ་ལྷག་ཡོད། དེ་ཡང་ཕ་ཡུལ་མདོ་སྨད་བླ་བྲང་ནས་ཡིན་པའི་གླིང་ཚ་ཚེ་བརྟན་རྡོ་རྗེ་ལགས་ཀྱིས་ཕྱི་ལོ་༢༠༡༢ལོའི་ཟླ་༣ཚེས་༡༠ཉིན། རྒྱ་ནག་གཞུང་ལ་དགོས་འདུན་དོན་ཚན་ལྔ་བཏོན་ནས་བཞུགས་སྒར་དྷ་རམ་ས་ལ་ནས་བོད་ཀྱི་རྒྱལ་ས་ལྷ་སའི་བར་ཞི་བའི་གོམ་བགྲོད་བྱས་ཡོད་པ་དང་། སྟབས་མ་ལེགས་པར་བལ་ཡུལ་ཉེན་རྟོག་པས་ཁོང་འཛིན་བཟུང་གིས་ཟླ་ཤས་རིང་བཀག་ཉར་བྱས་རྗེས་གློད་བཀྲོལ་བཏང་ཡོད། དེ་ནས་ཡང་བསྐྱར་ཕྱི་ལོ་༢༠༡༣ལོའི་ཟླ་༣ཚེས་༡༠ཉིན། གླིང་ཚ་ཚེ་བརྟན་རྡོ་རྗེ་ལགས་ཀྱིས་བཞུགས་སྒར་དྷ་རམ་ས་ལ་ནས་བོད་ཀྱི་རྒྱལ་ས་ལྷ་སའི་བར་ཞི་བའི་གོམ་བགྲོད་ཐེངས་གཉིས་པ་དེ་འགོ་འཛུགས་ཀྱིས་ཉིན་༨༩འི་རྗེས་ཏེ། ལོ་དེའི་ཕྱི་ཟླ་༦པའི་ཚེས་༨ཉིན། རྒྱ་གར་ནུབ་བྷང་གྷར་མངའ་སྡེའི་གཱ་ལོན་ཕུག་གི་སེ་རྒྱུད་གྲྭ་ཚང་ནས་ལྕགས་རྟ་དང་། བཅའ་དངོས་སོགས་བཞག་ནས་ཁོང་གར་སོང་ཆ་མེད་དུ་གྱུར་བ་རེད།
ཁོང་བོར་བརླག་ཏུ་ཕྱིན་པའི་ལོ་གཅིག་གི་ནང་དུ་བཙན་བྱོལ་གཞུང་དམངས་གཉིས་ཀས་དགོས་ངེས་ཅན་གྱི་རྩད་ཞིབ་དང་ནུས་པ་ཐོན་ཐུབ་མེད། ཁོང་གིས་རྒྱ་ནག་གཞུང་ལ་བཏོན་པའི་དགོས་དམིགས་དོན་ཚན་ལྔ་ནི།
༡༽ཆ་རྐྱེན་གང་ཡང་མེད་པར་༧གོང་ས་མཆོག་ཕྱིར་བོད་ནང་དུ་ཕེབས་སུ་འཇུག་དགོས།
༢༽ཆ་རྐྱེན་གང་ཡང་མེད་པར་༧པན་ཆེན་ཆུང་སྲིད་རིན་པོ་ཆེས་གཙོས་བོད་ཀྱི་ཆབ་སྲིད་བཙོན་མ་རྣམས་གློད་བཀྲོལ་གཏོང་དགོས།
༣༽བོད་མིར་རང་གི་སྐད་དང་ཡི་གེ་སྦྱོང་རྒྱུར་རང་དབང་སྤྲོད་དགོས།
༤༽བོད་མིར་རང་ཡུལ་གྱི་ཆོས་གོས་དང་། གོམས་གཤིས་སོགས་རང་དབང་ཆ་ཚང་སྤྲོད་དགོས།
༥༽ད་ལྟ་བོད་ནང་དུ་སྡུག་སྦྱོང་དང་། མནར་གཅོད་གཏོང་མཁན་རྒྱ་ནག་གི་དམག་མི་ཡོངས་རྫོགས་བོད་ནས་ཕྱིར་འཐེན་བྱེད་དགོས། བཅས་རེད།
དེ་རིང་གི་རང་དབང་གི་གླེང་སྟེགས་ཞེས་པའི་ལེ་ཚན་ནང་། བོད་དོན་འཐབ་རྩོད་པ། གླིང་ཚ་ཚེ་བརྟན་རྡོ་རྗེ་ལགས་གར་སོང་ཆ་མེད་དུ་གྱུར་ནས་ལོ་གཅིག་ཕྱིན་པའི་སྐབས་འདིར། ཁོང་བོར་བརླག་མ་སོང་བའི་ཟླ་གཅིག་གི་སྔོན། རྒྱ་གར་ནས་བོད་བར་དུ་ཞི་བའི་གོམ་བགྲོད་བྱེད་བཞིན་པའི་ལམ་དུ། ཁོང་གི་ལས་འགུལ་སྐོར་ལ་དཔལ་ལྡན་རྒྱལ་གྱིས་གླེང་མོལ་ཞུས་པར་ཡོད་ཉན་ན་སྦྲེལ་ག་འདིར་མཐུད་རོགས སྦྲེལ་ཐག་འདིར་མཐུད་རོགས།
ལ་རྩེ་དཔེ་མཛོད་ཁང་།Tuesday, December 17th, 2013
ཨ་རིའི་གྲོང་ཁྱེར་ནེའུ་ཡོག་ནང་ཡོད་པའི་ཀུན་ཕན་ཐེབས་རྩ་ཚོགས་པའི་ལ་རྩེ་དཔེ་མཛོད་ཁང་གི་འགན་འཛིན་པད་མ་འབུམ་ལགས་དང་ མཉམ་དུ་ལ་རྩེ་དཔེ་མཛོད་ཁང་དང་། བོད་ཀྱི་དེང་རབས་རྩོམ་རིགས་སྐོར་ལ་གླེང་མོལ་བྱེད་རྒྱུ་ཡིན། པད་མ་འབུམ་ལགས་ནི་བོད་ནང་རྒྱ་ནག་གཞུང་གི་སློབ་གསོའི་འོག་འཚར་ལོངས་བྱུང་ནས། སྤྱི་ ༡༩༨༠ བརྒྱད་ཅུའི་ནང་། ནུབ་བྱང་མི་རིགས་སློབ་གྲ་ཆེན་མོའི་དགེ་རྒན་གནང་མྱོང་བ་དང་། ༡༩༨༩ ལོར། རྒྱ་གར་ལ་བཙན་བྱོལ་དུ་འབྱོར་ནས་། བཙན་བྱོལ་བོད་གཞུང་གི་ཤེས་རིག་ལྷན་ཁང་དུ་ལས་ཀ་བྱས་ཡོད་ལ། དེ་ནས་ཨ་རྨེས་རྨ་ཆེན་བོད་ཀྱི་རིག་གཞུང་ཞིབ་འཇུག་ཁང་གསར་འཛུགས་བྱེད་མཁན་ཀྱི་གྲས་ཀྱང་ཡིན། དེང་སྐབས་ཨ་རིའི་གྲོང་ཁྱེར་ནེའུ་ཡོག་ནང་ཡོད་པའི། ལ་རྩེ་དཔེ་མཛོད་ཁང་གི་འགན་འཛིན་ལས་ཀ་བྱེད་བཞིན་ཡོད་པ་རེད།
བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཙོ་མཆོག་ལ་བཅར་འདྲི།Tuesday, December 17th, 2013
བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཙོ་སྤེན་པ་ཚེ་རིང་མཆོག་ལ་བཅར་འདྲི་ཞུས་པ་ཡོད། ཚོགས་གཙོ་མཆོག་ལ་བོད་རྒྱའི་གྲོས་མོལ་དང་། རང་ལུས་མེ་སྲེག རྒྱལ་སྤྱིའི་སྟེང་བོད་དོན་ལས་འགུལ་སྤེལ་ཕྱོགས་དང་། དེའི་ནུས་བ། གསར་འགོད་རང་དབང་སོགས་སྐོར་ལ་བཅར་འདྲི་ཞུས་ཡོད།
རྡེའུ་འབུམ།Friday, June 21st, 2013
༼རྡེའུ་འབུམ། བོད་ཀྱི་བུད་མེད་དཀྱུས་མ་ཞིག་གི་མི་ཚེའི་ལོ་རྒྱུས།༽ ཞེས་པའི་དེབ་དེ་ནི། ཀུན་བཟང་སྒྲོལ་མ་ལགས་ཀྱིས་ཞེད་སྣང་དང་། འཛེམས་དོགས་མེད་པར་༡༩༩༠ ནང་བོད་ཀྱི་ཨ་མདོ་ས་ཁུལ་དུ་བུ་མོ་ཆུང་ཆུང་ཞིག་གིས་དཀའ་སྡུག་ཆེ་བའི་འཚོ་བར་གདོང་ལེན་བྱས་པའི་མྱོང་ཚོར་དང་། དེ་ནས་བཙན་བྱོལ་དུ་འབྱོར་ནས་རྒྱ་གར་དུ་སྐྱབས་བཅོལ་བའི་འཚོ་བ་རོལ་བའི་ཉམས་མྱོང་། དེའི་རྗེས་ཨ་རིར་ཕེབས་ཏེ་ལུགས་སྲོལ་དང་། གོམས་གཤིས། སྐད་ཡིག་སོགས་མི་གཅིག་པའི་སྤྱི་ཚོགས་ཞིག་གི་ནང་འཚོ་བ་གསར་བ་འགོ་འཛུགས་བྱས་བའི་བརྒྱུད་རིམ་གསལ་བོར་འཁོད་ཡོད་པ་རེད།
ང་རང་གིས་ཤེས་ཚོད་ལ་ཀུན་བཟང་སྒྲོལ་མ་ལགས་ཀྱིས་བྲིས་པའི་ ༼ རྡེའུ་འབུམ། བོད་ཀྱི་བུད་མེད་དཀྱུས་མ་ཞིག་གི་མི་ཚེའི་ལོ་རྒྱུས།༽ཞེས་པའི་དེབ་འདི་ནི། བོད་ཀྱི་བུད་མེད་དཀྱུས་མ་ལོ་ཆུང་ཞིག་གིས་མི་ཚེའི་ལོ་རྒྱུས་ཀྱི་དེབ་ཞིག་ཨ་རིའི་ནང་དབྱིན་ཡིག་ཐོག་པར་བསྐྲུན་བྱས་པ་ཐོག་མ་དེ་རེད། ཀུན་བཟང་སྒྲོལ་མ་ལགས་ནི་ལོ་ན་༣༢ ཡིན་པ་དང་། དེང་སྐབས་ཨ་རིའི་ཤར་ཕྱོགས་Maine མངའ་སྡེའི་ནང་གནས་སྡོད་བྱས་ཡོད་ལ། ཁོང་གི་གཟའ་ཟླ་ཨེ་ཝན་དང་ཁོང་གཉིས་ལ་བུ་མོ་གཉིས་ཡོད་པ་རེད།
༼རྡེའུ་འབུམ། བོད་ཀྱི་བུད་མེད་དཀྱུས་མ་ཞིག་གི་མི་ཚེའི་ལོ་རྒྱུས།༽ ཞེས་པའི་དེབ་དེའི རྩོམ་པ་པོ་ཀུན་བཟང་སྒྲོལ་མ་ལགས་དང་མཉམ་དུ་གླེང་མོལ་བྱས་བར་ཉན་འདོད་ཡོད་ན།
འཕྲུལ་དེབ།Friday, June 21st, 2013
དེང་སྐབས་འཕྲུལ་རིག་ཡར་རྒྱས་འགྲོ་བཞིན་པ་དང་བསྟུན་ནས་མི་རྣམས་ཀྱི་ཉིན་རྒྱུན་གྱི་འཚོ་བ་དང་། ལས་དོན་བྱེད་ཕྱོགས་ལའང་། འགྱུར་བ་འགྲོ་བཞིན་ཡོད་པ་རེད། དཔེ་ཆ་པར་སྐྲུན་ལ་མཚོན་ན། རྡོ་བརྐོས་དང་། ཤིང་བརྐོས། ལྕགས་པར། པར་སློག་རྒྱག་པ་སོགས་བརྒྱུད་རིམ་གང་མང་ཞིག་བརྒྱུད་ནས་དེང་སྐབས་༼འཕྲུལ་དེབ༽ཟེར་ཞིག་གློག་ཀླད་ནང་པར་བསྐྲུན་བྱས་ནས། ཆུ་ཚོད་སྐར་ཆ་གཅིག་གི་ནང་དྲ་ལམ་བརྒྱུད་ནས་འཛམ་གླིང་ས་ཕྱོགས་གང་སར་བཀྲམས་ཏེ་མི་སྟོང་ཕྲག་མང་པོས་ལྟ་ཀློག་ཐུབ་ཀྱི་ཡོད་པ་རེད། དེ་རིང་གི་ལེ་ཚན་འདིའི་ནང་དུ་། རྒྱ་གར་ལྷོ་ཕྱོགས་འབྲས་སྤུངས་དགོན་པར་སློ་གཉེར་གནང་བཞིན་པའི་ཞོར་ལ་འཕྲུལ་དེབ་བཟོ་མཁན། མཁྱེན་རབ་རྒྱ་མཚོ་འམ། ཤིས་ཚང་ལྗང་སྨྱུག་ལགས་དང་མཉམ་དུ་གླེང་མོལ་བྱེད་རྒྱུ་ཡིན།
སྦྲེལ་མཐུད་འདིར་མནོན་རོགས།
བོད་ཀྱི་གཞོན་ནུ་ལྷན་ཚོགས་ཀྱི་ཚོགས་གཞོན་ལ་བཅར་འདྲི།Monday, January 7th, 2013
བོད་ཀྱི་གཞོན་ནུ་ལྷན་ཚོགས་ནི། བཙན་བྱོལ་བོད་མིའི་སྤྱི་ཚོགས་ཁྲོད་། གཞུང་འབྲེལ་མ་ཡིན་པའི་ཚོགས་པ་ཆེ་ཤོས་དེ་ཡིན་ལ། བོད་ཀྱི་གཞོན་ནུ་ལྷན་ཚོགས་ཀྱིས་བོད་རང་བཙན་ཡིན་པའི་ཆབ་སྲིད་ཀྱི་ལྟ་བ་བཟུང་ཏེ། བོད་རང་བཙན་ཆེད་འཐབ་རྩོད་བྱེད་བཞིན་ཡོད་པ་རེད།
འདས་པའི་ཟླ་བ་གཅིག་ལྷག་གི་རིང་བོད་ཀྱི་གཞོན་ནུ་ལྷན་ཚོགས་ཀྱི་ཚོགས་གཞོན་དོན་གྲུབ་ལྷ་དར་ལགས་དང་། དྲུང་ཆེ་ཆོས་སྐྱིད་ལགས་རྣམ་གཉིས་བྱང་ཨ་རིའི་ནང་ཕེབས་ནས་ལས་དོན་སྤེལ་ཡོད་པ་རེད། བོད་ཀྱི་གཞོན་ནུ་ལྷན་ཚོགས་ཀྱི་། ཚོགས་གཞོན་དོན་གྲུབ་ལྷ་དར་ཨ་རིའི་ནང་ཡོད་པའི་སྐབས་འདིར་ཨེ་ཤའི་རང་དབང་རླུང་འཕྲིན་ཁང་གིས་བཅར་འདྲི་ཞུས་བར་གཟིགས་རོགས།
མ་བུ་གཉིས་ཀྱི་ཁ་བརྡ།Sunday, November 25th, 2012
བཀའ་བློན་ཁྲི་བ་མཆོག་ལ་བཅར་འདྲི།Friday, July 20th, 2012
བོད་མིའི་སྒྲིག་འཛུགས་ཀྱི་བཀའ་བློན་ཁྲི་བ་བློ་བཟང་སེང་གེ་ལགས་ལ་བཅར་འདྲི་ཞུས་པར་གསན་རོགས།
ལྷ་མོ་འཚོ་མཉམ་དུ་གླེང་མོལ།Friday, March 23rd, 2012
རྒྱ་ནག་གཞུང་གིས་བོད་ནང་བོད་མི་མང་པོ་ཞིག་ལ། རྒྱལ་ཁབ་ཁ་བྲལ་གྱི་ཉེས་འཛུགས་བྱས་ནས་བཙོན་འཇུག་བྱས་ཡོད་པའི་ཁྲོད། སློབ་གྲའི་དགེ་རྒན་དང་། རྩོམ་པ་པོ། གློག་བརྙན་བཟོ་མཁན་སོགས་ཤེས་ཡོན་ཅན་གྱི་མི་སྣ་མང་པོ་ཞིག་བཙོན་འཇུག་བྱས་ཡོད་པ་རེད། དེའི་ཁྲོད་ཀྱི་གཅིག་ནི། འཇིགས་བྲལ་ ཞེས་པའི་དངོས་བྱུང་གློག་བརྙན་བཟོ་མཁན། དོན་གྲུབ་དབང་ཆེན་ལགས་རེད། དོན་གྲུབ་དབང་ཆེན་ལགས་གྱིས་ ༢༠༠༨ ལོར་རྒྱལ་སྤྱིའི་ཨོ་ལེམ་ཕི་ཁི། ལུས་རྩལ་འགྲན་ཚོགས་རྒྱ་ནག་ཏུ་མ་འཚོགས་གོང་། བོད་མི་ཁག་ཅིག་ལ་བསམ་ཚུལ་དྲིས་པའི་དངོས་བྱུང་གློག་བརྙན། འཇིགས་བྲལ་ ཞེས་པ་བཟོ་བསྐྲུན་བྱས་པར་བརྟེན། རྒྱ་ནག་གཞུང་གིས་ཁོང་ལ་ རྒྱལ་ཁབ་ཁ་བྲལ་གྱི་ ཉེས་འཛུགས་བྱས་ནས་ ༢༠༠༩ ལོའི ་ཟླ་བ༡༢ཚེས ༢༨ཉིན་ཟི་ལིང་། གྲོང་ཁྱེར་འབྲིང་རིམ་མི་མང་ཁྲིམས་ཁང་གིས་ གསང་བའི་ངང་ལོ་དྲུག་གི་བཙོན་འཇུག་ཁྲིམས་ཐག་ཡོད་པ་རེད། དོན་གྲུབ་དབང་ཆེན་ནི་ཨ་མདོ་བ་ཡན་ནས་ཡིན་པ་དང་། ད་ལྟ་ལོ་༣༨་རེད་ལ༌། ཁོང་གི་བཟའ་ཟླ་ལྷ་མོ་འཚོ་དང་ཕྲུ་གུ་བཞི། རྒྱ་གར་རྡ་རམ་ས་ལར་གནས་སྡོད་བྱས་ཡོད་པ་རེད། དེང་སྐབས་ དོན་གྲུབ་དབང་ཆེན་་གྱི་གཟའ་ཟླ་ལྷ་མོ་འཚོ་ལགས་ཡོ་རོབ་དང་། ཨ་རི་སོགས་ཕེབས་ནས་ཁོང་གི་གཟའ་ཟླ་གཙོིས་པའི་བོད་ནང་གི་ཆབ་སྲིད་བཙོན་པ་རྣམས། རྒྱ་ནག་གི་བཙོན་ཁང་ནས་། གློད་གྲོལ་ཆེད། རྒྱལ་སྤྱིའི་ སྤྱི་ཚོགས་གིས་ རོགས་རམ་ཡོང་བའི་འབོད་སྐུལ་བྱེད་བཞིན་ཡོད་པ་རེད། ད་ཐེངས་ལྷ་མོ་འཚོ་ཨ་རིར་ནང་ཕེབས་ཡོད་པའི་སྐབས་འདིར། ཨེ་ཞི་ཡ་རང་དབང་རླུང་འཕྲིན་ཁང་གི་ནང་དུ། ཕེབས་ནས་ང་ལ་བཅར་འདྲིའི་གོ་སྐབས་གནང་པར་ཐུགས་རྗེ་ཆེ།


text:
—— བོད་ཀྱི་དམངས་སྲོལ་མཁས་དབང་རྒྱང་འཁོར་ཚེ་ཕུན་ལགས་སུ་བཅར་འདྲི་ཞུས་པའི་སྐོར་བཀོད་པ།
འདི་ནི་རྒྱང་འཁོར་ཚེ་ཕུན་ལགས་ཀྱིས་རྩིས་འཁོར་སྤྱད་ནས་རྩོམ་འབྲི་གནང་བཞིན་པ།
རྒྱང་འཁོར་ཚེ་ཕུན་ལགས་ནི། དམངས་སྲོལ་རིག་པ་དང་གླིང་སྒྲུང་རིག་པའི་སྐོར་ལ་ཞིབ་འཇུག་གནང་མཁན་བོད་ཀྱི་དམངས་སྲོལ་མཁས་དབང་གི་ཡ་གྱལ་ཞིག་ཡིན་ཅིང་། ཁོང་སྤྱི་ལོ་1965ལོར་གཞིས་རྩེ་གྲོང་ཁྱེར་པ་སྣམ་རྫོང་ཁོངས་ཀྱི་སྤྱིར་བཏང་སོ་ནམ་པའི་ཁྱིམ་ཚང་ཞིག་ཏུ་འཁྲུངས། སློབ་གྲྭ་ཆུང་འབྲིང་འགྲིམས་རྗེས་སྤྱི་ལོ་1986ལོར་ཀྲུང་དབྱང་མི་རིགས་སློབ་གྲྭ་ཆེ་མོ་ནས་སློབ་མཐར་ཕྱིན་པ་དང་། མིག་སྔར་ཁོང་གིས་བོད་ལྗོངས་སྤྱི་ཚོགས་ཚན་རིག་ཁང་མི་རིགས་ཞིབ་འཇུག་ཚན་པའི་སུའོ་ཀྲང་དང་ཞིབ་འཇུག་པ་ཆེ་མོ་བའི་གནས་བབ་ཀྱི་ཐོག་ནས་འགན་བབ་ལས་དོན་སྒྲུབ་གནང་བཞིན་ཡོད་ལ། བོད་ལྗོངས་སློབ་གྲྭ་ཆེ་མོའི་ཞིབ་འཇུག་སློབ་མའི་སློབ་དཔོན་དང་། བོད་ལྗོངས་དམངས་ཁྲོད་སྒྱུ་རྩལ་མཁས་པའི་མཐུན་ཚོགས་ཀྱི་ཚོགས་གཙོ་གཞོན་པ་དང་། རང་སྐྱོང་ལྗོངས་དང་ལྷ་ས་གྲོང་ཁྱེར་རིམ་པ་གཉིས་ཀྱི་མི་དམངས་འཐུས་ཚོགས་རྒྱུན་ཨུད་ཀྱི་ཁྲིམས་འཛུགས་སྐོར་གྱི་བློ་འདྲི་སའི་ཆེད་མཁས་པ་སོགས་ཀྱི་ལས་འགན་ཡང་ཞོར་འཛིན་གནང་བཞིན་ཡོད་པ་རེད།
རྒྱང་འཁོར་ཚེ་ཕུན་ལགས་ནི་ད་ལྟ་སྐུ་ན་དར་ལ་བབས་ཤིང་། ཤེས་བྱ་དང་མྱོང་བ་ཕུན་སུམ་ཚོགས་པའི་མཁས་དབང་མིང་དོན་མཚུངས་པ་ཞིག་ཡིན་པ་ནི། ཁོང་གིས་ལོ་ངོ་སུམ་ཅུ་ལྷག་ཙམ་གྱི་རིང་བོད་ཀྱི་དམངས་སྲོལ་ཆུ་གཏེར་ལྟར་རྒྱ་ཆེ་བའི་ཁྲོད་དུ་ངལ་བ་ཁྱད་བསད་ཀྱིས་ཞིབ་འཇུག་གནང་བའི་གྲུབ་འབྲས་མང་པོ་ཞིག་ནས་མཚོན་གྱི་ཡོད་ལ། དེ་བས་ཀྱང་བླངས་ན་འཛད་མཐའ་མེད་པ་དང་སྤྱད་ཀྱང་རྫོགས་རྒྱུ་མེད་པར་སྣང་བའི་གླིང་སྒྲུང་ཞིབ་འཇུག་གི་གྲུབ་འབྲས་ལས་མངོན་གྱི་ཡོད་ཅིང་། ཁོང་གི་ཐུན་མོང་མིན་པའི་རིག་སྟོབས་དང་ཉམས་པ་མེད་པའི་སྙིང་སྟོབས་ལ་བརྟེན་ནས་འགན་བབ་ལས་དོན་གྱི་ཐད་ནས་རྒྱལ་ཁབ་དང་སྤྱི་ཚོགས་ལ་ངོ་གནོང་མི་དགོས་པ་དང་སུབ་ཐབས་མེད་པའི་ཕྱག་རྗེས་འཇོག་གནང་མཛད་ཡོད་སྟབས། རིང་མིན་གོང་ཁོང་རྒྱལ་སྲིད་སྤྱི་ཁྱབ་ཁང་གི་དམིགས་བསལ་ཕོགས་སྣོན་བཞེས་མཁན་ཆེད་མཁས་པ་ཞིག་ཏུ་གྱུར་ཡོད་ལ། རྒྱལ་ཁབ་རིམ་པའི་གྲགས་ཅན་རིག་གནས་མཁས་དབང་ཞེས་པ་དང་། རྒྱལ་ཁབ་རིམ་པའི“ཤེས་ལྡན་པ་བརྒྱ་སྟོང་ཁྲིའི་ལས་གཞིའི”མི་སྣ་ཞེས་པ། རྒྱལ་ཁབ་རིམ་པའི་སྤྱི་ཚོགས་ཚན་རིག་གི་སྣེ་ཁྲིད་པ་ཞེས་པ་སོགས་ཀྱི་མཚན་སྙན་ཡང་ཐོབ་ཡོད། གསར་འགོད་པས་ཁོང་གི་ལས་དོན་སྐོར་ཞིབ་ཕྲ་བཅར་འདྲི་ཞུ་སྐབས། ཁོང་ནི་དམངས་སྲོལ་དང་ཁྱད་པར་དུ་གླིང་སྒྲུང་གི་ཞིབ་འཇུག་ཐད་རིག་པའི་སྤུ་གྲི་རྣོན་པོ་བརྡར་གནང་སྟེ། གནད་དོན་ལ་མཐའ་དཔྱོད་ནན་པོ་གནང་མཁན་ཞིག་ཡིན་པའི་མྱོང་ཚོར་ཟབ་མོ་བྱུང་ལ། ཕྱོགས་གང་ཐད་ཀྱི་དྲི་བར་འཁོན་ཐོགས་མེད་པར་ལན་བསྐྱོན་ཐུབ་པའི་གསུང་ངག་བདེ་པོ་དེ་ཐོག་ནས་ཁོང་ནི་དུས་རྟག་ཏུ་དཔེ་དེབ་ནང་དབུ་བརྒྱུས་ནས་ཞུགས་མཁན་ཞིག་དང་སྤྱི་ཚོགས་ཀྱི་ལག་ལེན་ནང་ཞུགས་རྒྱུར་དོ་སྣང་ཆེན་པོ་གནང་མཁན་ཞིག་ཡིན་པ་གསལ་པོར་རྟོགས་ཀྱི་འདུག
བློ་གྲོས་འཇུག་པ་ཤིན་ཏུ་ཡངས།
ཞིབ་འཇུག་ལྗགས་རྩོམ་ཆུ་ཀླུང་བརྡོལ།
རྒྱང་འཁོར་ཚེ་ཕུན་ལགས་ནི་ཁེངས་སྐྱུང་ལྡན་པའི་ཤེས་ལྡན་པ་ཞིག་ཡིན་འདུག་སྟེ། ཁོ་བོས་བཅར་འདྲི་ཞུ་སྐབས། ཁོང་གིས“བཏང་བཏང་བྱུག་བྱུག་ཡོད་ཚད་ཞུས་ནས་ཆོ་མེད། བོད་ཀྱི་དམངས་སྲོལ་རིག་གནས་དང་། ངོ་མཚར་ཆེ་བའི་གླིང་སྒྲུང་ལ་ཞིབ་འཇུག་བྱས་པའི་གྲུབ་འབྲས་ཕྲན་ཙམ་འཇོག་ཐུབ་ན་སྙམ་པ་དེ་བདག་རང་གི་ཕུགས་འདུན་ཞིག་ཡིན་པས། ད་ཆ་ཕུགས་འདུན་དེ་སྒྲུབ་པའི་ལམ་ཕྱེད་ཟིན་ཙམ་ཡིན”ཞེས་གསུངས་ཀྱི་འདུག ཁོང་གི་འཚར་ལོང་བརྒྱུད་རིམ་ལ་དོ་སྣང་བྱེད་སྐབས། ཆུང་ངུའི་དུས་ནས་ཁོང་གིས་ཞིང་འབྲོག་ཁུལ་གྱི་བུ་ཕྲུག་གཞན་དང་འདྲ་བར་རང་ཉིད་ཀྱི་ལྟེ་ཁྲག་འཕོ་ས་སྟེ། རྒྱང་འཁོར་དུ་འབོད་པའི་ས་མ་འབྲོག་ཁུལ་དེར་སློབ་གྲྭར་བསྐྱོད་ཞོར་དུ་དཔྱིད་དུས་ཕྱུགས་རིགས་སྐྱེ་བསུ་དང་། སྟོན་དུས་ལོ་ཏོག་བརྔ་བསྡུ་སོགས་རྫོགས་རྒྱུ་མེད་པའི་ཞིང་འབྲོག་པའི་ལས་ཀར་ཞུགས་ཡོད་ཅིང་། ཆུང་དུས་ཞིང་འབྲོག་ཁུལ་གྱི་ལས་ཀ་མང་པོ་ཞིག་མཐོང་ཐོས་མྱོང་གྲུབ་བྱུང་བ་དེས་ཁོང་ལ་ཐོན་སྐྱེད་ཀྱི་ཉམས་མྱོང་ངེས་ཅན་ཐོབ་པ་མ་ཟད། དེ་ལྟའི་ལོ་ཟླའི་ནང་ཕ་ཡུལ་གྱི་བགྲེས་རབས་ཚོའི་ས་ནས་སྲོལ་རྒྱུན་གྱི་དམངས་ཁྲོད་རིག་གནས་མང་པོར་རོལ་བའི་སྐལ་བ་ཐོབ་པ་དང་། དམངས་ཁྲོད་རིག་གནས་ལ་ཞིབ་འཇུག་བྱེད་པའི་རྨང་གཞི་དེ་དམངས་ཁྲོད་དུ་གདིང་ཐུབ་པ་གནང་ཡོད། དེ་རྗེས་ཀྲུང་དབྱང་མི་རིགས་སློབ་གྲྭ་ཆེ་མོར་བགྲང་བྱ་བཞིའི་རིང་བོད་རིག་པའི་ཤེས་བྱ་སློབ་སྦྱོང་བྱེད་པའི་གོ་སྐབས་བཟང་པོ་ཐོབ་ཡོད་ཅིང་། སློབ་གྲྭ་ནས་བཟུང་སྟེ་དེབ་ཐོག་གི་ཤེས་བྱ་མང་པོ་ཞིག་ཡོད་པ་དེ་རྣམས་དོན་དངོས་ལ་ར་བསྡུར་གཏོང་འགོ་བཙུགས་གནང་ཡོད། སློབ་གྲྭ་ཐོན་ནས་བོད་ལྗོངས་སྤྱི་ཚོགས་ཚན་རིག་ཁང་དུ་ཞིབ་འཇུག་གི་ཕྱག་ལས་གནང་འགོ་ཚུགས། ཁོང་གིས་སྔ་རྗེས་སུ་སྟོད་མངའ་རིས་དང་། བྱང་འབྲོག་ཁུལ། དབུས་ལྷ་ས། ནུབ་གཙང་ཁུལ། ཤར་ཁམས་ཁུལ་སོགས་ཀྱི་གཞི་རིམ་དུ་ཟབ་འཇུག་གནང་སྟེ་སྤྱི་ཚོགས་བརྟག་དཔྱད་གནང་བ་དང་། རྒྱུན་དུ་ཞིབ་འཇུག་གནང་བའི་བརྒྱུད་རིམ་ནང་དམངས་སྲོལ་རིག་པ་དང་། དམངས་ཁྲོད་རྩོམ་རིག་རིག་པ། ལོ་རྒྱུས་སྙན་རྩོམ་རིག་པ། དེ་བཞིན་མི་རིགས་རིག་པ་སོགས་ཀྱི་རིགས་པའི་གཞུང་ལུགས་སློབ་སྦྱོང་ལ་འབད་བརྩོན་གནང་ཡོད་པ་རེད།
རྒྱང་འཁོར་ཚེ་ཕུན་ལགས་ཀྱི་བརྩམས་ཆོས་ཁག་གཅིག
བགྲང་བྱ་སུམ་ཅུའི་རིང་རྒྱང་འཁོར་ཚེ་ཕུན་ལགས་ཀྱིས་རང་འཁྲིའི་ཞིབ་འཇུག་ལས་དོན་ལ་ཡང་འབད་བསྐྱར་འབད་གནང་བ་བརྒྱུད། 《བོད་ལྗོངས་ཞིབ་འཇུག》དང་། 《ཀྲུང་གོའི་བོད་ཀྱི་ཤེས་རིག》སོགས་དུས་དེབ་ཁག་གི་ཐོག་བོད་རྒྱ་ཡིག་རིགས་གཉིས་ནས་བོད་རིག་པའི་དཔྱད་རྩོམ་དང་། དམངས་སྲོལ་ངོ་སྤྲོད་སོགས་རྩོམ་ཡིག་ཁག་བརྒྱ་ལྷག་ཙམ་སྤེལ་གནང་མཛད་ཡོད་པ་དང་། 《བོད་ལྗོངས་ས་མ་འབྲོག་ཁུལ་གྱི་ལུས་རྩལ་དང་རིག་རྩེད》ཅེས་པ་དང་། 《བོད་ཀྱི་དམངས་སྲོལ་གྱི་བླང་དོར་གསལ་བའི་སྒྲོན་མེ》ཞེས་པ། 《སྒྲུང་མཁན་བསམ་གྲུབ་ཀྱིས་ཕབ་པའི་གླིང་སྒྲུང་དཔེ་ཚོགས་སྐོར་གྱི་ཞིབ་འཇུག》ཅེས་པ། 《བོད་ཀྱི་གཉེན་སྲོལ་རགས་གླེང》ཞེས་པ། 《བོད་ཀྱི་དམངས་ཁྲོད་རིག་གནས་སྐོར་གྱི་དཔྱད་གླེང》ཞེས་པ་སོགས་ཆེད་རྩོམ་ཁག་གཅིག་དངོས་སུ་པར་སྐྲུན་གནང་ཡོད་པ་མ་ཟད། 《བོད་ཀྱི་དམངས་སྲོལ》ཞེས་པའི་རྒྱ་ཡིག་དཔེ་དེབ་སྟོད་ཆ་སྨད་ཆ་དང་། 《སྒྲུང་མཁན་བསམ་གྲུབ་ཀྱི་ཞལ་རྒྱུན་གཏམ་དཔེ་རྣ་བའི་བདུད་རྩི》ཞེས་པའི་གཏམ་དཔེ་གཅེས་བསྡུས། 《བོད་རིག་པའི་དཔྱད་རྩོམ་གཅེས་བསྡུས》ཞེས་པ་སོགས་དངོས་སུ་རྩོམ་སྒྲིག་དང་པར་སྐྲུན་གནང་ཡོད་པ་རེད།
རྒྱང་འཁོར་ཚེ་ཕུན་ལགས་ཀྱི་ཆེད་རྩོམ་རེ་རེ་ནས་ཞིབ་འཇུག་གི་རིན་ཐང་ཆེན་པོ་མངོན་གྱི་ཡོད་པ་སྟེ། ཁོང་གི་ཆེད་རྩོམ《བོད་ཀྱི་གཉེན་སྲོལ་རགས་གླེང》ཞེས་པའི་ནང་བོད་ཀྱི་གཉེན་སྲོལ་སྐོར་གྱི་ལུགས་སྲོལ་རྒྱུན་འཛིན་བྱེད་ཚུལ་དང་། སྲོལ་རྒྱུན་གཉེན་སྟོན། གཉེན་སྒྲིག་སྐོར་གྱི་འདུ་ཤེས་སོགས་ལ་དཔྱད་པ་ཞིབ་རྒྱས་གནང་ཡོད་པ་མ་ཟད། ལྷག་པར་དུ་རིག་གཞུང་ཁྱབ་ཁོངས་སུ་དར་བའི་ཕ་བུས་མནའ་མ་མཉམ་སྤྱོད་བྱེད་པ་དང་། མ་སྨད་ཀྱིས་མག་པ་མཉམ་སྤྱོད་བྱེད་པ། གྲོགས་པོས་མནའ་མ་མཉམ་སྤྱོད་བྱེད་པ་སོགས་ཚུལ་མིན་བྱ་སྤྱོད་བོད་རིགས་ཀྱི་གཉེན་སྲོལ་དུ་བརྗོད་པའི་ནོར་འཁྲུལ་གྱི་ལྟ་བ་དང་ཕུ་ནུས་མནའ་མ་མཉམ་སྤྱོད་བྱེད་པ་བོད་རིགས་ཀྱི་གཉེན་སྲོལ་ཡིན་ཚུལ་སོགས་ལ་དམངས་སྲོལ་རིག་པའི་གཞུང་ལུགས་དང་བོད་ཀྱི་སྤྱི་ཚོགས་ཀྱི་དངོས་ཡོད་འཚོ་བ་ཟུང་འབྲེལ་གྱིས་མཐའ་དཔྱོད་གནང་ཡོད། ཆེད་རྩོམ་དེའི་ནང་ད་དུང་ཁོང་གིས་ཡུན་རིང་ཞིབ་འཇུག་བྱས་འབྲས་སུ་བོད་མི་རིགས་ཀྱི་ལོ་རྒྱུས་འཕེལ་རྒྱས་འགྲོ་བའི་བརྒྱུད་རིམ་ནང་དྲག་རྩལ་བསྡུར་ནས་མནའ་མ་བརྩོན་ལེན་བྱེད་པ་དང་། རིག་པའི་རྩལ་འགྲན་ནས་མནའ་མ་བརྩོན་ལེན་བྱེད་པ། མངལ་གནས་སུ་ཕྲུ་གུའི་གཉེན་སྒྲིག གཡོག་བསུའི་གཉེན་སྒྲིག་སོགས་བྱུང་ཡོད་ཚུལ་ཐད་ཐེངས་དང་པོར་རིག་པས་སྒྲུབ་ཡོད་ལ། ད་གཟོད་བོད་རིག་པའི་རིག་གཞུང་ཁྱབ་ཁོངས་སུ་ཆེད་མཁས་པ་མང་པོས་ཁས་ལེན་པའི་ལྟ་བ་ཞིག་ཏུ་གྱུར་ཡོད་པ་རེད། རྒྱང་འཁོར་ཚེ་ཕུན་ལགས་ཀྱིས་དཔེ་ཁྲིའི་ཐོག་ནས་གུས་པར་འགྲེམས་སྤེལ་གནང་ཟིན་པའི་དཔེ་དེབ《བོད་ཀྱི་དམངས་ཁྲོད་རིག་གནས་སྐོར་གྱི་དཔྱད་གླེང》ཞེས་པ་ཞིག་བསྟན་གནང་ཞིང་། ཁོ་བོས་དེར་ལྟ་སྐབས། དེའི་ནང་དམངས་སྲོལ་དང་དམངས་ཁྲོད་རྩོམ་རིག་སྐོར་གྱི་དཔྱད་རྩོམ་36ཙམ་བདམས་བཀོད་བྱས་འདུག དཔེ་དེབ་དེའི་ནང་གི་དཔྱད་རྩོམ་ཚང་མར་ཞིབ་འཇུག་གི་རིན་ཐང་ཤིན་ཏུ་ཆེ་བས་ཁོ་བོས་ཁོང་གིས་དུས་ཚོད་ཡན་པོར་བཏང་མ་གནང་བར་བསྔགས་བརྗོད་ཞུ་སྐབས། རང་ཉིད་ཞིབ་འཇུག་པ་ཞིག་གི་ངོས་ནས་བཤད་ན། འགན་འཁྲི་སྒྲུབ་ཁུལ་ཙམ་རེད་ཅེས་དང་། ཡང་ཁོང་གི་ངོ་སྤྲོད་ཉན་སྐབས། ཉེ་བའི་ལོ་ཤས་ནང་ཁོང་གིས《བོད་ཀྱི་དམངས་སྲོལ》ཞེས་པའི་རྒྱ་ཡིག་དཔེ་དེབ་སྟོད་ཆ་སྨད་ཆ་དང་། 《སྒྲུང་མཁན་བསམ་གྲུབ་ཀྱི་ཞལ་རྒྱུན་གཏམ་དཔེ་རྣ་བའི་བདུད་རྩི》ཞེས་པ། 《གངས་མཐིང་གཉེན་སྟོན་རྟེན་འབྲེལ་ཆེ་མོ》དང་། 《འགོག་གླིང》ཞེས་པ་སོགས་སྒྲུང་པས་འཆད་གྱེར་གནང་བའི་ངག་སྒྲུང་དང་། 《བོད་རིག་པའི་དཔྱད་རྩོམ་གཅེས་བསྡུས》ཞེས་པ་སོགས་རྒྱ་ཆེའི་ཀློག་པ་པོ་དང་ཆེད་ལས་པས་དགའ་པོ་བྱེད་པའི་བརྩམས་ཆོས་མང་པོ་ཞིག་འཚོལ་བསྡུ་ལེགས་སྒྲིག་དང་རྩོམ་སྒྲིག་པར་སྐྲུན་གནང་འདུག་ལ། རྒྱ་ཡིག་ནས《ལྷ་སའི་མི་རིགས་དུས་ཆེན་རིག་གནས》ཞེས་པའི་དཔེ་དེབ་ཞིག་ཀྱང་རྩོམ་སྒྲིག་གི་གཙོ་འགན་བཞེས་འདུག
ཆེད་རྩོམ་འབྲི་བར་དཔྱད་གཞི་མང་པོ་གཟིགས་དགོས་པའི་ཀླད་པའི་ངལ་གསོ་རྒྱབ་བསྐྱུར་དང་། གང་སར་དོན་དངོས་ལ་ཉམས་ལེན་གནང་བར་ཕེབས་པའི་ངལ་དུབ་སྣང་མེད་དུ་བཞག་གནང་བའི་འབྲས་བུར་རྩོམ་འབྲི་གནང་བའི་ཆེད་རྩོམ་མི་ཉུང་བ་ཞིག་ལ་སྤྱི་ཚོགས་ཐོག་ཚུར་སྣང་ལན་ཆ་དྲག་པོ་བྱུང་ཡོད་པ་ཨ་ཅང་ཅང་། ཆེད་རྩོམ《དམངས་སྲོལ་གྱི་བླང་དོར་གསལ་བའི་སྒྲོན་མེ》ཞེས་པ་དང་། 《བྱི་ཕྲུག་སྐོར་ལ་ཐོག་མར་དཔྱད་པ》ཞེས་པ། 《སྒྲུང་པའི་ཞིབ་འཇུག་ལས་འཕྲོས་པའི་བསམ་གཞིག》ཅེས་པ། 《ཤར་པའི་མི་རིགས་ཀྱི་འབྱུང་ཁུངས་ལས་འཕྲོས་པའི་དེའི་མི་རིགས་ཀྱི་གཏོགས་ཁོངས་སྐོར་དཔྱད་པ་རྣག་ཐོག་གཙག་བུ》ཞེས་པ་སོགས་ལ་བོད་ལྗོངས་སྤྱི་ཚོཌ་ཚན་རིག་ཁང་གིས་ཕུལ་བྱུང་རིག་གཞུང་གྲུབ་འབྲས་ཞེས་པའི་བྱ་དགའ་སྤྲད་ཡོད་པ་རེད།
མྱུར་སྐྱོབ་འགན་འཁྲི་ཕྲག་ཏུ་བཞེས།
རིན་ཐང་ཡོད་པའི་ཞབས་རྗེས་བཞག
གླིང་སྒྲུང་ནི་རང་རེ་ཁ་བ་ཅན་གྱི་མི་རིགས་འདིས། ཡུན་རིང་གི་ལོ་རྒྱུས་འཕེལ་རྒྱས་འགྲོ་བའི་བརྒྱུད་རིམ་ནང་ཐུན་མོང་གིས་གསར་རྩོམ་བྱས་པ་ཞིག་ཡིན་ཞེས་ཤོད་ཆོག་པ་དང་། གཅེས་ཉར་རྒྱུན་འཛིན་བྱས་པའི་མཆོག་ནོར་ཞིག་ཡིན་ཅིང་། འདི་ཉིད་དར་ཁྱབ་ཆེ་ལ་བམ་གྲངས་མང་བས་ད་བར་མི་རྣམས་ཀྱིས་བཙལ་རྙེད་ཐུབ་པའི་འཛམ་བུ་གླིང་གི་བྱུང་བརྗོད་སྙན་ངག་རིང་ཤོས་དེ་ཡིན་པས། འཛམ་གླིང་བྱུང་བརྗོད་སྙན་ངག་གི་རྒྱལ་པོ་ཞེས་འབོད་བཞིན་ཡོད་ལ། དེ་ནི་ད་དུང་ཡང་གསོན་པོར་གནས་པའི་དཔའ་བོའི་བྱུང་བརྗོད་སྙན་ངག་ཅིག་ཡིན། དེའི་ནང་གི་སྒྲུང་སྣ་མང་པོ་ཞིག་ད་དུང་ཡང་དམངས་ཁྲོད་སྒྲུང་པའི་དྲན་པའི་ཀློང་དུ་འཇགས་ནས་ཡོད། གླིང་སྒྲུང་གི་དེ་ལྟའི་ཁྱད་ཡོན་དེས་དེའི་མྱུར་སྐྱོབ་དང་སྲུང་སྐྱོབ་ལས་དོན་གྱི་གལ་ཆེའི་རང་བཞིན་དང་དགོས་གཏུགས་ཀྱི་རང་བཞིན་གཏན་འཁེལ་བྱས་ཡོད།
རྒྱང་འཁོར་ཚེ་ཕུན་ལགས་སུ་གླིང་སྒྲུང་ཞིབ་འཇུག་གི་སྐོར་བཀའ་འདྲི་ཞུ་སྐབས། སྟབས་ལེགས་པ་ཞིག་ལ་གོང་རིམ་འབྲེལ་ཡོད་ཚན་པས། སྤྱི་ལོ་1997ལོར་སྐབས་དེའི་མི་རིགས་ཞིབ་འཇུག་ཚན་པའི་སུའོ་ཀྲང་གཞོན་པ་ཡིན་པའི་ཁོང་ལ། བོད་ཀྱི《གེ་སར》ཞིབ་འཇུག་ལྟེ་གནས་ཀྱི་འགན་འཁུར་ལས་འགན་གཅིག་ལྕོགས་བྱེད་དུ་བཅུག དུས་དེ་ནས་བཟུང་བོད་ཀྱི་དམངས་ཁྲོད་རིག་གནས་ལྡུམ་རའི་ནང་ཁྲ་ཆིལ་ལེར་སྣང་བའི《གླིང་སྒྲུང》གི་མྱུར་སྐྱོབ་ལས་དོན་ལ་ཤུགས་སྣོན་རྒྱག་རྒྱུའི་ཐད་ཁོང་ལ་ཆོད་སེམས་བརྟན་པོ་ཅིག་སྐྱེས་ཤིང་། ནུས་ཤུགས་ཡོད་རྒུས་ལས་དོན་དེར་ཞུགས་པས། དེར་གཡུར་ཟའི་གྲུབ་འབྲས་ཐོབ་ཡོད་ཅིང་། བོད་མི་རིགས་ཀྱི་རིག་གནས་ཤུལ་བཞག་དེ་ད་གཟོད་མཉམ་འབྲེལ་རྒྱལ་ཚོགས་སློབ་གསོ་རིག་གནས་རྩ་འཛུགས་ཨུ་ཡོན་ལྷན་ཁང་ནས་ཁྱབ་བསྒྲགས་བྱས་པའི་འཛམ་གླིང་མངོན་མིན་རིག་གནས་ཤུལ་བཞག་གི་མིང་གཞུང་དུ་ཚུད་ཡོད་པ་རེད།
དེའང་ལག་ལེན་ནང་ཁོང་གིས་ལས་དོན་སྒྲུབ་པའི་ཞབས་རྗེས་སུབ་ཐབ་མེད་པ་ཞིག་འཇོག་གནང་མཛད་ཡོད་པ་ནི། ནག་ཆུའི་དམངས་ཁྲོད་སྒྲུང་པ་རྣམས་ལ་འབྲེལ་བ་དམ་ཟབ་ཀྱིས་སྒྲུང་པས་འཆད་གྱེར་གནང་བའི་སྒྲུང་སྒྲ་ཕབ་ཀྱི་ལས་དོན་སྤེལ་ནས་སྔ་རྗེས་སུ་གྲགས་ཅན་སྒྲུང་པ་ཆོས་གྲགས་དང་། ཚེ་རིང་དགྲ་འདུལ། དཔའ་དགའ། ངག་དབང་དཔལ་ལྡན། མར་དེའུ། བཀྲ་ཤིས་རྡོ་རྗེ། ཟླ་བ་སོགས་སྒྲུང་པ་སྒེར་གྱི་ཁྱད་ཆོས་མངའ་བའི་སྒྲུང་སྣ་ཉི་ཤུ་ཙམ་སྒྲ་ཕབ་བྱས་པ་མ་ཟད། གཙོ་འགན་རྩོམ་སྒྲིག་པའི་མིང་ཐོག་ནས་ཆེད་མཁས་པ་སྒྲིག་འཛུགས་ཀྱིས་སྒྲུང་སྣ་15ཙམ་ཟིན་བྲིས་ལེགས་སྒྲིག་དང་རྩོམ་སྒྲིག་པར་སྐྲུན་ལེགས་སྒྲུབ་གནང་བ་མ་ཟད། ཁོང་རང་ཉིད་ཀྱིས་ཀྱང་སྒྲུང་སྣ་དྲུག་ཙམ་ལེགས་སྒྲིག་དང་། རྩོམ་སྒྲིག མཐའ་ཞུས་བཅས་འགན་གཙང་མ་བཞེས་ཡོད་ཅིང་། དེས་ཕུལ་བྱུང་སྒྲུང་པའི་བློ་ཡུལ་དུ་ཞུགས་ཤིང་དྲན་པའི་ཀློང་དུ་འཇགས་པའི་ཐུན་མོང་མིན་པའི་སྒྲུང་སྣ་སྐོར་ཞིག་མྱུར་སྐྱོབ་ཐུབ་པ་བྱུང་ཡོད་པ་རེད།
ཡང་ཁོང་གི་འཆར་འགོད་འོག་གངས་ལྗོངས་སྒྲ་བརྙན་དཔེ་སྐྲུན་ཁང་དང་མཉམ་ལས་ཐོག ནག་ཆུའི་དམངས་ཁྲོད་ཕུལ་བྱུང་སྒྲུང་པ་དྲུག་དང་བོད་ལྗོངས་སློབ་ཆེན་གྱི་ཞིབ་འཇུག་སློབ་མ་སྒྲིག་འཛུགས་ཀྱིས་གླིང་སྒྲུང་ནང་གི་མི་སྣ་མི་འདྲ་བ་65ཡི་དཔེ་མཚོན་རང་བཞིན་ལྡན་པའི་དབྱངས་རྟ་མི་འདྲ་བ་118སྒྲ་ཕབ་བྱས་ཤིང་། དངོས་སུ་འོད་སྡེར་པར་སྐྲུན་བྱས་སྟབས། ད་བར་ཅུང་ཆ་ཚང་བའི་གླིང་སྒྲུང་གི་དབྱངས་རྟ་སྒྲ་ཕབ་ཐུབ་མེད་པའི་སྟོང་ཆ་གསབ་ཐུབ་གནང་ཡོད་པ་དང་། དེ་མིན་ཁོང་གི་ཇུས་འགོད་འོག་ཆེད་ལས་པ་སྒྲིག་འཛུཌ་བྱས་ཏེ《གླིང་སྒྲུང་གི་དཔྱད་རྩོམ་ཕྱོགས་སྒྲིག》ཅེས་པའི་དཔེ་ཚོགས་ལེགས་སྒྲིག་དང་པར་སྐྲུན་བྱས་ཡོད་པ་དེ་ནི་བོད་རྒྱ་ཡིག་རིགས་མི་འདྲ་བའི་དེབ་གྲངས་བཞི་རེ་ལས་གྲུབ་ཡོད་པ་དང་། དེའི་ནང་བོད་ལྗོངས་ཁུལ་གྱི་དུས་དེབ་ཁག་ཏུ་འཁོད་པའི་གླིང་སྒྲུང་སྐོར་གྱི་དཔྱད་རྩོམ་མང་ཆེ་བ་བསྡུས་ཡོད་པས། རྒྱ་ཆེའི་ཀློག་པ་པོ་དང་། ཁྱད་པར་དུ་གླིང་སྒྲུང་ཞིབ་འཇུག་པ་ཚོར་སྟབས་བདེ་གང་ལེགས་སྐྲུན་ཐུབ་ཡོད་པ་རེད།
གླིང་སྒྲུང་སྐད་ཡིག་གཞན་དུ་བསྒྱུར།
སྙན་གྲགས་འཛམ་གླིང་ཀུན་ལ་ཁྱབ།
དེ་ཡང་གླིང་སྒྲུང་འདི་བཞིན་འགྲོ་བ་མིའི་རིགས་ཀྱི་རིག་གནས་བང་མཛོད་ཀྱི་རིན་ཆེན་ནོར་བུ་ཞིག་ཡིན་ཞིང་། འདི་ཉིད་ངག་ཐོག་ནས་ཡིག་ཐོག་ཏུ་དབབ་རྒྱུ་མངོན་འགྱུར་ཡོང་བ་བྱ་རྒྱུ་དང་། རྒྱ་སྒྱུར་དང་ཡིག་རིགས་གཞན་ལ་བསྒྱུར་ནས་འཛམ་བུ་གླིང་གིས་དེའི་ནང་དོན་ཆ་ཚང་བ་དང་སྙན་འཇེབས་ལྡན་པའི་སྙན་ངག་རྣམས་ཤེས་པ་བྱ་རྒྱུ་ནི་རང་རེས་འགྲོ་བ་མིའི་རིགས་ཀྱི་རིག་གནས་ལ་ལེགས་སྐྱེས་སུ་འབུལ་འོས་པ་ཞིག་ཡིན་གཤིས། ལས་དོན་དེར་ཁོང་གིས་དོ་སྣང་ཧ་ཅང་ཆེན་པོ་གནང་ཡོད་ཅིང་། གླིང་སྒྲུང་རྒྱ་སྒྱུར་གྱི་ལས་དོན་དེ་དུས་རབས་གོང་མའི་ལོ་རབས་བརྒྱད་ཅུ་པ་ནས་འགོ་བརྩམས་ཡོད་པ་དང་། ཁོང་དང་འབྲེལ་ཡོད་མི་སྣས་དཀའ་ངལ་དུ་མ་ཁྱད་བསད་གནང་བ་བརྒྱུད། སྔ་རྗེས་སུ་སྒྲུང་དེབ་11རྒྱ་ཡིག་ཏུ་བསྒྱུར་ནས་པར་སྐྲུན་ཐུབ་ཡོད་པ་དང་། ཕྱིས་སུ་གླིང་སྒྲུང་རྒྱ་སྒྱུར་གྱི་ལས་དོན་ལ་དགོས་ངེས་ཀྱི་རྨང་གཞི་འདིང་ཐུབ་པ་དང་ཉམས་མྱོང་གསོག་འཇོག་གནང་ཡོད་པ་རེད། འོན་ཀྱང་སྐབས་དེ་དུས་རྒྱུ་རྐྱེན་མང་པོ་ཞིག་གིས་རྒྱ་སྒྱུར་ལས་དོན་དེའང་མི་སྒེར་གྱི་རང་མོས་ཙམ་དང་ཐར་ཐོར་གྱི་རྣམ་པ་ཙམ་དུ་ལུས་པ་ལས། འཆར་གཞི་ཡོད་ལ་སྒྲིག་འཛུགས་ལྡན་པ་དང་། རྒྱ་སྒྱུར་གྱི་གཅིག་གྱུར་སྒྲིག་སྲོལ་ཞིབ་ཕྲ་ཡོད་པའི་ལས་དོན་སྤེལ་ཐུབ་མེད་པ་རེད། དེ་ལྟའི་དོན་དངོས་ལ་གཞིགས་ནས་བོད་ལྗོངས་སྤྱི་ཚོགས་ཚན་རིག་ཁང་ནས་ཀྱང་བོད་རང་སྐྱོང་ལྗོངས་ཀྱི་རིག་གནས་ལས་གྲྭ་གཙོ་བོ་གླིང་སྒྲུང་རྒྱ་སྒྱུར་གྱི་རྣམ་གྲངས་སྤྱི་ལོ་2013ལོར་འགོ་བརྩམས་ཡོད་ཅིང་། ལས་དོན་དེའི་ཞིབ་ཕྲའི་འཆར་གཞི་དང་། བྱ་རིམ། ཆེད་ལས་མཁས་པ་སྒྲིག་འཛུགས་དང་ལས་བགོས་སོགས་ཀྱི་ལས་འགན་ཚང་མ་རྒྱང་འཁོར་ཚེ་ཕུན་ལགས་ཀྱིས་བསྣམས་ཡོད་པ་དང་། རྒྱལ་ཡོངས་ཁྱོན་ནས་ཆེད་མཁས་པ་ལྔ་བཅུ་སྒྲིག་འཛུགས་ཀྱིས་སྒྲུང་མཁན་བསམ་གྲུབ་ཀྱིས་ཕབ་པའི་གླིང་སྒྲུང་དཔེ་ཚོགས་ལས་སྒྲུང་དཔེ་30རྒྱ་ཡིག་ཏུ་སྒྱུར་འགོ་ཚུགས་ཡོད་པ་རེད།
གསར་འགོད་པས་བཅར་འདྲི་ཞུ་བའི་ཉིན་དེར་ཐོག་བརྩེགས་ལྔའི་གཞུང་ལས་ཁང་དུ་ཁུ་སིམ་བུར་གནས་པའི་རྒྱང་འཁོར་ཚེ་ཕུན་ལགས་ཀྱིས་སྒྲོག་ཙེའི་ཐོག་ཡིག་ཚགས་ལུང་པ་གང་སྤུངས་ནས་དབྱེ་ཞིབ་གནང་བཞིན་འདུག་ཅིང་། དེ་དག་ཅི་ཡིན་སྐོར་བཀའ་འདྲི་ཞུ་སྐབས། དེ་དག་ནི་བོད་རང་སྐྱོང་ལྗོངས་ཀྱི་གལ་ཆེའི་རིག་གནས་ལས་གཞི་སྟེ། 《གླིང་སྒྲུང》རྒྱ་སྒྱུར་གྱི་ལས་གྲྭ་དང་། 《དམངས་ཁྲོད་སྒྲུང་པ་སྒེར་གྱི་ཁྱད་ཆོས་མཚོན་པའི་གླིང་སྒྲུང》དཔེ་ཚོགས་ལེགས་སྒྲིག་པར་སྐྲུན་གྱི་སྔོན་གྲབས་ཡིན་འདུག ལས་རིམ་དེ་དག་རྙོག་འཛིང་ཆེ་ཡང་ལེགས་གྲུབ་བྱུང་རྗེས་ཀུན་གྱི་ཤིས་བརྗོད་ཐོབ་པ་དང་། བོད་ཀྱི་རིག་གནས་བང་མཛོད་ཕྱུག་ཏུ་གཏོང་བའི་ལེགས་སྐྱེས་གསར་པ་ཞིག་རེད་ཅེས་ཞུ་སྐབས་ཁོང་གིས། ད་དུང་རང་ཉིད་ནས་འགན་འཁུར་ཏེ“བོད་ཀྱི་དམངས་ཁྲོད་བཤད་པ་འཚོལ་བསྡུ་ལེགས་སྒྲིག་དང་ཞིབ་འཇུག”ཅེས་པ་དང་། རྒྱལ་ཁབ་སྤྱི་ཚོགས་ཚན་རིག་ཐེབས་རྩའི་ནུབ་རྒྱུད་རྣམ་གྲངས“ཤར་པའི་མི་རིགས་གཏོགས་ཁོངས་སྐོར་གྱི་བརྟག་དཔྱད་ཞིབ་འཇུག”ཅེས་པའི་རྣམ་གྲངས་གཉིས་ལག་བསྟར་བྱེད་བཞིན་ཡོད་ལ། རིགས་པའི་གཞུང་ལུགས་དང་ལག་ལེན་ཟུང་འབྲེལ་གྱིས་ཤར་པ་བ་དེ་མི་རིགས་གང་གི་ཁོངས་སུ་གཏོཌ་པའི་སྐོར་ལ་ཞིབ་འཇུག་བྱེད་བཞིན་ཡོད་ཅེས་གསུངས་ཀྱི་འདུག
རྒྱང་འཁོར་ཚེ་ཕུན་ལགས་དང་སྒྲུང་མཁན་མཉམ་དུ་གཞི་རིམ་དུ་སྐྱོད་པ།


text:
དུས་རབས་ཉེར་གཅིག་པའི་ནང་པ་ཞེས་པའི་ཚོགས་འདུ་སྐོང་པ།
༢༠༡༧།༠༣།༢༠ཉིན་སྤེལ། དུས་རབས་ཉེར་གཅིག་པའི་ནང་པ། ཞེས་པའི་སྐོང་ཚོགས་འདིའི་དམིགས་ཡུལ་ནི་འཛམ་གླིང་ནང་ཞི་བདེ་དང་འཆམ་མཐུན་གྱི་ནུས་པ་གོང་སྤེལ་གཏོང་ཐབས་ཆེད་ཡིན་འདུག
ཕྱི་ཚེས་ ༡༧ ཉིན། ༧གོང་ས་༧སྐྱབས་མགོན་ཆེན་པོ་མཆོག་གིས་རྒྱ་གར་བྷི་ཧཱར་ནང་རྟེན་གཞི་བྱས་པའི་རཱཇ་གིར་རམ་བྱ་རྒོད་ཕུང་རི་གནས་ཆེན་ཡོད་སའི་གྲོང་ཁྱེར་དུ། རྒྱ་གར་རྒྱལ་སྤྱིའི་ལྟེ་གནས་ཚོགས་ཁང་ནང་དུ། དུས་རབས་ཉེར་གཅིག་པའི་ནང་པ། ཞེས་པའི་རྒྱལ་སྤྱིའི་ནང་པའི་ལྷན་ཚོགས་དབུ་འབྱེད་མཛད་པའི་ཚོགས་འདུའི་ཐོག དབུས་གཞུང་གི་རིག་གཞུང་བློན་ཆེན་འབུམ་རམས་པ་སྐུ་ཞབས་མ་ཧེ་ཤི་ཤརྨ་ Dr. Mahesh Sharma མཆོག་དང་། ནང་པའི་ཐེག་པ་ཆེ་ཆུང་གི་འདུལ་བ་འཛིན་པའི་མཁན་པོ་དང་བླ་མ། སློབ་དཔོན་སོགས་དུ་མ་ཞིག་ཆེད་བཅར་ཞུས་ཡོད་འདུག
དེ་ཡང་ཚོགས་ཆེན་འདིའི་ཐོག བོད་བརྒྱུད་ནང་བསྟན་གྱི་ཆོས་བརྒྱུད་ཆེན་པོ་བཞི་གཡུང་དྲུང་བོན་དང་བཅས་པའི་བསྟན་བདག་བླ་ཆེན་ཁག་གཅིག་ཕེབས་ཡོད་ཁོངས་ནས། དཔལ་རྒྱལ་བ་ཀརྨ་པ་རིན་པོ་ཆེ་མཆོག་དང་། ས་སྐྱ་གོང་མ་རིན་པོ་ཆེའི་སྐུ་ཚབ་ཐར་རྩེ་མཁན་རིན་པོ་ཆེ་མཆོག སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ་མཆོག ཀ་༔ཐོག་དགེ་རྩེ་རིན་པོ་ཆེ་མཆོག ཤར་བྱང་ཆོས་རྗེ་རྣམ་གཉིས་མཆོག ཡོངས་འཛིན་གླིང་མཆོག་སྤྲུལ་རིན་པོ་ཆེ་མཆོག ཏཱའི་སི་ཏུ་རིན་པོ་ཆེ་མཆོག འབྲི་གུང་ཆེ་ཚང་རིན་པོ་ཆེ་མཆོག ཀུན་བདེ་གླིང་མཆོག་སྤྲུལ། ཇོ་ནང་རྒྱལ་ཚབ་རིན་པོ་ཆེ་མཆོག མི་འགྱུར་རྡོ་རྗེ་རིན་པོ་ཆེ་མཆོག ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་མཆོག་སོགས་དང་། གཞན་ཡང་ནང་པའི་ཡུལ་གྲུ་ཤྲིལངྐ་དང་། འབར་མ། ཐེ་ལན་ཌི། བྷང་ལ་དེ་ཤི། ཀ་ཇི་ཀི་སི་ཐན། ཐེ་ཝན། སོག་པོ། ཨ་རི། ཨིན་ཡུལ། ཨ་ཕི་རི་ཀ་སོགས་རྒྱལ་ཁབ་ ༣༠ ལྷག་གི་བླ་ཆེན་དང་མཁས་དབང་ཉམས་ཞིབ་པ་སོགས་ཚོགས་ཞུགས་གནང་འདུག
གཞན་ཡང་ལྷན་ཚོགས་ཀྱི་དམིགས་ཡུལ་ནི། འཛམ་གླིང་ནང་ཞི་བདེ་དང་འཆམ་མཐུན། ཁོར་ཡུག་གི་ཐོག་དེ་སྔ་བྱུང་མྱོང་མེད་པའི་གཏོར་བཤིག་གིས་གཙོས་དཀའ་ངལ་མང་དག་ཅིག་འཕྲད་བཞིན་པ་རྣམས་སེལ་ཆེད། ནང་པའི་ལྟ་གྲུབ་གཞི་རྩར་བཟུང་བའི་ཐབས་ལམ་ཞིག་འཚོལ་ཐབས་མཛད་རྒྱུ་དང་། ཐབས་ལམ་དེའི་བརྒྱུད་ནས་འཛམ་གླིང་ནང་ཞི་བདེ་དང་འཆམ་མཐུན་གྱི་ནུས་པ་གོང་སྤེལ་གཏོང་ཐབས་ཆེད་ཡིན་འདུག
ཐེངས་འདིའི་ལྷན་ཚོགས་དེ་བཞིན་ཕྱི་ལོ་ ༢༠༡༧ ཟླ་ ༣ ཚེས་ ༡༧ ནས་ ༡༩ བར་འཚོགས་རྒྱུ་དང་། ལྷན་ཚོགས་གོ་སྒྲིག་གནང་མཁན་རྒྱ་གར་དབུས་གཞུང་གི་རིག་གཞུང་བློན་ཆེན་ལས་ཁུངས་དང་བྷི་ཧཱར་མངའ་སྡེ་ན་ལེནྡྲ་རྫོང་ནང་རྟེན་གཞི་བྱས་པའི་དཔལ་ན་ལེནྡྲའི་གཙུག་ལག་སློབ་ཁང་གསར་པ་ Nav Nalanda Mahavira University བཅས་ཡིན་འདུག།